އަޅުކަމާއި ދުރުގައި ގިނަ ދުވަސްތަކަކު ހުރެވުނު ފަހުން އެކަން ވިސްނިއްޖެނަމަ މިމަގުން ޢަމަލުކުރާށެވެ!\nއުމުރުގެ ގިނަ ދުވަސްތަކެއްގައި ފާފަކުރެވޭފަހުން، މިސްކިތްތަކާއި ދުރުގައި، ނުވަތަ ގޭގައިވެސް ނަމާދުކުރުމާއި ދުރުގައި އަހަރުތަކެއް ފާއިތުވާފަހުން އެކަން އިޙްޞާޞްކުރެވި ﷲ ތަޢާލާގެ މަގަށް ރުޖޫޢަވާން ބޭނުންވުމުން ބައެއް މީހުން އެބަ ލަދުވެތިވެއެވެ. އެހެން މީހުން ދައްކާނެ ވާހަކަތަކަށް އެބަ ލަދުގަނެއެވެ.\nއާދޭސްކޮށްފައި ބުނަމެވެ! އެއްވެސް މީހަކު ކިޔައިފާނެ އެއްވެސް އެއްޗަކަށް ނުވިސްނާށެވެ! ހިނައި ޠޯހިރުވެ ވުޟޫކޮށްގެން އަވަހަށް ނަމާދުކުރަންފަށާށެވެ! އަދި ފިރިހެނަކުނަމަ މިސްކިތުގެ އެންމެ ކުރީ ސަފުން ޖާގަ ހޯދާށެވެ! ކުރީ ސަފުގެ ޖާގަ ޚާއްޞަވެގެންވަނީ ވަކި މީހަކަށް ނޫނެވެ. ކުރިންސުރެ މިސްކިތަށް އަރައި އުޅޭ މީހުންނަކަށްވެސް ނޫނެވެ. އެނަމާދަކަށް އެންމެކުރިން ދިއަ މީހަކަށެވެ. އަންހެނަކު ނަމަ ވަގުތު ޖެހުމުން ފުރަތަމަ ކަމަކަށް ނަމާދުކުރުން ހަދާށެވެ!\nޢަމަލުތައް އިޞްލާޙްކުރުމުގެ ވިސްނުން ތިބާއަށް ދެއްވެވިކަމަށްޓަކައި ﷲ ތަޢަލާއަށް ޝުކުރުވެރިވާށެވެ! އެއީ ލެއްވެވި އެންމެ ބޮޑު ރަޙްމަތް ކަމުގައި ދެކޭށެވެ! ތިބާއަށް މަގު އޮޅި ނަރަކައާއި ދިމާއަށް ދެވެމުން ދަނިކޮށް އެހާލަތުން ސަލާމަތްވުމުގެ ވިސްނުން ދެއްވެވުމަށްވުރެ ވަކިން ބޮޑު ނިޢްމަތަކީ ކޮބައިހެއްޔެވެ؟\nހަމައެއާއިއެކު ދީނީ ޢިލްމުވެރިންނާއި، ތަޤްވާވެރިންނާއިއެކު ވަގުތު ހޭދަކުރުން ގިނަކުރާށެވެ! ދަރުސްތައް އަޑުއެހުން ގިނަކުރާށެވެ! މިސްކިތުގައި، އަޅުކަމުގައި ވަގުތު ހޭދަކުރުން ގިނަކުރާށެވެ! އެކަންކަމުގެ ސަބަބުން ތިބާގެ ސާބިތުކަން އިތުރުވެގެންދާނެއެވެ! އިން ޝާ ﷲ


Euro qualification: France in Andorra balikohfi\nޔޫރޯ ކޮލިފިކޭޝަން: ފްރާންސްއިން އެންޑޯރާ ބަލިކޮށްފި\nމި މެޗު ފްރާންސްއިން ކާމިޔާބުކުރީ 3-0 ގެ ނަތީޖާއަކުން\nކ. މާލެ 12 ސެޕްޓެންބަރ 2019 | ބުރާސްފަތި 14:56 1,920\nފްރާންސް އަދި އެންޑޯރާ ބައްދަލުކުރި މެޗުގެ ތެރެއިން - ބީބީސީ\nޔޫރޯ ކޮލިފިކޭޝަނުގައި ފްރާންސްއިން ފަސޭހަކަމާއި އެކު އެންޑޯރާ ބަލިކުރި ނަމަވެސް ގްރޫޕްގެ ދެ ވަނައަށް ވެއްޓިއްޖެއެވެ.\nފްރާންސްއިން މި މެޗު ކާމިޔާބުކުރީ 1-0 ގެ ނަތީޖާ އަކުންނެވެ.\nމެޗު ފަށައިގެން ފްރާންސްއިން މޮޅަށް ކުޅުނު އިރު އެޓީމުން ވަނީ އެންޑޯރާގެ ގޯލަށް ގިނަ ހަމަލާތަކެއް ފޮނުވައިލައިފައެވެ. ފްރާންސްއިން މި މެޗުގައި ލީޑު ނެގީ މެޗުގެ 18 ވަނަ މިނެޓުގައެވެ. މި ލަނޑު އެޓީމަށް ކާމިޔާބުކޮށްދިނީ ކިންގްސްލޭ ކޯމަންއެވެ.\nމި ލަނޑާއެކު ފްރާންސްއިން ޕްރެސްކޮށްގެން ކުޅުނު އިރު އެންޑޯރާއިން ވަނީ ފްރާންސްގެ ގޯލަށް ހަމަލާއެއް އުފެއްދޭތޯ މަސައްކަތް ކޮށްފައެވެ.\nމެޗުގެ ފުރަތަމަ ހާފު ނިމުނީ 1-0 ގެ ނަތީޖާއަކުން ފްރާންސް ކުރީގައި އޮވެގެންނެވެ.\nމެޗުގެ ދެވަނަ ހާފުގައި ފްރާންސްގެ ފަރާތުން އެޓޭކިންގް ގޭމެއް ފެނިގެން ދިޔައިރު މެޗުގެ 52 ވަނަ މިނެޓުގައި ފްރާންސްއިން ވަނީ އިތުރު ލަނޑެއްޖަހާ މެޗުގެ ލީޑު ފުޅާ ކޮށްފައެވެ. މި ލަނޑު އެޓީމަށް ކާމިޔާބު ކޮށްދިނީ ލެންގްލެޓެވެ.\nމި މެޗުގައި ގްރީޒްމަން އަށް ވަނީ ރަނުގެ ފުރުސަތެއް ލިބި ބޭކާރު ވެފައެވެ. އޭނާ ފޮނުވާލި ޕެނަލްޓީ ވަނީ ކީޕަރު ދިފާއުކޮށްފައެވެ.\nފްރާންސްއިން ޖެހި ފަހު ލަނޑު އެޓީމަށް ކާމިޔާބުކޮށްދިނީ މެޗުގެ އިތުރު ވަގުތުގައި ޔަޑާއެވެ.\nމި ނަތީޖާއާއެކު ފްރާންސް އޮތީ ލިބުނު 15 ޕޮއިންޓާއެކު ގްރޫޕްގެ ދެވަނައިގައެވެ. ގްރޫޕްގެ އެއްވަނައިގައި އޮތް ތުރުކީ އަށް ވެސް ލިބިފައިވަނީ 15 ޕޮއިންޓެވެ. ނަމަވެސް ތުރުކީ އެއްވަނައިގައި އޮތީ ފައިދާ ގޯލު ގިނަވުމުންނެވެ.


ADFD ge dhashun dhivehiraahjeygai hingaa mashrooakah dhuniyeyge fenvaruge sanadheh – Iru\nއޭޑީއެފްޑީގެ ދަށުން ދިވެހިރާއްޖޭގައި ހިންގާ މަޝްރޫއަކަށް ދުނިޔޭގެ ފެންވަރުގެ ސަނަދެއް\nއަބޫދާބީ ފަންޑް ފަންޑް ފޯ ޑިވަލޮޕްމަންޓް (އޭޑީއެފްޑީ) ގެ ދަށުން ދިވެހިރާއްޖޭގައި ހިންގާ އިޔާދަކުރަނިވި ހަކަތައިގެ މަޝްރޫއަކަށް ބައިނަލްއަގުވާމީ ފެންވަރުގައި ގުނާލެވޭ، ގްލޯބަލް އިނޮވޭޝަން އިންސްޓިޓިއުޓްގެ ސެޓިފިކޭޝަން ލިބިއްޖެއެވެ.\nބައިނަލްއަގުވާމީ ފެންވަރުގައި ގުނާލެވޭ މި ސެޓިފިކޭޝަންއަކީ، މަޝްރޫއުގެ ބިނާކުރަނިވި ރޫހަށް ބަލައިގެން އެވޯޑް ކޮށްފައިވާ ސެޓިފިކޭޝަންއެއް ކަމަށް ސައުދީ ގެޒެޓްއިން ވަނީ ރިޕޯޓް ކޮށްފައެވެ.\nގްލޯބަލް އިނޮވޭޝަން އިންސްޓިޓިއުޓްގެ ސެޓިފިކޭޝަން އެވޯޑް ކޮށްފައި ވަނީ، އޭޑީއެފްޑީގެ ދަށުން 2015 ވަނަ އަހަރު ދިވެހިރާއްޖެއަށް ދޫކޮށްފައިވާ6މިލިއަން ޑޮލަރުގެ ކޮންސެޝަނަލް ލޯން ސްކީމްގެ ތެރެއިން ހިންގާ، ކުނި މެނޭޖު ކުރުމާއި ހަކަތައިގެ ގޮންޖެހުންތަކާ ބެހޭ ޕްރޮޖެކްޓަކަށެވެ. މި މަޝްރޫއަކީ، ކުނީގެ ގޮތުގައި އުކާލާ ބައިން ހަކަތަ އުފެއްދުމަށް މަގުފަހިކޮށްދޭ މަޝްރޫއެކެވެ.\nމަޝްރޫއު ނިމޭއިރު ވަންދޫ، އައްޑޫ ސިޓީ އަދި ކުޅުދުއްފުށި ސިޓީގައި މި އިންގިލާބީ އީޖާދު ބޭނުން ކުރަމުންދާނެ ކަމަށް މައުލޫމާތު ލިބެއެވެ.\nމިމަޝްރޫއާ ބެހޭ ގޮތުން ވާހަކަދައްކަވަމުން އޭޑީއެފްޑީގެ ޑައިރެކްޓާ ޖެނެރަލް މުޙައްމަދު ސައިފު އަލް ސުވައިދީ ވިދާޅުވީ، ރާއްޖެ ފަދަ ގައުމެއްގައި މި ފަދަ މަޝްރޫއެއް ހިންގަން ފަންޑު ދެވުނު ކަމަށްޓަކައި އޭޑީއެފްޑީއިން ފަޚްރުވެރިވާ ކަމަށާ، މިއީ މުޖުތަމައެއްގެ ކޮންމެ ފަރުދަކަށްވެސް ލާބައާއި މަންފާ ލިއްބައިދެނިވި ގޮތެއްގައި ތިމާވެށި ސަލާމަތް ކުރުމަށް ބިނާކުރަނިވި ހިޔާލުތައް ބޭނުން ކުރުމުގެ ރީތި މިސާލެއް ކަމަށެވެ.\nއޭޑީއެފްޑީގެ ލޯން އެހީގެ ދަށުން ހިންގާ މިމަޝްރޫއުގެ ފައިދާ 122000 މީހަކަށް ކުރާނެ ކަމަށް ވަނީ ލަފާކޮށްފައެވެ. އެންމެ ފުރިހަމަ މަޝްރޫއު ހިނގައި ގަތުމަކުން އަހަރު 3.5 މިލިއަން ލީޓަރުގެ ޑީސަލް ސަލާމަތް ކުރެވި، އަހަރެއްގެ މައްޗަށް ޖައްވަށް ބޭރުވާ ކާބަންޑައިއޮކްސައިޑްގެ ވިހަ ގޭހުގެ 9200 ޓަނު މަދު ކުރެވޭނެ ކަމަށް ވަނީ ލަފާކޮށްފައެވެ.\nކޯވިޑް-19 : އަނެއްކާވެސް އިތުރު މީހަކު ނިޔާވެޖެ\nމި މަޝްރޫއާ ގުޅިގެން، ދިވެހިރާއްޖޭގެ ތިމާވެއްޓާ ބެހޭ ވުޒާރާގެ ޕާމަނަންޓް ސެކްރެޓަރީ އަޖުވަދު މުސްތޮފާއާ ހަވާލާދީ ސައުދީ ގެޒެޓްގައި ރިޕޯޓް ކޮށްފައި ވާ ގޮތުގައި، އެޑީއެފްއަކީ ރާއްޖޭގެ ހަކަތައިގެ ސިނާއަތް ތަރައްގީ ކުރުމުގައި މުހިންމު ބައިވެރިއެކެވެ. އަދި އޭޑީއެފްގެ އެހީގައި ވަންދޫގައި ގާއިމުކޮށްފައިވާ ނިޒާމުގެ މަސައްކަތްތަކާ މެދު އެ ވުޒާރާއިން ހިތްހަމަޖެހޭ ކަމަށްވެސް ތިމާވެއްޓާ ބެހޭ ވުޒާރާގެ އޮފިޝަލާ ހަވާލާދީ ސައުދީ ގެޒެޓްގައި ވަނީ ރިޕޯޓް ކޮށްފައެވެ.\nއަބޫދާބީގެ އޭޑީއެފްޑީ ފަންޑުގެ ދަށުން ރާއްޖޭގައި މަޝްރޫއުތައް ހިންގަން ފެށީ 1976 ގައެވެ.


Anhen fandiyaarun ayyan kurumah Raees Solih ninmevi ninmevumah...\nއަންހެން ފަނޑިޔާރުން އައްޔަން ކުރުމަށް ރައީސް ޞާލިހް ނިންމެވި ނިންމެވުމަށް މަރުހަބާ ދަންނަވަން: ރައީސް ނަޝީދު\nއަންހެން ފަނޑިޔާރުން އައްޔަން ކުރުމަކީ ފާފައެއް ނޫންކަމަށް އަދާލަތުން ވަނީ ބުނެފައި\nއަންހެނަކު ފަނޑިޔާރު ކަމަށް އައްޔަން ކުރުން ގާނޫނު އަސާސީއާ ހިލާފެއް ނޫން: އެމްޑީޕީ\nއިލްމްވެރިންގެ މެދުގައި ހިޔާލު ވަނީ ތަފާތުވެފައި\nކ. މާލެ 25 އޯގަސްޓު 2019 | އާދީއްތަ 23:08 5,129\nރައީސް ނަޝީދު އާއި ރައީސް ސޯލިހު - ރައީސް އޮފީސް\nސުޕްރީމް ކޯޓަށް އައްޔަންކުުރެއްވުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ހުށަހެޅުއްވި އަންހެން ބޭކަނބަލުންނަކީ އެކަމަށް ވަރަށް ގާބިލް ބޭފުޅުންތަކެއް ކަމަށާއި، އެ ނިންމެވުމަށް މަރުހަބާ ދަންނަވާ ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nސުޕްރީމް ކޯޓުގެ ފަނޑިޔާރު ކަމަށް އައްޔަންކުރެއްވުމަށް ރައީސް ސޯލިހު ފޮނުއްވާފައިވަނީ ސިވިލް ކޯޓުގެ ކުރީގެ ފަނޑިިޔާރު އަދި ބާ ކައުންސިލްގެ މެމްބަރު އައިޝާ ޝުޖޫން އާއި ހައި ކޯޓުގެ ކުރީގެ ފަނޑިޔާރު އަޒްމިރަލްދާ ޒާހިރުގެ ނަންފުޅު އެވެ.\nޖޭއެސްސީގެ ލަފަޔަކަށްއެދި ރައީސް ސޯލިހް ދެ ނަންފުޅު ހުށަހެޅުއްވުމާއެކު އަންހެން ފަނޑިޔާރުން އައްޔަންކުރުމާއި މެދު ބައެއް ފަރާތްތަކުގެ މެދުގައި ވަނީ ހިޔާލުތަފާތުވުން އުފެދިފަ އެވެ.\nއާދިއްތަ ދުވަހުގެރޭ ރައީސް ނަޝީދު ކުރެއްވި ޓްވީޓެއްގައި ވިދާޅުވީ، ރާއްޖޭގެ ބޭރުގެ އިލްމުވެރިންގެ ރައުޔުގެ މަތިން ސުޕްރީމް ކޯޓަށް އައްޔަންކުރަން ރައީސް ސޯލިހު ނަންފުޅުތައް ފޮނުއްވެވި ދެ އަންހެން ބޭކަނބަލުންނަކީ އެކަމަށް ވަރަށް ގާބިލު ފަރާތްތައް ކަމަށެވެ. އަދި އެ ނިންމެވުމަށް ރައީސް ނަޝީދު ވަނީ ރައީސް ޞާލިހަށް މަރުހަބާ ދަންނަވާފައެވެ.\nއަންހެން ފަނޑިޔާރުން އައްޔަން ކުރުމާއި ބެހޭ ގޮތުން ސަރުކާރު ކޯލިޝަން ގައި ހިމެނޭ އަދާލަތު ޕާޓީން ނެރެފައިވާ ބަޔާނެއްގައި ބުނީ، ފަނޑިޔާރު ކަމަށް އަންހެނަކު އިސްކުރުމުގެ މައްސަލައަކީ އިސްލާމީ ފިގުހުވެރިންގެ މެދުގައި ޚިޔާލުތަފާތުވެފައިވާ މައްސަލައެއް ކަމަށެވެ. އެގޮތުން ބައެއް ރައުޔުތައް ބުރަވަނީ ފަނޑިޔާރުކަމަށް އަންހެނަކު އައްޔަންކުރުމަކީ ހުއްދަނޫން ކަމެއް ކަމަށެވެ.\nއެހެން ނަމަވެސް ހިލާފީ މައްސަލައެއްގައި ވަކި ރައުޔެއް އިހްތިޔާރުކުރާ މީހާ އޭނާއަށް އިހްތިޔާރު ކުރެވުނީ އެކަމުގައި އޮތް ގޯސް ރައުޔުކަމުގައި ވީނަމަވެސް ފާފަވެރި ނުވާނެ ކަމަށް އަދާލަތު ޕާޓިން ނެރުނު ބަޔާނުގައި ވަނީ ބުނެފައެވެ.\nރައީސް ނަޝީދު ނިސްބަށްވެ ވަޑައިގަންނަވާ އެމްޑީޕީން އެކަމާއި ބެހޭ ގޮތުން އާދިއްތަ ދުވަހުގެރޭ ނެެރުނު ބަޔާނެއްގައިވާ ގޮތުން ގާނޫނުއަސާސީ އަށް ރިއާޔަތް ކުރާއިރު ފަނޑިޔާރުކަމުގެ މަގާމަށް އަންހެނަކު ޢައްޔަން ކުރުމަކީ ގާނޫނުއަސާސީ އާއި ރާއްޖޭގައި އަމަލުކުރަމުން އަންނަ އެއްވެސް ގާނޫނަކާ ޚިލާފު ކަމެއް ނޫނެވެ.


Dhin Ufaa Loabin Episode 11\nދިން އުފާ ލޯބިން-\nމުސްކާންގެ ދެލޯބޮޑުވެގެންދިޔައެވެ. ބައްޕަގެ އަޑުއިވުނީ ރަގަޅަށްނޫންހެން ހީވެގެން ދެވަނަ ފަހަރަށްވެސް އެއަޑުއިވުނު ދިމާއަށް ބަލައިލެވުނެވެ. މުރުޝިދާއަށްވެސް ޒަމީލްއަށްވެސް ބަލައިލެވުނީ އެކަކުއަނެކެއްގެ މޫނަށެވެ. މުރުޝިދާގެ ދެއަތް މުއްކަވާލެވުނީ، އުއްމީދު ނުކުރި ވަގުތެއްގައި ޔަނާލް ހަޔާތުން އެންމެ އަނދިރި ސަފްޙާ ހުޅުވާލީތީއެވެ. މުސްކާންއަށް ވެދާނެގޮތަކާއިމެދު އެދެމަފިރިން ކަންބޮޑުވެ ހާސްވެއްޖެއެވެ.\nދެތުންފަތް ތުރުތުރުއަޅުވާލާފައި ބައްޕަ ރޯލިއަޑު މުސްކާންގެ ހިނދުރީން ދުވަހަކުވެސް ފިލާނުދާނެކަން ޔަގީނެވެ. ޔަނާލްގެ ގިސްލުމުގެ ވޭނީއާހުގެ އަޑު ގޭގެ ކޮންމެ ދިމާއެއްގައި ހަރުލައްވާލައިފިއެވެ. އެތައް ދުވަހެއްވަންދެން ފޮރުވައިގެން އުޅުނު އިހުސާސްތައް ފަޅައިގެން ދިޔައީއެވެ. ހިތްދަތިކަމުގައި ސިއްރު ކަރުނައިން ދުވަސްތަކާއި ރޭތައް ވެއަތުކުރިއެވެ. ނަމަވެސް، ކެތްތެރިކަން ކޮޅުންލައިފިއެވެ. ހިތާމަތައް އޭގެ ތޮށިގަނޑު ފަޅާލާފައި މިނިވަންވީއެވެ.\nއިޒުނައެއް ނެތި ކަރުނަތައް އޮހޮރެނީއެވެ. ޔަނާލް ހުއްޓުވާނެ ބާރެއް އޭނާގެ މައިންބަފައިންގެ ކިބައިގައި ނެތްކަން ޔަގީނެވެ. މުސްކާންގެ ހަރަކާތް ހުއްޓިއްޖެއެވެ. ފެންކަޅިވެ އިސްޖަހައިލުން ނޫން ގޮތެއް ޒަމީލްގެ ދެމަފިރިންނަށް މިވަގުތު އެބައޮތް ހެއްޔެވެ؟ ދުނިޔޭގައިހުރީ އެންމެ ދަރިއެކެވެ. ބަސްއަހައި ފިރިހެންދަރިއެކެވެ. އެދަރިފުޅުގެ ނަސީބާއިމެދު ފަޚުރުވެރިވާންވީކަމެއް، ނުވަތަ ހިތާމަކޮށް ރޯންވީކަމެއް ނިންމާނެ ބާރެއްވެސް އެމީހުންގެ ކިބައިގައިނެތެވެ. މުޅިއުމުރު އެ ހޭދަކޮށްލަނީ ލޯތްބަކަށް ހިތްދަތި އިންތިޒާރެއްގައެވެ. އެމަންޒަރު ދުށުމަކީ މަޔަކަށް ނުވަތަ ބަފަޔަކަށް ފަސޭހަކަމަކަށް ވާނެހެއްޔެވެ؟\nސާފު ދެލޯ ރަތްވެ، ހަންއޮމާން، ތުނިތުނި މޫނު ފިޔާތޮށިކުލައަށް ބަދަލުވީ، ލަދުވެތިކަމުގެ ފަރުދާއަކުން ނޫނެވެ. މަޑުމަޑު ކޯތާފަތުގައި ކަރުނަތައް ދެމިގަތެވެ. އެސްފިޔަތައް ތިރިކޮށްލާން ހަނދާންނެތުނީ، ފެންނަމުންދިޔަ މަންޒަރުގެ ފުރިހަމަކަމަކުން ނޫނެވެ. ރީތި ކަޅިރަވަ ތެމިފައިވިޔަސް، ހިތުގެ ވިންދު ކިތަންމެ ލަސްވެފައިވިޔަސް، މުސްކާންގެ ކެތްތެރިކަން ސާބިތުކޮށްދީފިއެވެ. ދެލޮލުގެ ކަރުނަ ނުހިފެހެއްޓެއެވެ. ނަމަވެސް ނުރުހުމުގެ ބެލުމަކުން މުސްކާން ބަލައިނުލިއެވެ. ސަތާރައަހަރުވަންދެން ކަޝްފުވެފައި އެއޮތީ ކޮންފަދަ ވަރުގަދަ ސިއްރެއް ހެއްޔެވެ؟ މުސްކާންގެ ހުރިހައި އުއްމީދެއް ފުނޑުފުނޑުވެ، ލަތުވެތިކަމުން އިސްޖަހާލަން މަޖުބޫރުކުރުވި، ހުތުރުނަމެއް ކަނދުރާގައި އޮޅިއްޖެއެވެ. މުޖުޠަމައުގައި މުސްކާން ފާހަގަކުރާނެގޮތަކާއިމެދުގައި ކަންބޮޑުވެއްޖެއެވެ.\nމުރުޝިދާގެ ހިތުގެ ވިންދު އަވަސްވިވަރަކަށް އޭނާއަށް ބެލެނީ މުސްކާންއަށެވެ. ހިތާއިދުލުން މުރުޝިދާ ދުޢާކުރަމުންދިޔައީ ހުރިހައި ކަމެއްވެސް ރަގަޅުކޮށްދެއްވުމަށް އެދިއެވެ. ދަރީންނަށް ހިތްހަމަޖެހުން ދެއްވުންއެދިއެވެ. ޢާއިލާއަށް އުފާވެރިކަން މިންވަރުކޮށްދެއްވުންއެދިއެވެ.\nފިރިމީހާ ގެއަށް ނިދަން ނައުން އާންމުކަމަކަށްވުމާއެކު ނިޝާނާއަށްވެސް އެކަން ބޮޑުވާންފެށިއެވެ. އެކަނިމައިއެކަނި ދަރީންގެ ކަންކަން ނިންމާން އޭނާއަށް ވަރަށް އުނދަގުލެވެ. ސްކޫލަށް ނުގެންދެވޭ ދުވަސްތައް އާދަޔާޚިލާފަށް މިހާރަކަށްއައިސް ގިނަވެއްޖެއެވެ. ޒާރާ ކިޔެވުމާއި ދުރުވެފައިވިޔަސް، ސްކޫލަށް ނުގެންދާތީ އާލާ ސުވާލުކުރަންފަށައިފިއެވެ. ބައްޕަ ނިދާން ނާންނާތީވެސް ސުވާލުކުރާލެއް މަދެއްނޫނެވެ.\n"މަންމާ.. ކޮއްކޮއާއެއްކޮށް ނިދާލަން ބައްޕަ ގެއަށް އަންނާނީ ކޮން ދުވަހަކުންތަ؟" އަތުގައި އޮތް ކުޑަކަޕްކޭކެއް ފުނޑުކޮށް، ސޯފާމައްޗަށް އަޅަމުން އާލާ ވާހަކަދެއްކިއެވެ. ޖަވާބުދިނުން ނިޝާނާއަށް މާމުހިއްމެއް ނުވިއެވެ. ވިސްނާލެވުނީ އަޑުއިވުނު އެއްޗެއްގައި އޮއްޓަރެއްހުރިތޯ ނުވަތަ ނޫންތޯއެވެ. ތެދެކެވެ. ޝަރީފު ގެއަށް އައުން މަދުވެއްޖެއެވެ. ކުދިން ދެކިނުލާ ތިންހަތަރުގަޑީރު ކެތްނުވާ ބައްޕަގެ އެސިފަ މުޅިން ނެތިއްޖެއެވެ. ނިޝާނާއަށް ސަބަބު މުހިއްމެއް ނޫނެވެ. ކަންތައްކުރަންވީގޮތެއް ވިސްނާލުމަށް، ހަމަހިމޭންކަމާއެކު ވަގުތުކޮޅެއް ބޭނުންވިއެވެ.\n"އެއްކުއްޖަކުވެސް މަންމައަށް އުނދަގޫ ނުކުރާތި.. ނިދާލަން މިދަނީ.. ކާއެއްޗެކި އެހުރީ ގެނެސްފައި.. ބަނޑުހައިވީމައި ކައިގެންތިބޭތި" ޒާރާއަށް ބަލައިލަމުން ނިޝާނާ ބުނެލިއެވެ. ދިހަ އަހަރުގެ ޒާރާގެ ބޮލުގައި އެޅުނު ޒިންމާއަކީ ކޮއްކޮ ބަނޑުހައިވިޔަސް، ކާންހަދައިދޭންޖެހޭނީ ޒާރާކަމެވެ.\nބައްޕަގެ ދުލުން ބޭރުވި ވޭނީ ޖުމުލައިގެ ހިތްދަތިކަން މުސްކާންގެ ހިތުގެ އެންމެ އަޑިއަށް ތަދުކޮށްލައިފިއެވެ. ވިހަގަދަ ޒަހަރެއްގެ އަސަރު ހިތައް ކުރިޔަސް، އެވަރު ވޭން ނާޅާނެއެވެ. މުސްކާންގެ ދެލޯ ހުޅުވިފައިވިޔަސް، ކަޅުކަމާއި އަނދިރިކަން ނޫނީ އެދަރިފުޅަށް ނުފެނެއެވެ.\n"މާމާ..! ހިތްދަތިކަމުގެ ކަރުނަހުންނަނީވެސް ކަޅުކުލައިގަތަ؟" ގިސްލަމުން ސުވާލުކޮށްލިއެވެ. ކަރުނައިގެތެރެއިންވެސް އެއަޑު ވަރަށް ލޯތްބެވެ. މައުސޫމުކަމުން ހިތްތައް މޯޅިކޮށްލުމުގެ ބާރު އެއަޑުގައިވެއެވެ. ކިތަންމެ މަޑުމަޑުން މުސްކާންގެ ޖުމުލަ އަޑުއިވުނަސް، އެއަޑު ސާފުވިއެވެ. ބުނިއެއްޗެއްވެސް މުރުޝިދާއަށް އޮޅުންފިލިއެވެ. އެސުވާލު ކުރިމަތިވީ ކީއްވެކަންވެސް މުރުޝިދާއަށް އެނގެއެވެ. ޖަވާބުދޭކަށް ފަސޭހައެއްނޫނެވެ. ނަމަވެސް ދޫ ހަރަކާތްކޮށްފިއެވެ.\n"ނޫން.. ނޫން މާމަ ދޫންޏާ.. ހިތާމައިގެ ކަރުނަ ކަޅުކުލައިގައި ހުންނަންޏާއި އުފާވެރިކަން ފާޅުވާންޖެހޭނީ ހުދުކުލައިން.. އެކަމަކު ކަރުނައިގައި އެފަދަ ސިފައެއް އެކުލެވިގެންނުވަނީ، އެއީ ތަފާތު އިހުސާސުގެ ތެރެއިންވެސް ކަރުނައަކީ އިންސާނާއަށް ލުއިކަން ގެނެސްދޭ ފަރުވާއަކަށްވާތީ.. ކަރުނައިގައި ކުލައެއްލެއްވިނަމަ، ހިތްވަރުގަދަ މީހުން ފަޟީހަތްވެ، އެމީހުންގެ ހިތްވަރާއިމެދު ސުވާލުއުފައްދާނެޖާގަ އޮތީސް.. ކަރުނައަކީ ބަރު، އަދި ލުއިވެސް އެއްޗެއް.. އެއީ ހިތި އަދި ފޮނިވެސް އެއްޗެއް.. މާމަގެ ހިތްވަރުގަދަ ދަރިފުޅާ! ހިތް އެދޭ ވަގުތު ރޯލާ! އެއީ އުފަލުންވިޔަސް، ނުވަތަ ވޭނާ އާހުގެ އުދާސްތަކުންވިޔަސް.. ތަސައްލީއެއް ލިބި ސިކުނޑިއަށް ލުއިލިބޭނީ ބޭނުންވާ ވަގުތު ރޯލީމައި"\nމުރުޝިދާއަށް ރޮވުނީ މުސްކާންގެ ކަރުނައިގެ ސަބަބުންކަމެއް ނުވަތަ ޔަނާލްގެ ގިސްލުމުގެ ހިތްދަތި އަސަރުންކަމެއް ނޭގެއެވެ. ދަރިން ރޯއަޑުއަހާކަން މުރުޝިދާއަށް ކެތެއްނުވެއެވެ. ނަމަވެސް އެއީ އަންނާނެ ވަގުތެއްކަން އޭނާއަށް އެގެއެވެ. ޒަމީލްގެ ގައިގައި ކުޑަކޮށް ބައްދާލާފައި މުރުޝިދާގެ މޫނު ފޮރުވާލިއެވެ. ހަގީގަތް ފޮރުވާން އޭނާއަށް މަޖުބޫރުވީއެވެ.\nނިދަންކަމަށްބުނެފައި ކޮޓަރިއަށް ވަނަސް، ނިޝާނާ މިއަދު އެވަނީ އެހެންކަމެއްގައެވެ. ޒުވާބުކުރާންޖެހުނަސް، ޝަކުވާކުރާންޖެހުނަސް ފިރިމީހާއަށް ފޯނުކުރުމަށެވެ. ރަސްމީގަޑީގައި އެފަދަ ގޮތަކަށް ނުގުޅުމަށް ނިޝާނާއަށް ޝަރީފުވަނީ އަންގާފައެވެ. ފޯނު ހިފައިގެން އިރުކޮޅަކު އިނދެފައި ގުޅާލިއެވެ. ފޯނު އޮތީ ނިވާލާފައެވެ. ދެފަހަރު ތިންފަހަރުވެސް ގުޅިއެވެ. އަޑުއިވެނީ އެއްމެސެޖެކެވެ. ރުޅިގަދަވެ، ނިޝާނާގެ ލޭ ހޫނުވާންފެށުމުން އޮފީސް ނަންބަރަށް ގުޅިއެވެ. ފޯނު ނެގީ ފިރިހެން ކުއްޖެކެވެ. ޝަރީފުއާބެހޭގޮތުން ނިޝާނާ އޮޅުންފިލުވާން ބޭނުންވި ގިނަ ސުވާލުތަކެއް ކުރިއެވެ. ޖަވާބުވެސް ލިބުނެވެ. އަޑުއަހަން ފަސޭހަވެސް ނުވިއެވެ. ރުޅިގަދަވުމުން ފޯނު ބޭއްވީ، ވާހަކަދެއްކި ކުއްޖާއަށް އެރުޅި ބާލައިލެވިދާނެކަމުގެ ބިރަށެވެ.\nދުނިޔެ ދައްކާ މިސާލުންނަމަ، ބައްޕަދެކެ އިންތިހާއަށް ރުޅިއައުން މިވަގުތު މުސްކާންގެ މައްޗަށް ހައްޤެވެ. ޔަނާލްއަށް އެވަރުގެ ވޭނެއް އެލިބުނީވެސް އެކަން ހިތައްއަރާލެއް ބޮޑުކަމުންނެވެ. ހަޔާތުގެ އެންމެ އާރޯ ދުވަސްތައް އެކަނިވެރިކަމުގައި ހޭދަކުރީ ލޯބިވާ ދަރިފުޅަށްޓަކައެވެ. ހިތްހަމަނުޖެހުމުގެ އެންމެ ލަފުޒެއްވެސް އެދަރިފުޅުގެ ކިބައިން އަޑުއިވުމަށް ޔަނާލްއަށް ކެތްނުވާނެއެވެ.\n"ބައްޕައަށް މަޢާފުކުރޭ ބައްޕަގެ ދަރިފުޅާ.. ބައްޕައަށް މަޢާފުކުރޭ.. ބައްޕަކުރި ކުށުގެ އަދަބު ލިބިގަތުމުންވެސް، މިކަމުގެ ވޭނުން ބައްޕައަށް ދަރިފުޅު މިންޖެއް ނުކުރެވުނު" ދެއަތް ޖޯޑުކޮށްލާފައި ޔަނާލް ބުނަންފެށިއެވެ.\nއިސްއުފުލާ ބަލާލަން ނުކެރުނީ އަމިއްލަ ނަފުސު މާބޮޑަށް ކުއްވެރިކުރެވުނީތީއެވެ. މުސްކާންއާއި ހަތަރުކަޅިހަމަކުރާން ޔަނާލްއަށް ކެތެއްނުކުރެވޭނެއެވެ. ކުރެވުނު ބޮޑު ފާފައިގެ ހިތި މިވަރުގެ ވޭންދެނިވިގޮތަކަށް ލިބިދާނެކަމަށް ޔަނާލްއަށް އިޙްސާސްކޮށްލެވުނުނަމަ، އެރޭގެ އެހާދިސާއަށް ހުރަސްއަޅާގެ މީހަކީވެސް ޔަނާލްއެވެ. ނަމަވެސް ނިމާގެ އެންމެ ހަރަކާތަކަށްވެސް ނޫނެކޭ ބުނުމުގެ ހިތްވަރެއް އެރޭ ޔަނާލްއަށް ނުލިބުނެވެ.\nމުރުޝިދާގެ ރުއިން ހުއްޓުވޭތޯ ޒަމީލް އުޅުނެވެ. މުސްކާންއަށް މިވަގުތު އެންމެ މުހިއްމުވާނީ މުރުޝިދާގެ އެހީކަން ޒަމީލްއަށް އެނގެއެވެ. އެކަން ވިސްނައިދެވޭތޯ ޒަމީލް މަސައްކަތްކުރަމުންދިޔަ ވަގުތު އެތަނަށް ގޭގައި ގެންގުޅޭ މީހުންގެތެރެއިން މީހަކު، އައުމުން އޭނާއަށް ޒަމީލް އިޝާރާތްކުރީ އެވަގުތު ދުރަށްދިއުމަށެވެ. ޖެހިގެން އުޅޭ މައްސަލައެއް އެމީހުންނަށް އެނގޭކަން ޒަމީލް ބޭނުމެއްނޫނެވެ.\nލޮލުން އޮހޮރުނު ކަރުނައާއެކު މުސްކާން އެ ތެދުވީ އެހެންމީހެއްގެ އިޝާރާތަކަށް ބެލުމެއްނެތިއެވެ. ބައްޕަގެ ޖުމުލަ އެދަރިފުޅަށް އަޑުއިވިއްޖެއެވެ. ހިމޭންކަމާއި ހިތްދަތިކަމުން އެދަރިފުޅު ފުނޑުފުނޑު ވެއްޖެކަން މުރުޝިދާއަށް ޔަގީނެވެ. މޭޒުގައި މޫނުޖަހައިގެން އޮވެ، ޔަނާލް ރޮމުންއެދަނީ ހިތްދަތި އަސަރަކާއެކުއެވެ. ޒަމީލްއާއި މުރުޝިދާއަށް ބަލައިލެވުނީ މުސްކާންއަށެވެ. ޔަނާލްއާއި އަރާހަމަވެފައި މުސްކާން ހުއްޓުނީ، ދާދި ގާތުގައެވެ. ދެއަތުން ކޯތާފަތް ފޮހެލުމަށްފަހު، މުސްކާންގެ ހަށިގަނޑު ސީދާކޮށްލިއެވެ. ބައްޕަގެ ބުރަކަށީގައި އެދަރިފުޅު ފިރުމާލީ އިންތިހައި ލޯބިންކަން ހާމަވެއެވެ. ތަކުރާރުކޮށް ކަރުނަތައް ފޮހެލާފައި ހިންދިރުވާލިއެވެ. ހަމަޖެހިލުމަށް މަސައްކަތްކުރީއެވެ.\n"ލޯބިވާ ބައްޕާ" މުސްކާން ބުނެލީ ބައްޕަގެ ކަންފަތްދޮށަށް ގުދުވެލާފައެވެ. ބައްޕަގެ ބޮލުގައިވެސް އެދަރިފުޅު ފިރުމާލިއެވެ. ނުހަނު ލޯތްބާއި އިޙްތިރާމާއެކުއެވެ. ގިސްލުމުގެ އަޑު ކޮންޓްރޯލްކުރެވޭތޯ މަސައްކަތްކުރަމުން ޔަނާލް އިސްއުފުލާލިއެވެ. ދެއަތް ޖޯޑްކޮށްލީ މަޢާފަށް އެދިކަން މުސްކާން ޔަގީންކުރިއެވެ.\n"ބައްޕައާމެދު އަޅުގަނޑުގެ ހިތުގައި ކުޑަވެސް ޝަކުވާއެއް ނެތް.. ބައްޕައަކީ ގަސްތުގައި ކުށެއްކުރާނެ މީހެއްނޫން.. ބައްޕައަށްވުރެން އަޅުގަނޑު އިތުބާރުކުރާ އެއްވެސް އިންސާނަކު މި އުޑުދަށުގައި ނުހުންނާނެ.. ބައްޕަދެކެ ވަރަށް ލޯބިވޭ" އިންތިހާ ލޯބިން ފުރިގެންވީ ބުނެލުމެކެވެ. ގޮނޑި ފަހަތައް ޖައްސާލާފައި ޔަނާލް ތެދުވެ، އޭނާގެ ދެއަތުގެތެރޭގައި ދަރިފުޅު ބޮންޑިކޮށްލިއެވެ. ޝުކުރުން ހިތް ފުރިއްޖެއެވެ.\nކަރުނައެއް ވައްޓާނުލުމަށް އެންމެ ހިތްވަރުކުރީ ޒަމީލްއެވެ. ޔަނާލްގެ ދެބަފައިންގެ ލޯބިން ކާފަގެ ދެލޯވެސް ފުރާލިއެވެ. ޒަމީލްއަށް ޖެހުނީ މުރުޝިދާ ހަމަޔަކަށް އެޅުވުމާއިގެން މަސައްކަތްކުރާށެވެ.\nޝުކުރުވެރިވަމުން ދަރިފުޅުގެ ނިއްކުރީގައި ޔަނާލްބޮސްދިނެވެ. ފަޚުރުވެރި ބައްޕައެއްގެ ފަޚުރުވެރި ދަރިއެކެވެ. ކައިވެނީންބޭރުން ލިބިފައިވާ ކުދިންނާއިމެދު މުޖުޠަމައުގައިކުރާ ތަފާތަކީ ޔަނާލްއަށްވެސް ގޮންޖެހުމެކެވެ. ނަމަވެސް، ހިނދުކޮޅެއްގެކުރީން ސާބިތުވެގެން އެދިޔައީ އެކަމަށްޓަކައި ޔަނާލް ބިރުގަންނާންޖެހޭ ސަބަބެއް ނެތްކަމެވެ.\n"ބައްޕާ.. ޔޫ އާރދަ ބެސްޓް.. ތިއީ މިދުނިޔޭގައި ﷲލެއްވި އެންމެ އޯގާތެރި ބައްޕަ.. މުސްކާންގެ މުޅިއުމުރު ހޭދަކޮށްލާނީ ބައްޕައަށް ބައްޕަގެ ދުނިޔެ ހޯދައިދިނުމަށް.. ބައްޕަ ނުރޮއެ! ޕްލީޒް!" ބައްޕަގެ ލޮލުން ކަރުނަ ފޮހެދެމުން މުސްކާން ބުނެލިއެވެ. އަމިއްލަ ހިތުގައި އަޅަމުންދިޔަ ވޭނާއިމެދު ޝަކުވާއެއްނެތެވެ. ބައްޕަގެ ލޮލުން ހިތާމައިގެ ކަރުނަ ދުށުމަކީ މުސްކާންއަށް ފަސޭހަކަމެއްނޫނެވެ.\n"ދަރިފުޅާ.. ދަރިފުޅުގެ މަންމަ މިދުނިޔޭގައި ހުރިކަމަށްވަންޏާއި، ދަރިފުޅާއި ހަމައަށް މަންމަ ގެނެސްދޭނަން! ބައްޕަގެ މި ވަޢުދުގައި ހިފަހައްޓާ.." މުސްކާންގެ ހިތައް ލިބުނު ޒަޚަމުގެ ވޭން އެތައްގުނައަކަށް ލުއިވެގެންދިޔައެވެ. ބައްޕައަކީ ވަޢުދެއްވެއްޖެނަމަ، ދުވަހަކުވެސް އެވަޢުދެއް އުވާނުލާގެ މީހެއްކަން މުސްކާން ޔަގީންކުރެއެވެ.\n"މުޖުޠަމައުން ދަރިފުޅާމެދު އަމަލުކޮށްފާނެ ގޮތަކާއިމެދު ބައްޕަ ނުވިސްނާ އެންމެ ދުވަހަކަށްވެސް މިހާރަކު އިރެއް ނާރާ.. އެކަމަށް ބައްޕައަށް ކޮށްދެވޭނެ އެއްވެސްކަމެއް ނެތް.." މަޢާފަށްއެދި ދެވަނަ ފަހަރަށްވެސް ޔަނާލް އަތް އުފުލާލިއެވެ. ބައްޕަގެ އަތް މިފަހަރު ތިރިކުރުވީވެސް މުސްކާންއެވެ.\n"ދިރިއުޅެމުންމިދާ މުޖުޠަމައަކީ، ދެމީހަކު ކުރާކުށެއްގެ ޒިންމާ، ތިންވަނަފަރާތަކުން ނަގަންޖެހޭނެކަމަށް ގަބޫލުކުރާ މުޖުޠަމައެއްނަމަ އެބަޔަކީ ތަނެއްދޮރެއް ނޭގޭ ބައެއްގެ ގޮތުގައި ސިފަކުރެވިދާނެ.. ތަޙްޒީބު މުޖުޠަމައުތަކުގައި އަޅުގަނޑުފަދަ ކުދިންނަށް، އެހެންކުދިންނެކޭވެސް އެއްފަދައިން ދިރިއުޅުމަށް ހުރަހެއް ނޯވޭ.. އަޅުގަނޑު ކުށެއް ނުކުރަން.. ބައްޕަކުރި ކުށުގެ އަދަބު ބައްޕަ ލިބިގެންފި.. އަހަރުމެން ދެމީހުންގެ ކުށަކީކޮބާ؟" އަމިއްލަ ނަފުސަށް މުޚާތަބުކޮށް މުސްކާން ސުވާލުކޮށްލިއެވެ. ދެބަފައިންގެ ވާހަކައަށް ޖާގަދެމުން، މާމައާއި ކާފަ، އެތަނުން ހިގައްޖެކަން މުސްކާންއަށް އެނގުނީ ގޭގެ ދޮރެއް ލެއްޕި އަޑު އިވުމުންނެވެ.\nނިމާގެ ހަޔާތުން ޝެނީންއަށް އެނގުނު ހުރިހައި އެއްޗެއް ޔަނާލްއަށް ބުނެދޭން އޭނާ ބޭނުމެވެ. ޝަރީފުގެ ސަބަބުން ވަގުތު ނުލިބުނީމައި ނުބުނެވިހުރި ބައެއް ވާހަކަތައް ޝެނީން އެދަނީ ލިޔަމުންނެވެ. އޮންލައިން ވީ އިރަކުން ޔަނާލްއަށް ފެންނާނެތާއެވެ. މިވަގުތު ޝެނީންގެ ބޭނުމަކީ ހުރިހައި ހަގީގަތެއް ޔަނާލްއަށް ކިޔައިދިނުމެވެ. ޔަނާލްގެ ކުށެއް ނެތްކަން ޝެނީންވެސް މިހާރު ގަބޫލުކުރެއެވެ. ނިމާ ހުރިތަނަކުން އޭނާ ގެނެވޭނެ ހަމައެކަނި މީހަކީ ޔަނާލްކަން ޝެނީންއަށް ގަބޫލުކުރެވުނީއެވެ. އުނގުމަތީގައި ލެޕްޓޮޕް ބައިންދައިގެން ލިޔަމުންގެންދިޔައީ އެހެންހުރިހައި ކަމަކުން ސިކުނޑި މިންޖުކޮށްގެން އިނދެއެވެ.\n"މަންމައާއިބެހޭގޮތުން ބައްޕައަށް އެނގުނީ ކޯންޗެއް؟" ބައްޕައަށްއައި ބަދަލު ދަރިފުޅަށް އެނގުނުކަން ޔަނާލްއަށް ޔަގީންވިއެވެ. މުސްކާންގެ ސުވާލުގައި ބާރެއްވިއެވެ.\n"ހުރިހައި އެއްޗެއް؟ ދުވަހަކުވެސް މަންމަފަރާތުން ބައްޕައަށް އެނގިފައި ނެތް ކިތަންމެ އެއްޗެއް" ހިންދިރުވާލާފައި ޔަނާލް ބުންޏެވެ. ޖަވާބާއެކު ޔަނާލް އިށީނީ ގޮނޑީގައެވެ. މުސްކާންއަށް އިޝާރާތްކޮށްލީ ގާތުގައިހުރި ގޮނޑީގައި އިށީނުމަށެވެ.\n"މިވާހަކަދައްކަން ބައްޕަ ބޭނުންވި ދުވަހެއްނޫން މިއީ.. ދަރިފުޅުގެ ތަޢުލީމީހަޔާތުން އެންމެ ނާޒުކު ދަނޑިވަޅުގައި، ދަރިފުޅުގެ ސިކުނޑިއަށް ބަރުބޮޑުކޮށް، ވިސްނާނެ އެތައް ސަބަބެއް ހަވާލުކުރުމަކީ ބައްޕަގެ ހުވަފެނުގައިވެސް ދެކެފައިވާ ކަމެއްނޫން.. ދަރިފުޅުކިޔަވާނިމި، ދިރިއުޅުމަކާއި ކުރިމަތިލުމުގެކުރީން، މިކަންކަން އޮޅުންފިލުވައިދިނުމަށް ބައްޕަވާނީ ނިންމާފައި.. މާމައާއި ކާފަވެސް އެދޭގޮތަކީއެއީ.. ސަބަބަކީ ދަރިފުޅުގެ ހަޔާތުގައި އަމިއްލައަށް ގޮތް ނިންމުމުގެ އިޚްތިޔާރު އެހައި ހިސާބުން ދަރިފުޅަށް ދޫކޮށްލުން.. ޤާނޫނީގޮތުންވެސް އެޙައްޤު ދަރިފުޅަށް ލިބޭ އުމުރަށް އޭރު ދަރިފުޅު ހުންނާނީ ވާޞިލްވެފައި.. އެކަމަކު ހިތްވަރުދެރަކަމުން، އެހިސާބަށް ކެތްނުކުރެވުނީ ބައްޕައަށް" މުސްކާންއާއި ދައްކަން ބޭނުންވެފައިވާ ވާހަކަތައް ޔަނާލްގެ ސިކުނޑިގައިވަނީ ތައްޔާރުކޮށްފައެވެ.\n"ރިސޯޓަށް ބައްޕަދިޔައީ އެހެންވެގެންތަ؟" ދެއެކުވެރިން ފަދައިން މުސްކާންއާއި ޔަނާލް ވާހަކަދެއްކިއެވެ. ދިރިއުޅުމުގެ ގިނަ ވާހަކަތަކެއް އާންމުކޮށް ޔަނާލް މުސްކާންއާއި ހިއްސާކުރެއެވެ. ދެބަފައިންގެ ދެމެދުގައި ދުރުކަމެއް ނޯންނަ ސަބަބަކީވެސް އެއީއެވެ.\n"ނޫން.. އެއީހަމަ އޮފީސް ދަތުރެއް.. އެކަމަކު ބައްޕަ އަމިއްލައަށް ދުވަސް އިތުރުކުރީ ޗުއްޓީނަގައިގެން.. ގިނަވަގުތު ބައްޕަ ހޭދަކުރީ ފޯނުގައި.. ދާދިފަހުން ބައްޕައަށްލިބުނު ފްރެންޑް ރިކްއެސްޓެއް ބައްޕަ ގަބޫލުކުރީ.. އެއީ ކާކުކަންވެސް އިނގޭ.. އެކަމަކު މަގުޞަދެއް އޭރަކު ނޭގެ.. އޭނާއަށް ކިޔަނީ ޝެނީން.." ޝެނީންގެ ނަން ބޭނުންކުރަން ޔަނާލްއަށް ފަސޭހައެއްނޫނެވެ. މުސްކާންގެ ޝައުގުވެރިކަން ފެނުމުން ޔަނާލްގެ ވާހަކަ މެދުކަނޑާލަން ނުކެރުނީއެވެ.\nފާރާއި ނިވާވެގެން ޝަރީފުއަށް ހުރެވުނީ އަޑުއިވެމުންދިޔަ ވާހައިގެ ގޮތުންނެވެ. އެނގެން ބޭނުންވި ހަގީގަތެކެވެ. ނަމަވެސް ޝެނީންގެ ނަން އިވުމާއެކު އޭނާގެ ދެފައި ހުއްޓުނެވެ. ފިޔަވަޅެއް ކުރިއަކަށް ނޭޅުނެވެ. ޔަނާލްގެ ވާހަކަ އަޑުއެހުން ޝަރީފުއަށް މުހިއްމުވީއެވެ.\n19 ދުވަސް ފަހުން ވާހަކަ ކިޔާލުމުގެ ނަސީބުލިބިއްޖެ..


Deepika ah takai emme fahuruveri vany Farah Khan - One Online\nދެހާސް ހަތްވަނަ އަހަރު ބޮލީވުޑަށް ތައާރަފުވި ދިޕިކާ އަކީ އެންމެ ކުރު މުއްދަތެއްގެ ތެރޭގައި ބޮލީވުޑްގެ އެންމެ ކުރީ ހަރުފަތަށް ދަތުރު ކުރި އަންހެން ފަންނާނެވެ. އޭނާ އަކީ ބޮލީވުޑަށް ލިބުނު "ރަން މުތެއް"ގެ ގޮތުގައި، އެ އިންޑަސްޓްރީގެ ޕްރޮޑިއުސަރުން ސިފަކުރެއެވެ.\nދިޕިކާގެ ކާމިޔާބީގެ ވާހަކަ ދައްކާ ކޮންމެ ފަހަރަކު، އޭނާއާ މެދު އެންމެ ބޮޑަށް ފަހުރުވެރިވަނީ، އޭނާ މިދާއިރާއަށް ނެރެދިން ޑައިރެކްޓަރު ފަރާ ހާންއެވެ. 2007 ވަނަ އަހަރު، ފިލްމު "އޯމް ޝާންތީ އޯމް"އިން އެކްޓަރު ޝާހްރުކްހާންއާ އެކީގައި ލީޑް ރޯލު ކުޅެން ދިޕިކާއަށް ފުރުސަތު ދިން މީހަކީ ފަރާއެވެ. އެހެންކަމުން، ފަރާއަކީ ބޮލީވުޑަށް ރަންމުތް ހޯދައިދިން ފަރާތެވެ. ފަރާ މިއަދުވެސް އެވާހަކަ ދައްކަނީ ފަހުރުވެރިކަމާއެކުގައެވެ.\nދާދި ފަހުން ފަރާ މިވަނީ ދިޕިކާ އަކީ އޭނާ ފޮޅުވި މަލެއްގެ ގޮތުގައި ސިފަކޮށްފައެެވެ. ދިޕިކާ އަކީ މާމެލާމެއްޔަށް ވަރަށް ލޯބި ކުރާ ތަރިއެކެވެ. އޭނާގެ އަމިއްލަ ގޭގައިވެސް ތަފާތު އެކި ވައްތަރުގެ މާގަސްތައް ހައްދާފައި ހުރެއެވެ. އެ ގަސްތަކުގައި ފަރިވެ ފޮޅޭ މާތައް ދިޕިކާ އޭނާގެ އިންސްޓެގްރާމްގައިވެސް ހިއްސާ ކުރެއެވެ.\nދިޕިކާ ހައްދާފައިވާ ގުލްސަންޕާ ގަހެއްގައި އަޅާފައިވާ މާތަކެއްގެ ފޮޓޯ އިންސްޓެގްރާމަށް ދޫކޮށްލަމުން އޭނާ ލިޔުނު އިބާރާތްކޮޅަކީ " އެމީހަކު ފަރުވާތެރިކަމާއެކު ބަލަހައްޓަމުން އަންނަ އެއްޗެއް އެންމެ ފުރިހަމައަށް ފޮޅިފައި ހުންނަ މަންޒަރު ފެނުމުން އެލިބޭ ހިތްހަމަޖެހުމަށްވުރެ ބޮޑު އެއްޗެއް ނެތް" މިއެވެ.\nދިޕިކާގެ ކެޕްޝަން އެންމެ ހާއްސަވީ މަޝްހޫރު ޑައިރެކްޓަރު ފަރާ ހާން އަށެވެ. އެފޮޓޯއަށް ކޮމެންޓް ކުރަމުން ފަރާ ބުނީ ދިޕިކާއާ ދޭތެރޭގައި އޭނާވެސް ދެކެނީ އެފަދައިން ކަމަށެވެ.\nއެހެން ނުވާންވީ ސަބަބެއްވެސް ނެތެވެ. ފަރާ ބޮލީވުޑަށް ނެރެދިން ދިޕިކާއަށް މިއަދު ހޮލީވުޑުންވެސް އަންނަނީ ފުރުސަތުތައް ލިބެމުންނެވެ.


Kureege kalhu safuhaathah dhookoh tharahgeeaagen kuriahdhaan jehey - Dr.Shaheem Kureege kalhu safuhaathah dhookoh tharahgeeaagen kuriahdhaan jehey - Dr.Shaheem\nކުރީގެ ކަޅު ޞަފްޙާތައް ދޫކޮށް ތަރައްޤީއާގެން ކުރިއަށްދާންޖެހޭ - ޑރ. ޝަހީމް\nރައީސް ޔާމީންގެ ރަނިން މޭޓް ޑރ.ޝަހީމް ދަނބިދޫއަށް ވަޑައިގެން އެރަށު ރައްޔިތުންނާ ސަލާމް ކުރައްވަނީ\nދިވެހިރާއްޖޭގައި ރައީސް ޔާމީންގެ ކުރިން ވެރިކަން ކުރެއްވި ބޭފުޅުން ކަންކަން ކުރެއްވި ގޮތުން އިބްރަތް ހާސިލްކޮށް، އެ ސަފްޙާތައް ދޫކޮށް ތަރައްޤީއާއިގެން ކުރިއަށްދާންޖެހޭކަމަށް ރައީސުލްޖުމްހޫރިއްޔާ ޢަބްދުﷲ ޔާމީންގެ ރަނިންގމޭޓް ޑރ.މުޙައްމަދު ޝަހީމް ޢަލީ ސަޢީދު ވިދާޅުވެއްޖެއެވެ.\nޑރ.ޝަހީމް މިހެން ވިދާޅުވީ ރިޔާސީ އިންތިޚާބަށް ތާއީދު ހޯއްދެވުމަށް ހައްދުން މައްޗަށް ކުރައްވާ ދަތުރުފުޅުގެ ތެރެއިން އެ އަތޮޅު ދަނބިދޫ ރައްޔިތުންނާ ބައްދަލު ކުރައްވާ ދެއްކެވި ވާހަކަފުޅުގައެވެ.\nޑރ.ޝަހީމް ވިދާޅުވީ މާޒީގައި ވެރިކަންކުރެއްވި ބޭފުޅުންގެ ކަޅު ޞަފްހާތަކުގެ މަތިން ހަނދާން ކުރުމުގެ ބަދަލުގައި މިހާރު ވިސްނަންވީ ތަރައްޤީއާއިގެން ކުރިއަށް ދެވޭނެ ބޭފުޅަކަށް ވެރިކަން ދޭން ކަމަށެވެ. އެގޮތުން ރައީސް ޔާމީން މިހާރުވެސް ގެންދަވަނީ ދިވެހި ރައްޔިތުންނަށް ބޭނުންވާ ތަރައްޤީ ގެންނަވަމުންކަން ފާހަގަކުރައްވާ ޝަހީމް ވިދާޅުވީ ކުރިއަށް އޮތް ދައުރަށްވެސް ރައީސް ޔާމީނަށް އިތުރު ފުރުޞަތެއް ދެއްވަން ޖެހޭ ކަމަށެވެ. އެހެން ނޫންނަމަ މި ޤައުމު އަނެއްކާވެސް އެނބުރި ދާނީ 2008ގެވެސް ކުރިއަށްކަމަށް ޝަހީމް ވިދާޅުވިއެވެ.\nޝަހީމްގެ ވާހަކަފުޅުގައި ވަނީ ސިޔާސީ އިދިކޮޅު ފަރާތްތަކަށް ވަރަށް ބޮޑަށް ފާޑު ވިދާޅުވެފައެވެ. އެގޮތުން ޝަހީމް ވިދާޅުވީ އިދިކޮޅު ކޯލިޝަންގައި ތަފާތު ފިކުރުތައް ތިބިއިރު އެފަރާތްތަކުގެ ވިސްނުމާއި ޚިޔާލް ދުވަހަކުވެސް އެއްގޮތް ނުވާނެކަމަށެވެ. ޝަހީމް ވިދާޅުވީ އެފަރާތްތަކަށް ވެރިކަން ލިބުނު ނަމަވެސް ދުވަހަކުވެސް އެއްގަލަކަށް ނޭރޭނެ ކަމަށާއި އަބަދުވެސް އުޅޭނީ ހަމަނުޖެހުމެއްގެ ތެރޭގައި ކަމަށެވެ.\n"މާޒީގެ ޞަފްހާތައް ލައްޕާލަން ޖެހޭ. އިދިކޮޅުގައި ތިބީ މުޅިންވެސް ތަފާތު ފިކުރުގެ ތަކުގެ މީހުން. އެމީހުނަށް ދުވަހަކުވެސް އެއްގަލަކަށް ނޭރޭނެ. އެމީހުނަށް ވެރިކަން ލިބުނަސް އުޅޭނީ ވަޒީރުކަން ބަހާނެ ގޮތެއް ނޭންގިގެން. އެހެން ވީމާ 40 އަހަރު ވެރިކަމާހެދި ހަނގުރާމަކުރި ބައެއްގެ ޞަފްހާތައް ބަންދު ކުރުމަށްފަހު، އެކަމަށް ޤާބިލް ބަޔަކަށް ވެރިކަން ކުރުމުގެ ފުރުޞަތު ދޭން ޖެހޭ." ޑރ. ޝަހީމް ވިދާޅުވިއެވެ.\nރައީސް ޔާމީންގެ ރަނިން މޭޓް ޑރ.ޝަހީމް ދަނބިދޫއަށް ކުރެއްވި ދަތުރުފުޅުގެ ތެރެއިން\nޝަހީމް ވިދާޅުވީ ރައްޔިތުންގެ ހިތްތަކުގައި ބައެއް ކަހަލަ ނުތަނަވަސްކަން ހުރި ނަމަވެސް، ރައީސް ޔާމީން ފަދަ ކުޅަދާނަ ޤާބިލް ވެރިއެއްގެ ފަހަތްޕުޅަށް އަރަން ޖެހޭ ކަމަށެވެ. އެގޮތުން މިހާރުވެސް ރާއްޖެއިން މި ފެންނަ ތަރައްޤީގެ މަންޒަރުތަކަށް ބަލާއިރު ރައީސް ޔާމީނަށް ދެވަނަ ދައުރެއް ޙައްޤުކަން ޤަބޫލުކުރަންޖެހޭ ކަމަށް ޝަހީމް ވިދާޅުވިއެވެ. އަދި އެމަނިކުފާނަށް އެ ފުރުޞަތު ދެއްވަން ޖެހެނީ ރާއްޖޭގެ މިނިވަންކަމާއި ސިޔާދަތާއި އިސްލާމް ދީން ދެމެހެއްޓުމަށް ކަމުގައިވެސް ޝަހީމް ވިދާޅުވިއެވެ.\nކެމްޕެއިން ދަތުރުފުޅެއްގައި ދަނބިދޫއަށް ވަޑައިގެން ޑރ.ޝަހީމް ވަނީ އެރަށުގެ ވަކިވަކި ގޭގެއަށް ހިންގަވާ ރައްޔިތުންގެ އިހުސާސްތައް އަޑު އައްސަވާފައެވެ. އަދި އެކިއެކި އުމުރުފުރާތަކުގެ ބޭފުޅުންނާއި ވަކިވަކިން ބައްދަލު ކުރައްވާ އެ ފަރާތްތަކުގެ ޝުއޫރުތައް އަޑު އައްސަވާފައެވެ. ޑރ.ޝަހީމްގެ މިދަތުރުފުޅުގައި މިއަދު މެންދުރުފަހުވެސް އިތުރު ރަށްތަކަށް ވަޑައިގެންނެވުމަށް ވަނީ ހަމަޖެހިފައެވެ.


Steve Jobs Kaamiyaabee Hoadhi gothuge Vaahaka - TrendingRED\n18 މޭ 2017 - 15:20\nސްޓީވް ޖޮބްސް އަކީ ވަރަށް ގިނަ ގޮތްގޮތުން މަޝްހޫރުވި ބޭފުޅެކެވެ. ޖޮބްސް ވަނީ ނިޔާވުމުގެ ކުރިން ދުނިޔޭގެ އެންމެން ދަންނަ ތާރީޚީ ބޭފުޅަކަށް ވެވަޑައިގެންފައެވެ. އެގޮތުން ސްޓީވް ޖޮބްސް ގެ ތާރީޚަށް ބަލާލުމުން ޖޮބްސް ކާމިޔާބީ ހާޞިލްކުރެއްވުމަށްޓަކައި ކޮށްފައިވާ ބުރަ މަސައްކަތް އަޅުގަނޑުމެންނަށް ދޭހަވާނެއެވެ.\nއެގޮތުން 1976 ވަނަ އަހަރުގައި ސްޓީވް ޖޮބްސް ވަނީ ސްޓީވް ވޮޒްނިއަކް އާއި އެކު ފުރަތަމަ އެޕަލް އިންކް ގެ ކޮމްޕިއުޓަރު "ދަ އެޕަލް 1" ތަޢާރަފު ކޮށްފައެވެ. އަދި ޖެހިގެން އައި އަހަރު، "އެޕަލް 2" ކޮމްޕިއުޓަރު ސިސްޓަމް ވަނީ ތަޢާރަފު ކޮށްފައެވެ. "އެޕަލް 2" އަކީ އަލަށް އެހޭ ގިނަ އަދަދަކަށް އުފެއްދުނު ފުރަތަމަ ކޮމްޕިއުޓަރެވެ.\nމި ކޮމްޕިއުޓަރު ތަޢާރަފު ކޮށްފައިވަނީ އެ އަހަރުގެ ވެސްޓް ކޯސްޓް ކޮމްޕިއުޓަރު ފެއާ ގައެވެ. އަދި މި ކޮމްޕިއުޓަރަކީ އަލަށް އެހާ ބޮޑު ކާމިޔާބީ އެއް ލިބުނު ފުރަތަމަ ކޮމްޕިއުޓަރު ސިސްޓަމެވެ. ޖޮބްސް މި ސިސްޓަމް އުފެއްދުމުގައި ދީފައިވާ ސަމާލުކަން އޭތީގެ ބެއިޖް ޕްލާސްޓިކް ކޭސް ފަރުމާކުރުމަށް ހޭދަ ކުރި ވަގުތުން ސާބިތުވެއެވެ. "އެޕަލް 2" ގެ ޓެކްނޮލޮޖީ ފަރުމާ ކުރުމުގެ ޒިއްމާ އުފުލާފައި ވަނީ ސްޓީވް ވޮޒްނިއަކްއެވެ.\n1978 ވަނަ އަހަރު ސްޓީވް ޖޮބްސްގެ އުމުރުން 23 އަހަރުގައި މިލިއަނަރަކަށް ވެވުނީ މި ކޮމްޕިއުޓަރުގެ ކާމިޔާބީގެ ސަބަބުންނެވެ. ހަމަ އެ އަހަރު ކުންފުނި ކުރިއަރަމުން އަންނާތީ ޖޮބްސް އަދި ވޮޒްނިއަކް ވަނީ މައިކް ސްކޮޓް އެކުންފުނީގެ ސީއީއޯ އެއްގެ މަޤާމަށް އައްޔަން ކޮށްފައެވެ. 1980 ވަނަ އަހަރުގައި އެޕަލް ކުންފުނިން ވަނީ އެ ކުންފުނީގެ އައިޕީއޯ ތަޢާރަފުކޮށް އެހެން ހުރިހާ އައިޕީއޯ ތަކަށް ވުރެ ބޮޑު ކާމިޔާބީއެއް ހޯދާފައެވެ. އަދި އައިޕީއޯ ތަޢާރަފު ކުރިތާ މާ ގިނައިރު ތަކެއް ނުވެ 300 މިލިއަން ޑޮލަރު ހޯދިއެވެ.\n1981 ވަނަ އަހަރުގައި އެމެރިކާގެ އެންމެ ކާމިޔާބު އަދި އެންމެ ބޮޑު، ތިން ކޮމްޕިއުޓަރު އުފައްދާ ކުންފުނި ތަކުގެ ތެރެއިން އެޕަލް ހިމެނިގެން ދިޔައެވެ. ނަމަވެސް އެ އަހަރު ވަނީ އިތުރު ބޮޑެތި ކުންފުނި ތަކުން ވަންނަން ފަށާފައެވެ. އަދި މީގެ ތެރެއިން ހިމެނޭ އިންޓަރނޭޝަނަލް ބިޒްނަސް މެޝިންސް ކޯޕަރޭޓް ގެ މަޝްހޫރު މޮޑެލް އިން ވަނީ "އެޕަލް 2" އަކަށް ވުރެ ކުރިއަރާފައެވެ. އަދި އޭގެ ޖެހިގެން އައި އަހަރު އުފެއްދި ކޮމްޕިއުޓިންގް ކޮލޮސަސް އިން ވަނީ އެޕަލްގެ ފައިދާ އަށް ވުރެ ދެގުނަ ބޮޑު ފައިދާ އެއް ހޯދާފައެވެ.\nނަމަވެސް އެޕަލް ކުންފުނި އަނެއްކާވެސް ކުއްލިއަކަށް ކުރިއެރިއެވެ. އަދި މި ކުރިއެރުމުގެ ކުރި ފަޅާފައި ވަނީ 1979 ވަނަ އަހަރު ޖޮބްސް އަށް ޒެރޮކްސް އަލްޓޯ ފެނުނު ހިސާބުންނެވެ. އަލްޓޯ އަކީ ފުރަތަމަ އުފެއްދުނު މައުސް ޑްރިވަން ކޮމްޕިއުޓަރު ސިސްޓަމެވެ. މީގެ ކުރިން ކޮމްޕިއުޓަރު ސިސްޓަމަކީ ހަމައެކަނި ކޮމްޕިއުޓަރުގެ ބަސް ދަސް ކުރަން ބޭނުން ކުރި އެއްޗެކެވެ. ނަމަވެސް އަލްޓޯގެ ސަބަބުން ޖޮބްސް އަށް ވަގުތުން މީގެ ޤާބިލިއްޔަތުކަން ފެނުނެވެ.\nއެޕަލް ގެ ފުރަތަމަ މައުސް ޑްރިވަން ކޮމްޕިއުޓަރު ސިސްޓަމެއް ކަމަށްވާ މެސިންޓޮޝް ތަޢާރަފު ކޮށްފައިވަނީ 1981 ވަނަ އަހަރު ބޭއްވުނު ހިއްސާދާރުންގެ ބައްދަލުވުމެއްގެ ތެރެއިންނެވެ. އަދި އެ ބައްދަލުވުމުގައި ބައިވެރިވި ފަރާތްތަކުން ވަނީ ހޫނު ތަރުހީބެއް ދީފައެވެ.\nނަމަވެސް މެސިންޓޮޝް އަގު ބޮޑުކަމުން މާ ބޮޑަށް ވިޔަފާރި ވެފައެއް ނުވެއެވެ. އަދި އެހެން ކުންފުނިތަކުން އޭގެ ފައިދާ ނަގަން ފެށިއެވެ. މިގޮތުން މައިކްރޮސޮފްޓް އިން ވަނީ މައުސް ޑްރިވަން ކޮމްޕިއުޓަރު ސިސްޓަމެއް އުފައްދާ އަގުހެޔޮކޮށް ވިއްކަން ފަށާފައެވެ.\n1983 ވަނަ އަހަރުގައި، އެޕަލް ކުންފުނިން ސީއީއޯގެ މަޤާމަށް ޖޯން ސްކަލީ އައްޔަން ކުރެއްވިއެވެ. އަދި 1985 ވަނަ އަހަރާއި ހަމައަށް ދިޔައިރު، ޖޮބްސް އާއި ސްކަލީ އެޕަލް ގެ ކުރިމަގާއި ގުޅިގެން އަރާރުންވާންފެށިއެވެ. ދެމީހުން ބޭނުންވާ ކަންތައްތައް ތަފާތު ވުމުން ޖޮބްސް ވަނީ އެ ކުންފުނިން ވަކިވެގެން އެޕަލްގެ އެތައް މުވައްޒަފަކާއި އެކު ނެކްސްޓް އިންކް ކިޔާ އައު ކުންފުންޏެއް އުފައްދާފައެވެ.\nޖޮބްސް ވަނީ މި ކުންފުނި އުފެއްދުމަށް އަމިއްލަ ފައިސާއިން7މިލިއަން ޑޮލަރު ޚަރަދުކޮށްފައެވެ. ނަމަވެސް ފުރަތަމަ އަހަރު ތެރޭގައި މި ފައިސާވަނީ ގެއްލިފައެވެ. އެއަށްފަހު ބިލިއަނާރ ރޯސް ޕެރޮޓް ވަނީ އެ ކުންފުންޏަށް އިސްތިސްމާރު ކޮށް އެ ކުންފުނީގެ ފުރަތަމަ އުފެއްދުން ކަމަށްވާ ނެކްސްޓް ކޮމްޕިއުޓަރ 1990 ވަނަ އަހަރުގައި ތަޢާރަފު ކޮށްފައެވެ. ނަމަވެސް މި ކޮމްޕިއުޓަރު ވެސް އެ އަމާޒު ކުރެވިފައިވާ ފަރާތްތަކަށް މާ އަގު ބޮޑުވިއެވެ. އެހެން ކަމުން 1993 ވަނަ އަހަރާއި ހަމައަށް ވިކިފައި ވަނީ އެންމެ 50000 ކޮމްޕިއުޓަރު ސިސްޓަމް ކަމުން އެ ކުންފުނިން ދެން ނިންމީ ސޮފްޓްވެއާރ އެއް އުފެއްދުމަށެވެ. މިކަން ވެގެން ދިޔައީ ކުންފުންޏަށް ލިބުނު ފުރަތަމަ ފައިދާއަށެވެ. 1994 ވަނަ އަހަރަށް އެ ސޮފްޓްވެއާރ އިން ފައިދާ އަށް 1 މިލިއަން ޑޮލަރު ލިބިފައިވެއެވެ.\nއަދި ހަމަ އެއް ވަގުތެއްގައި ޖޮބްސް އައީ އޭނާގެ ގަދަރާއި އިއްޒަތް މަތި ކުރުމަށްޓަކައި، އެހެން ކަމެއްގައި ޙިއްސާވުމަށްޓަކައި 10 މިލިއަން ޑޮލަރު ޚަރަދުކޮށްގެން ލޫކާސްފިލްމް ގެ ކޮމްޕިއުޓަރު ގްރެފިކްސް ޑިވިޝަން ގަނެފައިވެއެވެ. މި ކުންފުނީގެ ނަން ޕިކްސާރ އަށް ބަދަލުކޮށް ކުޑަކުދިންގެ ކާޓޫން ފިލްމު އުފައްދަންފެށިއެވެ. އަދި ވޯލްޓް ޑިޒްނީ އިން ވަނީ 7.4 ބިލިއަން ޑޮލަރުދީ ގަނެ އެކުންފުނީގެ އެންމެ ބޮޑު ހިއްސާދާރަށް ވެފައެވެ.\nޕިކްސާ އެމީހުންގެ ފުރަތަމަ ފީޗާ ފިލްމް އެއް ހަދަމުން ގެންދިޔައިރު ޖޮބްސްގެ ނެކްސްޓް އަށް ދިޔައީ ގެއްލުންތައް ވަމުންނެވެ. 1990 ވަނަ އަހަރު ނެކްސްޓް އިން ވަނީ އެމީހުންގެ މަސައްކަތް ހަމައެކަނި ސޮފްޓްވެއަރ އަށް ބަދަލުކޮށްލާފައެވެ. 540 މުވައްޒަފުންގެ ތެރެއިން 300 މުވައްޒަފުން ވަޒީފާއިން ވަކިކޮށްފައިވެއެވެ. ނަމަވެސް އެ ކުންފުނިން އޮޕެރޭޓިންގް ސިސްޓަމެއް ތަޢާރަފުކޮށް މީހުން ހައިރާން ކުރުވިއެވެ.\n1996 ވަނަ އަހަރުގައި ޖޮބްސް އެޕަލް ކުންފުންޏާއި ވާހަކަ ދައްކަން ފެށުމަށްފަހު އެ އަހަރު ނިމޭ ހިސާބަށް އެޕަލް ކުންފުނިން 429 މިލިއަން ޑޮލަރު ނެކްސްޓް ކުންފުންޏަށް ދިނުމަށް އެއްބަސްވުމަކަށް އައެވެ. އަދި މީގެ އިތުރުން އެޕަލްގެ 1.5 މިލިއަން ޑޮލަރުގެ ހިއްސާ ސީދާ ޖޮބްސް އަށް ދޭން އެއްބަސްވިއެވެ.\nމި އެއްބަސްވުން ވެވުނުތާ7މަސް ފަހުން ޖޮބްސް އަށް އެޕަލްގެ އިންޓެރިމް ސީއީއޯގެ މަގާމު ދެވުނެވެ. ޖޮބްސް ވަނީ ކުންފުނީގެ ސޮފްޓްވެއާ ބިޒްނަސްގެ ލައިސަންސްއަށް ބަދަލުގެނެސް އެހެން ކުންފުނި ތަކުން މެކިންޓޮޝް ސޮފްޓްވެއާ އެހެން މެޝިން ތަކުގައި ނުހިންގޭ ވަރަށް އަގުބޮޑުކޮށްފައެވެ.\nއެއާއި އެކު އައު އީޖާދުތަށް ތަޢާރަފުވާން ކުރަންފެށިއެވެ. ފުރަތަމަ އައިޕޮޑް ތަޢާރަފު ކުރެވުމާއިއެކު މީހުން ލަވަ އަޑު އަހާގޮތް ބަދަލުވިއެވެ. 2001 ވަނަ އަހަރު އައިޕޮޑް ތަޢާރަފު ކުރެވުނު އިރު މަދު މީހަކު އޭގެން ލަވަ އަޑު އެހި ކަމުގައި ވިޔަސް 2012 ވަނަ އަހަރާއި ހަމައަށް އައި އިރު 350 މިލިއަން އަށްވުރެ ގިނަ އައިޕޮޑް ދުނިޔޭގެ އެކި ހިސާބުތަކަށް ވަނީ ވިކިފައެވެ.\nމީގެ އިތުރުން 2001 ވަނަ އަހަރު އަލަށް އައިފޯން ތަޢާރަފު ކުރިއެވެ. 2014 ވަނަ އަހަރު އެކަނިވެސް 170 މިލިއަނަށް ވުރެ ގިނަ އައިފޯން ވަނީ ދުނިޔޭގެ އެކި ހިސާބުތަކަށް ވިއްކާލެވިފައެވެ. އަދި 2010 ވަނަ އަހަރު ފުރަތަމަ ފަހަރަށް ޓެބްލެޓެއް އުފައްދާ 250 މިލިއަން ޓެބްލެޓް ވިކުނެވެ.\nއެންމެ ފަހުން 2011 ވަނަ އަހަރުގައި އެމެރިކާގެ އެންމެ ކާމިޔާބު ކުންފުނި ކަމަށްވާ އެކްސޯން މޯބައިލް ކޯޕް އަށް ވުރެ ކުރިއަރާ އެޕަލް ވަނީ އައު އުސްމިންތަކަކަށް ފޯރާފައެވެ. އަދި އެ އަހަރު ޕެންކްރިއޭޓިކް ކެންސަރު ޖެހުމުގެ ސަބަބުން ގިނަ ދުވަހު ދުނިޔޭގައި ނުހުންނާނެ ކަމަށް ޖޮބްސްއަށް ޤަބޫލުކުރެވުމުން އޭނާ އަމިއްލައަށް ވަނީ ވަޒީފާއިން ވަކިވެފައެވެ. ނަމަވެސް އެޕަލް ކުންފުނީގެ ބޯޑުގެ ޗެއާމަން އެއްގެ ގޮތުގައި މަރުވިދުވަހާއި ހަމައަށް ހުއްޓެވެ.


Thauleemee maruhalaathakugai Dhivehi bahah iskan dhinun varah muhinmu: Raees\nމާދަރީ ބަހުގެ ދުވަހާ ގުޅިގެން ބޭއްވި ޖަލްސާގައި ރައީސް ވާހަކަފުޅު ދައްކަވަނީ.-- ފޮޓޯ: ރައީސް އޮފީސް\nތައުލީމީ މަރުހަލާތަކުގައި ދިވެހި ބަހަށް އިސްކަން ދިނުން ވަރަށް މުހިންމު: ރައީސް\nތައުލީމީ މަރުހަލާތަކުގައި ދިވެހި ބަހަށް އިސްކަން ދިނުން ވަރަށް މުހިންމު ކަމަށް ރައީސް އިބްރާހިމް މުހައްމަދު ސޯލިހު މިރޭ ވިދާޅުވެއްޖެ އެވެ.\nމިއަދު ފާހަގަކުރާ މާދަރީ ބަހުގެ ދުވަހާ ގުޅިގެން ދަރުބާރުގޭގައި ބޭއްވި ރަސްމީ ޖަލްސާގައި ރައީސް ވިދާޅުވީ، އެ ބައެއްގެ މާދަރީ ބަހަކީ ވަރަށް އަގުބޮޑު ތަރިކައެއް ކަމަށެވެ. އަދި ބަހެއް ދެމިއޮތުމަށް އެ ބަހަކުން ލިޔެކިއުމުގެ އިތުރުން، އެ ބައެއްގެ އަމިއްލަ އަކުރު ހިމާޔަތްކުރުން މުހިންމު ކަމަށް ރައީސް ވިދާޅުވި އެވެ.\nދިވެހި މާދަރީ ބަހަކީ ރީތި ބަހެއް ކަމަށާއި، ދިވެހި ބަސް ދިރުވައި އާލާ ކުރުމުގެ މަސައްކަތް ކުރަން ޖެހޭނީ ވެސް ދިވެހިން ކަމަށް ރައީސް ވިދާޅުވި އެވެ. އަދި އިންސާނީ ތަރައްގީ ގުޅުވައިދޭ ފާލަމަކީ އެ ބައެއްގެ އަމިއްލަ، މާދަރީ ބަސް ކަމަށް ރައީސް ވިދާޅުވި އެވެ.\nރައީސް ވިދާޅުވީ ދިވެހި ބަސް އާލާ ކުރުމަށް، ދިވެހި ބަހުގެ ގައުމީ ސިިޔާސަތެއް ކަނޑައެޅުމާއި ޒަމާނީ ޓެކްނޮލޮޖީއަށް ދިވެހި ބަސް އަހުލުވެރިކުރުވުމުގެ އިތުރުން ކުޑަކުދިންނަށް ހާއްސަ ދިވެހި ކާޓޫނާއި، ޑްރާމާ އުފެއްދި ދާނެ ކަމަށެވެ. އަދި އޭގެ އިތުރުން ދިވެހި ބަސް ކުރިއެރުވުމަށް ކުޑަކުދިންނާއި ފުރާވަރުގެ ކުދިންނަށް ހާއްސަކޮށްގެން ވާހަކަފޮތް ލިޔުމުގެ ގައުމީ މުބާރާތެއް ބޭއްވިދާނެ ކަމަށް ވެސް ރައީސް ވިދާޅުވި އެވެ.\nދިވެހި ބަސް ކުރިއެރުވުމަށް ކުރާ އެފަދަ ކަންކަމަށް އެއްބާރުލުން ދޭން ސަރުކާރުން ތައްޔާރަށް އޮތް ކަމަށް ރައީސް ވިދާޅުވި އެވެ.\nދިވެހި ބަހުގެ ދުވަސް ރައީސް ޞާލިޙް


Inquiry Commitee Ah Andhun Husseyn Ge Badhalu Gai Inthi - Vaguthu\nރައްޔިތުންގެ މަޖިލީހުގެ ސަލާމަތީ ޚިދުމަތްތަކުގެ ކޮމިޓީ (241 ކޮމިޓީ) ގައި އިންނަވާ ހެންވޭރު ދެކުނު ދާއިރާގެ މެންބަރު ހުސައިން ޝަހީމް (އަނދުން ހުސޭން) ގެ ބަދަލުގައި މާފަންނު އުތުރު ދާއިރާގެ މެންބަރު އިމްތިޔާޒު ފަހްމީ (އިންތި) އިންނަވާ ގޮތަށް އެމްޑީޕީން ނިންމައިފިއެވެ.\nއަނދުންގެ ބަދަލުގައި އިންތި ހިމެނޭ ގޮތަށް ކޮމިޓީއަށް ބަދަލެއް ގެނައިއިރު އިންތިއަކީ މިހާރު މަޖިލީހުގައި ތިއްބެވި މެންބަރުންގެ ތެރެެއިން ރައީސް ނަޝީދަށް އެންމެ ބޮޑަށް ތާއީދު ކުރައްވާ އެއް މެންބަރެވެ.\nމީގެ ކުރިން ވެސް ކޮމިޓީއަށް ބަދަލެއް ގެނައެވެ.\nއެއީ ރައީސް ނަޝީދު މި ވަގުތު ނެތުމުން މަޖިލީސް ހިންގެވުމުގައި މަޖިލީހުގެ ނައިބު ރައީސް އީވާ އަބްދުﷲ އުޅުއްވާތީ އީވާގެ ބަދަލުގައި ޖުޑިޝަލް ސާވިސް ކޮމިޝަން (ޖޭއެސްސީ) ގެ ރައީސް އަދި ތުޅާދޫ ދާއިރާގެ މެންބަރު ހިސާން ހުސައިނެވެ. ހިސާނަކީ ނަޝީދުގެ ގާނޫނީ ވަކީލު ކަން ކުރެއްވި ބޭފުޅެކެވެ. ނަމަވެސް ފަހުން އަނެއްކާ އީވާ ވަނީ ކޮމެޓީއަށް އެނބުރި ވަޑައިގެންފައެވެ.\nމިހާރު ކޮމިޓީގައި ތިއްބެވި އެމްޑީޕީގެ ގިނަ މެންބަރުންނަކީ ނަޝީދާ ވަރަށް އަރިސް އަދި އެމަނިކުފާނަށް ވަރަށް ތާއީދުކުރައްވާ މެންބަރުންނެވެ.\n241 ކޮމިޓީން ހިންގާ އިންކުއަރީއަށް އެކި ބޭފުޅުން މިހާރު ހާޒިރު ކުރަން ވަނީ ފަށައިފައެވެ. އިއްޔެ ކޮމިޝަނާ އޮފް ޕޮލިސް މުހައްމަދު ހަމީދާއި ފުލުހުންގެ އިންޓެލިޖެންސްގެ އެކި އޮފިސަރުން ހާޒިރު ކުރިއިރު މިއަދު ވަނީ މާލެ ސިޓީގެ ކުރީގެ މޭޔަރު ޝިފާ މުހައްމަދު ހާޒިރުކޮށްފައެވެ.\n241 ކޮމިޓީގެ ބައްދަލުވުންތައް ގެންދަނީ މީޑިއާއަށް ނުވަދެވޭ ގޮތަށް ސިއްރުންނެވެ.\nމި ކޮމިޓީއަށް ސިފައިންގެ އިސް ބޭފުޅުން ހިމެނޭހެން ސިފައިންގެ 40 ބޭފުޅަކު ހާޒިރު ކުރަން އެދުމުން އެމްއެންޑީއެފުން ވަނީ ދެކޮޅު ހަދައިފައެވެ. އެކަމާ ގުޅޭ ގޮތުން މަޖިލީހަށް ފޮނުވި ލިޔުމުގައި ޑިފެންސް މިނިސްޓްރީގެ ނައިބު ހަސަން ޒަމީލްގެ ސޮއި އޮތުމުން އޭނާއަށް ދައުވާ ކޮށްދޭން ވެސް ވަނީ އެދިފައެވެ.\nނަޝީދުގެ ސެކިއިރިޓީ ފޫއަޅުވާލި ގޮތުގެ މައްޗަށް މަޖިިލީހުގެ 241 ކޮމިޓީން އިންކުއަރީއެއް މި ފެށީ، މެއި މަހުގެ ހަވަނަ ދުވަހުގެ ރޭ އެމަނިކުފާނު އަވަހާރަކޮށްލަން ބޮމުގެ ހަމަލާއެއް ދިނުމާ ގުޅިގެނެވެ. އެމަނިކުފާނު މި ވަގުތު ހުންނެވީ ޖަރުމަނުގައެވެ.\nޖޫން 6, 2021 12:12\nކަލޯ ކަލޯމެންގެ ސަރުކާރު ބޭނުންގޮތަކަށް ތެޅިބާލާ މުޅިގައުމު ވިއްކާލާ ރައްޔިތުންނަށް އެއްކަމެއްވެސް ކުރާކަށް ނުކެރޭނެ ތިބެންޖެހޭނީ ބަލަން އިތުރު އެއްކަމެއްވެސް ކުރާކަށް ލާހިކައެއްނޫން ރައްޔިތުން މިފަހަރު އެތިބެނީ ސައިޒްގައި ރައްޔިތުން އިދިކޮޅަށް ހަންދަމަލާ އަޑޫ ކީއްކުރަން މުޅި ގައުމު ވިއްކަލިޔަސް ހަމަ ގައިމުވެސް ޕީޕީ އެމް ފިޔަވައި ދެން އެކަކަށްވެސް ނުކުންނާކަށް ނުކެރޭނެ އެތަނުގެވެސް މަދު މީސްކޮޅެއް ނުކުންނާނީ ދައުރު ނުނިމެނީސް އަވަހަށް ގައުމު ވިއްކަލާ އަހަރެމެން ތިބެން ޖެހޭނީ ހަމަ ފެލިފެލި 30 އަހަރުވެސް ނިދަނީ ހިތުން ޒުވާން މަހުޖަނު ނިދަނީ އަންހެނުންނަށް ބަލަން ނޭގޭ އިމްރާނުވެސް ހަމަ ނިދަނީ\nޖޫން 6, 2021 14:50\nބަދަލުގައި ތިގޮތަކަށް ކޮމޮޓީގައި ހިތުހުރި މީހަކަށް ބައިވެރި ވެވޭތޯ ؟ ކަލޭމެން ބޭނުން ހާގޮތަކަށް މިއަދު މަޖިލިސް ތިޔަ ގެންދަނީ ކުރިން ތިޔަބައްކައްކާ ކުޅެން ނުލިބުނީމަ!


އިދާރާގެ ބައެއް މަރާމާތުތައް ކޮށްދޭނެ ފަރާތެއް ހޯދުން\nމި އިދާރާގެ ވަށާފާރާއި، ނަލަފިލާ ބަދަލުކުރުމާއި މެސްރޫމްގެ ކިޗަންބައި އަދި ކައުންޓަރު ހެދުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއެވެ.\nމި މަސައްކަތް އަމިއްލަ ތަކެތީގައި ކުރުމަށް ޝައުގުވެރިވެލައްވާ ފަރާތްތަކުން 20 އޮގަސްޓް 2019 ވާ އަންގާރަ ދުވަހުގެ 11:00ށް މި އިދާރާއަށް ދުރުވެ މައުލޫމާތު ސާފުކުރުމަށްފަހު 27 އޮގަސްޓް 2019 ވާ އަންގާރަ ދުވަހުގެ 11:00ށް މި އިދާރާއަށް ދުރުވެ އަންދާސީ ހިސާބު ހުށަހެޅުއްވުން އެދެމެވެ. މައުލޫމާތު ސާފުކުރުމަށް ހާޟިރުވާ ފަރާތަކަށް މައުލޫމާތު ސާފުކުރެވޭނީ އެއްފަރާތައް ކަމުގައި ދެންނެވީމެވެ. އަދި މައުލޫމާތު ސާފުނުކުރާ ފަރާތްތަކަށް އަންދާސީ ހިސާބު ހުށަނޭޅޭނެ ވާހަކަވެސް ދެންނެވީމެވެ.\nމި އިއުލާނަށް އަންދާސީ ހިސާބު ހުށަހެޅޭނީ ވިޔަފާރި ރަޖިސްޓްރީ ކުރުމުގެ ޤާނޫނު (ޤާނޫނު ނަންބަރު 18/2014) އާއި އަމިއްލަ ފަރުދުންގެ ވިޔަފާރީގެ ޤާނޫނު (ޤާނޫނު ނަންބަރު 19/2014) ގެ ދަށުން ވިޔަފާރި ރަޖިސްޓްރީ ކޮށްފައިވާ ފަރާތްތަކަށެވެ.\n07 ޛުލްހިއްޖާ 1440


Dhauvaa Kuranee Siyaasee Musthagbal Dhuhvaalan - Shaheem - Vaguthu\nދައުވާ ކުރަނީ ސިޔާސީ މުސްތަގުބަލް ދުއްވާލަން - ޝަހީމް\nޑރ.ޝަހީމް - ފޮޓޯ: ސަހީމް ފޭސްބުކް ޕޭޖް\nޑރ.އަފްރާޝީމް އަލީގެ މަރުގެ މައްސަލައާއި ގުޅުވައިގެން ދައުވާ ކުރަނީ ސިޔާސީ މުސްތަގުބަލް ދުއްވާލަން ކަމަށް ކުރީގެ އިސްލާމިކް މިނިސްޓަރ ޑރ.މުހައްމަދު ޝަހީމް އަލީ ސައީދު ވިދާޅުވެއްޖެއެވެ.\nޝަހީމް މިހެން ވިދާޅުވީ އަފްރާޝީމްގެ މަރުގެ މައްސަލާގެ ތަހުގީގަށް ޝަހީމް ދޮގު މައުލޫމާތު ދެއްވާފައިވާ ކަމަށާއި އަދި ތަހުގީގަށް ހުރަސް އަޅުއްވާފައިވާ ކަމަށް ވިދާޅުވެ އެ މައްސަލާގައި އޭނާގެ މައްޗަށް ދައުވާކޮށްދެއްވުން އެދި ޕީޖީ އޮފީހަށް ރިޔާސީ ކޮމިޝަނުން މައްސަލަ ފޮނުވުމުން ދެންމެ ކުރެއްވި ޓްވީޓެއްގައެވެ.\nޝަހީމް ވިދާޅުވީ "އަފްރާޝީމްގެ މަރުގެ މައްސަލައަކީ އަޅުގަނޑާއި އެއްވެސް ވަރަކަށް ގުޅުން ހުރި މައްސަލައެއް ނޫން." ކަމަށެވެ.\n"ދައުވާ ކުރަނީ އަޅުގަނޑުގެ މަސައްކަތައް ހުރަސް އަޅައި ސިޔާސީ މުސްތަގުބަލް ދުއްވާލަންށެވެ. މާތްﷲ އަށް ވަކީލް ކުރަމެވެ." ޝަހީމްގެ ޓްވީޓްގައި ވެއެވެ.\nޑިސެމްބަރު 4, 2019 11:46\nމާތް ﷲ ގެ ހެޔޮ ރަޙުމަތްފުޅުން ޑރ. ޝަހީމަށް ރައްކާތެރިކަން ދެއްވައި މިސަރުކާރު ދާދި އަވަހަށް ޕެރަލައިޒު ވާނެ.. އިންޝާ ﷲ..\nޑިސެމްބަރު 4, 2019 11:50\nޝަހީމް ހިތްވަރު ގަދަ ކުރައްވާ އެ ބައިގަނޑަށް އެއްވެސް ކަމެއް ނުކުރެވޭނެ އިންޝާ ﷲ . އެމީހުންގެ ހިއްތަކައް ﷲ ބިރުވެތިކަން އެވައްދަވަނީ '' މަސީރަތި ޝަހްރިން'' މިޙަދީސް ގައިވާ ގޮތަށް .\nޑިސެމްބަރު 4, 2019 13:04\nޖަލައް އެއްވެސް މީހަކު ލައިގެން ނުވޭތާ. ކަލެ އައް ދައުވާ ކުރަންޖެހޭ އަންހެނަކައް ޖިންސީ ގޯނާ ކުރަން އުޅުނު މައްސަލާގައި.ވެސް. ނޫނޭ ތީ ހުދު ކާފޫރު ކޮޅެއް.\nޑިސެމްބަރު 4, 2019 13:44\nޝަހީމަށްވެސް ޖަލުގޮޅި ޔަގީންވީ. އެކުވެރި ރަޙުމަތްތެރި މަކަރުވެރި ހިޔަޅުވަންތަ ހޯމް މިނިސްޓަރު އަނގަ ފިނދެއްހެން ހަދައިގެން ހުންނާނެ. ދައުލަތޭ ސަރުކާރޭ ފަޅޮލޭ ބަކަށްޓޭ. ގޮވާލަ ގޮވާލާ.\nޑިސެމްބަރު 4, 2019 13:48\nހައްދަވާގެންގުޅުއްވާ އިލާހު ގ.ކެނެރީގެ މުޙައްމަދު ނަޝީދުގެ ކިބައިން މިޤައުމު ސަލާމަތްކޮށްދެއްވައި ޝަހީމަށް ނަޞްރު ދެއްވައި ދޭނވެ. އާމީން.\nކަނޑައެޅިގެން ދޮގު އިލްޒާމެއް މީހެއްގެ ބޮލުގައި އަޅުވާ ޝަހީމްގެ ދުވަސް ދުއްވާލަން މިއުޅެނީ. އަޑީގައި ތިބީ ހަމަ މެދުއިރު މައްޗަށް ފުރާއިގެން ދިޔަކަމަށް ބުނި މީހުން\nޑިސެމްބަރު 4, 2019 15:05\nޑރ.އަފްރާޝީމް އަލީގެ މަރުގެ މައްސަލައާއި ގުޅުވައިގެން ދައުވާ ކުރަނީ ސިޔާސީ މުސްތަގުބަލް ދުއްވާލަން ކަމަށް ބުނި އިރު މީނައަކީ ސިޔާސީ މުސްތަގުބަލެއް އޮތްމީހެއްތަ؟ ރިޔާސީ އިންތިހާބުގަ ރައްޔަތުން ނޫނެކޭ ބުނުމުން ފިލައިގެން ރާއްޖެއިން ބޭރަށް ގޮސްހުރެފަ އަނެއްކާ ވެރިކަމަށް ބޫތު ކައިފަ ހުރިވަރުން ތެޅެނީ. އެކަމަކު މީނައަށް ވޯޓްދޭނެ ރައްޔަތަކު މިގައުމުގަ ނެތް.\nޑިސެމްބަރު 4, 2019 17:24\nއަހަރުމެނާ ދެކޮޅަށް އަނގައިން ބުނެފިތަ ދުވަސް ދުއްވާލާނަން\nޑިސެމްބަރު 4, 2019 18:51\nމިބަޔަކު ވެރިކަމަށްގެނައިފަހުން އާދައިގެ ނިކަމެތީންނަށް ގޮތް ހުސްވެއްޖެ. ކޮނމެވެސް ބިރުވެރިކަމެއް ނުހިގާ ދުވހެއްނުދެއެއވެ. ޖޮބްސެކިއުރެޓީއެއް ނެތް. އަނިޔާވެރިކަން ހައްދުފަހަނައަޅާ ދަނީ. ހުރިހާމޮޅަކާލާބައެއް އިސްލާމް ދީނާ ދެކޮޅުމީހުންނައް. ޢުޭންވީގޮތް ހެދިބިޑުވަމުނދާ ކުދީންނަށް އޮޅުވާލަިފި.\nޑިސެމްބަރު 4, 2019 20:34\nހީވަނޭ ޢިލްމު ވެރިންގައި "ވަކަރަށް ޖަހާލީ" ހެން.\nޑިސެމްބަރު 4, 2019 21:40\nބަލަ ހާސް ނުވޭ!\nތި މައްސަލަ އާއި ކަލެއާއި ގުޅުން ނެތްކަމަށް ޝަަރީއަތަށް ޘާބިތުކޮދީ.\nބޭކާރު ވާހަކަ ނުދައްކާ.\nޑިސެމްބަރު 4, 2019 21:46\nމިއޮތީ އަހަރުމެން މިދައްކާވާހަކަ އާއި ޝަހީމަށް އެއްބަސް ވެވިފައެވެ.\nއަހަރުމެން ހަރުއަޑުން ބުނަމެވެ.\nތިޔައީ ޝޭޙުންނެއް ނޫނެވެ.\nތިޔައީ ދީން ހަތިޔާރަކަށް ހަދައިގެން އުޅޭ ސީޔާސީ އެކްޓިވިސްޓުންނެވެ.


ސަރުކާރުގެ ނިންމެވުމަށް މަރުޙަބާކިއައި، އެމް.ޑީ.ޕީ ގެ ލޯކަލް ކައުންސިލު އިންތިޚާބުގެ ކޭމްޕޭނުގެ ހުރިހާ ޙަރަކާތްތަކެއް އެއްކޮށް މެދުކަނޑާލުމަށް ނިންމުން – Maldivian Democratic Party\nސަރުކާރުގެ ނިންމެވުމަށް މަރުޙަބާކިއައި، އެމް.ޑީ.ޕީ ގެ ލޯކަލް ކައުންސިލު އިންތިޚާބުގެ ކޭމްޕޭނުގެ ހުރިހާ ޙަރަކާތްތަކެއް އެއްކޮށް މެދުކަނޑާލުމަށް ނިންމުން\nކޮވިޑް-19 އާގުޅިގެން ދިވެހިރާއްޖޭގެ ހުރިހާ ސަރަޙައްދަކަށް ޢާންމު ޞިއްޙަތުގެ ކުއްލިނުރައްކަލުގެ ޙާލަތު އިޢުލާނުކުރެވި، ރައީސުލްޖުމްހޫރިއްޔާ އޮނަރަބަލް އިބްރާހިމް މުޙައްމަދު ޞާލިޙު ޤައުމާ މުޚާތަބުކުރައްވައި، ދެއްކެވި އިރުޝާދުތަކަށް ދިވެހިރައްޔިތުންގެ ޑިމޮކްރެޓިކް ޕާރޓީ (އެމް.ޑީ.ޕީ) އިން މަރުޙަބާ ކިޔާހިނދު، އަދި ލޯކަލް ކައުންސިލް އިންތިޚާބު ލަސްކުރެވިފައިވީހިނދު، މިހާހިސާބުން މި ޕާރޓީގެ ލޯކަލް ކައުންސިލު އިންތިޚާބުގެ ކޭމްޕޭނުގެ ހުރިހާ ޙަރަކާތްތަކެއް އެއްކޮށް މެދުކަނޑާލައި، ކޮރޯނާ ވައިރަސް އާގުޅިގެން ރައްޔިޔުންގެ ކިބައިން ސަރުކާރުން އެދިވަޑައިގަންނަވާ ކޮންމެ ކަމެއްގައި މި ޕާރޓީގެ މެމްބަރުންނާއި އެންމެހައި އިންތިޒާމުތަކާއި ވަސީލަތްތަކެއް އެންމެ ފުޅާމިނެއްގައި ފޯރުކޮށްދީ، އެހީތެރިވެދިނުމަށް ތައްޔާރަށް އޮތްކަމުގައި ދަންނަވަމެވެ.\nލޯކަލް ކައުންސިލް އިންތިޚާބު ބޭއްވުމަށް އިލެކްޝަންސް ކޮމިޝަނުން ކުރިން4އޭޕްރީލް ކަމަށް ކަނޑައަޅުއްވާފައި ވީނަމަވެސް، އެ އިންތިޚާބު ބާއްވާނޭ ދުވަސް ފަސްކުރައްވައި އޭޕްރީލް 18 ކަމަށް ހަމަޖައްސަވާފައިވުމުން ނުކުންނަ އެހެން ނަތީޖާއެއް އޮތްކަން މި ޕާރޓީން ފާހަގަކުރަމެވެ. އެހެނީ، ކެމްޕޭނު ކުރުމުގެ ފުރުސަތު ބަންދުވެފައި އޮތުމަށްފަހު އިންތިޚާބާ ދެމެދަށް ކެންޑިޑޭޓުންނަށް ލިބެނީ އެންމެ6ދުވަސްކަމަށްވާތީ، މިއީ ކެމްޕޭނެއް ކުރުމަށް އެކަށީގެންވާ މުއްދަތެއް ނޫންކަން ވެސް ފާހަގަކުރަމެވެ. އަދި އެއީ ކެންޑިޑޭޓުންނަށް ކެމްޕޭންކުރުމަށް ދިނުމަށް ޤާނޫނުގައި ލާޒިމުކޮށްފައިވާ މުއްދަތައްވުރެ އެތައް ގުނައަކަށް ކުޑަ މުއްދަތެއްކަން އެނގެއެވެ. މި ޕާރޓީއަކީ ފުޅާ މިނެއްގައި ކެމްޕޭނުގެ ޙަރަކާތްތައް ހިންގައި، ރައްޔިތުންނާ ހަމައަށް ވާސިލުވެ، ފުރިހަމަ މަޢުލޫމާތު ފޯރުކޮށްދީ، އެގޮތުން ފޯރުކޮށްދޭ މަޢުލޫމާތަށް ބިނާކޮށް ރައްޔިތުން ވޯޓުލުމުގެ ފުރުސަތު ހޯދައިދިނުމަށް ކެމްޕޭންކުރާ ޕާރޓީއަކަށް ވީހިނދު، ކެމްޕޭން ކުރުމަށްޓަކައި ދެންވެސް ޤާނޫނުގައި ބުނާ މުއްދަތު ކެންޑިޑޭޓުންނަށް ލިބޭނޭކަން ކަށަވަރުކޮށްދެއްވައިގެން ލޯކަލް ކައުންސިލް އިންތިޚާބު ބޭއްވެވުމަށް މި ޕާރޓީން ގޮވާލަމެވެ.\nޢާންމު ޞިއްޙަތުގެ ކުއްލިނުރައްކަލުގެ ޙާލަތު އިޢުލާނުކުރެވިފައިވާ މި ދަނޑިވަޅުގައި، އިންތިޚާބުގެ ކެމްޕޭނުގެ ޙަރަކާތްތައް އެއްވެސް ސިފައެއްގައި ނުހިންގުމަށް މި ޕާރޓީގެ ހުރިހާ ކެންޑިޑޭޓުންނަށާއި ކެމްޕޭން ޓީމުތަކަށް އަންގަމެވެ.


BREAKING NEWS: Councilor Eh Kuda Kujjakaa Ehjinsun Gulhun Hingan Ovva Fenijje - Vaguthu\nސުލްހަވެރިކަމާއި އެކު އިންސާފު ހޯދުމަށް ކުރަމުން އައްނަ މުޒާހަރާ؛- ވަގުތު އިމޭޖަސް- މުހައްމަދު އަފްޒަލް\nމެދުރާއްޖެތެރޭ ރަށެއްގައި ކައުންސިލަރަކު، ފިރިހެން ކުއްޖަކާއި އެކު އެއްޖިންސުން ގުޅުން ހިންގަން އޮއްވާ އެރަށު މީހުންނަށް ފެނިގެން އެމަންޒަރު ވީޑިއޯކޮށްފިއެވެ.\n"ވަގުތު" އަށް މައުލޫމާތު ދިން މީހުން ބުނާ ގޮތުގައި ކުޑަކުދިންނާއި އެއްޖިންސުން ގުޅުން ހިންގުމާއި އަދި އަންހެން ކުދިންނަށް ޖިންސީ ފުރައްސާރައިގެ މެސެޖް ކުރުމުގެ އެތައް މައްސަލައެއްގެ ތުހުމަތު މީގެ ކުރިން ވެސް ކުރެވިފައިވާ ކައުންސިލަރުގެ ވީޑިއޯ ރަށުގެ ގިނަ ބަޔަކަށް މިހާރު ވަނީ ފެނިފައެވެ.\nމިމައްސަލަ މިހާރު ފުލުހުންނަށް ވެސް ހުށަހަޅާފައިވާ ކަން "ވަގުތު" އަށް ވަނީ ކަށަވަރު ވެފައެވެ. ނަމަވެސް އަދި އޭނާ ހައްޔަރު ކޮށްފައެއް ނުވެއެވެ.\nކައުންސިލަރު މިއަމަލު ހިންގާފައި ވަނީ މިރޭ 19:30 ހާއިރުއެވެ.\nއޭނާގެ މައްޗަށް ތުހުމަތު ކުރެވުނު މައްސަލަތައް ކަމާބެހޭ އިދާރާތަކުން އެކަށީގެންވާ ގޮތެއްގައި ކުރިއަށް ނުގެންދާތީ މީގެ ހައްކަ މަސް ދުވަސް ކުރިން ރައްޔިތުން މަޖިލީހުގެ ހިއުމަން ރައިޓްސް ކޮމެޓީއަށް ވެސް ހުށަހެޅިއެވެ. އެކޮމެޓީން މައްސަލަ ބެލުމަށް ބައެއް އިދާރާތައް ވެސް ކޮމެޓީއަށް ހާޒިރު ކުރިއެވެ. ނަމަވެސް ފަހުން މައްސަލައަށް ވީގޮތެއް ސާފެއް ނުވެއެވެ.\n"މީގެ ކުރިން ވެސް އޭނާގެ އެތައް މައްސަލައެއް ފެންމަތިވެއްޖެ. ނަމަވެސް އެއްވެސް މައްސަލައެއްގައި އިންސާފު ނުލިބި ދިޔައީ އޭނާ އާއި އޭނާގެ އާއިލާގެ ނުފޫޒު ގަދަކަމުން. މިފަހަރު ވެސް އޭނާ އާއި މެދު އެއްވެސް ފިޔަވަޅެއް އެޅިދާނެ ކަމަކަށް ގަބޫލެއް ނުކުރެވޭ." އެރަށުން މައުލޫމާތު ދިން މީހަކު ބުންޏެވެ.\nފަަހަކަށް އައިސް ކުޑަކުދިންނަށް ޖިންސީ ގޯނާ ކުރުމާއި ރޭޕް ކުރުމުގެ މައްސަލަތައް ވަނީ ވަރަށް ބޮޑަށް އިތުރުވެފައެވެ. ނަމަވެސް ބައެއް މައްސަލަތަކުގައި ފުލުހުން އަމަލު ކުރަމުން އަންނަ ގޮތުން ވަނީ ވަރަށް ބޮޑަށް ބޮޑަށް ފާޑުކިޔުން އަމާޒުވެފައެވެ.\nޖުލައި 5, 2020 21:25\nކިހާބޮޑުވެއްޖެ ވަބާއެއްމީ😤. ހައްޔަރުކުރޭ އެ ބީތާ\nޖުލައި 6, 2020 12:31\nމިއޮތީވާ ސަރުކާރެއް! ރޭޕިސްޓުންނައްވެސް ހިމާޔަތްދެނީ!ދީނައް ފުރައްސާރަކުރާމީހުންނަށް ހިމާޔަތް! ގައުމުގައި ޓެރަރިޒަމް ހިންގާ ރައްޔަތުން ރަހީނުކުރާ ބަންގާޅީންނައްވެސް ހިމާޔަތް!ދުނިޔޭގެ އެއްވެސް ގައުމެއްގަ ބޮޑުފިނޮޅު ހާދިސާކަހަލަ ކަމެއް ހިނގައިފިނަމަ އެބަޔަކައް ކުޅިވަރުދައްކާލާނެ!މުސާރަނުދިނަސް އެފާޑައް ނުއުޅެވޭނެ އެހެންގައުމެއްގަ! ޕޮލިހުންގެ އަގު ވަޒަންނުކުރާ ނުކުޅެދޭ ސަރުކާރެއް!އިންސާފެއްނެތް!ހުރިހާކަމަކައް އެންމެ ފިޓު ބޮޑު ވަގު އެހުރީ ގޭބަންދުގަ!ވާކަމެއް ހަރާމުން ހަރާން\nޖުލައި 6, 2020 00:27\nކަލޭ ރަނގަޅައް ކިޔާ. އެ ބަންގާޅިންނާ ހާޑުނުވޭ. އެމީހުން އެހެން ނެހެދިނަމަ އޭމީހުން މެރުންފަދަ. އެހާވެސް ގިނަދުވަސް ވެއްޖެ.\nޖުލައި 6, 2020 08:12\nނުޖެހޭނެ ލާރިނުދިނަސް މަރާނަމޭބުންޏަކަސް ފާޑުފާޑައް އުޅޭކަށް!ދުނިޔޭގެ އެހެން ގައުމުތަކުގާވެސް ވަރަށް ހާލުގަ މީހުންއުޅޭ!އެމީހުންނައް ނުކެރޭނެ ފުލުހުންނާ ދިމާލައް ގާއުކާ ގޮނޑިއުކާކައް!ނުކެރޭނެ ރައްޔަތުން ރަހީނުކޮއް މާގައްޑާވާކައް!އެހެންނޫންނަމަ އުމުރުދުވަހައް ޖަލައް ގަޅާލާނެ ނުވަތަ އޮންނާނީ ބިމުއަޑީގަ! ލާރިނުދެންޏާ އެއޮންނަ ގަވާއިދަކާ އުސޫލެއްގެ ދަށުން ގާނޫނާ ޙިލާފުނުވާގޮތައް ކަންކަން ކުރާނީ އިނގިއްޖޭ!ފީކަޅާ ވަނދު ނުކުޅެދޭ ސަރުކާަރެއް އޮތީމަ ވާނީ މިހެން!ތިކަހަލަ ބޯގަޅިން އެވެރީނައް ވޯޓުދޭތި އަދިވެސް!\nޖުލައި 6, 2020 11:28\nއޭ ކަލޭ ރަނގަޅަށް އެ ކިޔާބަ. ސަރުކާރާ ހުރީ ކޮންގުޅުމެއްތަ؟\nސަރުކާރު ހިންގާ ޕާޓީ އެމްޑީޕީގެ ކައުންސިލަރެއް.....ނޭގޭތީ ބުނެލީ....\nޖުލައި 10, 2020 18:26\nނޫން. ޢެެއީ ޕީޕީއެމް ގެ ކައުންސިލަރެއް. ލ.މާބައިދޫ / ފިނިހިޔާގެ، ޢަބްދުﷲ ރަޝީދު. މާބައިދޫ ކައުންސިލަރ\nދެރަ ކަންކަން. އިސްލާމީ ޝަރީޢަތް ތަންފީޒު ކުރަން ގޮވާލަން.!\nރައްޔިތުން ނިކުމެ ފުނޑާލާ.މިހާރު މާ މައްޗަށް މިދަނީ..ރައްޔިތުންގެ ބާރު ދައްކާލީމަ ތ ޔަހޫދީން ހަމަ ބިމަށް ތިރިވާނެ...ހަމަ ކޮންމެ މީހަކުވެސް މިކަހަލަ މީހުންނަށް ފާރަލާން ޖެހޭ.ﷲ އިރާދަ ފުޅާ އެކު ތި ލިވާތު ކުރާ ބައިގަނޑަށް އޮތީ ވަރަށް ހިތި ދުވަސްތަކެއް...ބޮޑު ބަލާއެއް ކަހަލަ ވެރިކަމެއް މީ....\nޖުލައި 5, 2020 21:30\nތިކަމެއްވެސް ސާބިތުނުވާނެ!މައްސަލަ ޖައްސާމީހާ ގޯސްވާނީ! އެމް އެން ޔޫ ގަ ދަރިވަރަކައް ޖިންސީ ގޯނާކޮއްގެން ހައްޔަރުކުރި ލެކްޗަރާ ވެސް ސޭކްއިމްރާނު އެހެރީ މިނިވަންކޮއްފަ!އެހެންވީމާ ތިމާމެނައްބާރުލިބުނީމާ ތިމާމެން ބޭނުންގޮތަކައް ކަންތައްމިކުރަނީ!ރައްޔިތުން އަދިވެސް މިމީހުނައް ވޯޓުދޭތި\nޖުލައި 5, 2020 21:32\nތިޔަވާނީ ބޮޑުުކެކުރި އަކަށް އިންސާފުކޯދުލާއަރާތަން ބާރުސްޕީޑުގައިފެންނާނެ ބަލަންތިބެމާ؟؟؟؟؟؟؟؟\nއޮހޮހޯހޯ...އެނެންޑާ 19 ކުރުދޮށީގަ.\nޖުލައި 5, 2020 21:45\nތި ވާނީ މޑޕ ގޮލެއަކައް، އެއްކަމެއްވެސް ނުވާނެ ރައްޔަތުން އަމިއްލައައް ހުކުމް ކުރަން އެންމެ ފަހުން ޖެހޭނީ.\nޖުލައި 5, 2020 21:49\nހުރިހާކަމެއް މޮޅަށް ދެނެވޮޑިގެންވާ އޯގާވަންތަ ޢިލާހުގެ ހުކުމްތައް ފާރުބުޑަށް އެއްލައިލާ މަވަރު ބައެއްނެތިގެން މޮޅެތި ޤާނޫނުތައްހަދާ ކުށްވެރިންނަށް ހައްޤު އަދަބުނުދީ އަބަދު އަބަދު މިފަދަވާހަކަތައް ނޫސްތަކުގައި ތިޖަހަނީ ޤްޢުމުގެ ކަންތައްތައް އިތުރަށް ނުބައިކުރަންތޯއެވެ؟\nޖުލައި 5, 2020 21:53\nޔަގީން މޑޕ މީހަކަށް ވާނީ. އެމީހުންގެ ލާދީނީ ގުންަޑާއަކަށް ވާނީ\nޖުލައި 6, 2020 06:19\nދެން ބުއްޅަބޭ ބުނާނެ ކަންނޭގެ އެއްޖިންސުން ކައިވެނި ކުރަން ހުއްދަ ދިނުމޭ އެންމެ ރަގަޅުގޮތަ ކީ އިންޑިއާގަވެސް އެ ކަން އޮތީ ހުއްދަ ކޮށްފަޔޭ އޭރުން އެފަދަ އަމަލް ހިންގާ ތަން މީހުން ވީޑިއޯ އެއް ވެސް ނުރާނެ ނޫންހޭ ، ދެން ހޯމް މިނިސްޓަރ ބުނާނެ ތޯއްޗެ ފާފައެއް ކުރީމަ އެފާފައިގެ ވާހަ ކަ ދެއް ކުމާ އެ ކަން ކުރާއިރު ބެލުމަ ކީވެސް ފާފަޔަ ކޭ އެހެންވީމަ ވީޑިއޯ ކުރިމީހުނޭ ކުށްވެރި ވާނީ\nޖުލައި 5, 2020 21:57\nމިހާރު ގައުމީ ކުޅިވަރައް މިކަން ވެެއްޖެ\nޖުލައި 5, 2020 22:01\nސަ ދޫމު ބާގައިގެ މީހުންވެސް އުޅުނީ މިގޮތަށް، އެންމެ ފަހުން ނޭނގި ތިއްބާ މާތްﷲގެ ކޯފާ އައިސް ރަށް ބަންޑުން ޖެއްސެވީ.\nޖުލައި 5, 2020 22:16\nމިހާރުވެގެން އުޅޭކަމެއް ނޫންމީ އަބަދުވެސް ހިނގާ ކަންކަން ކުރީގަ އާއިލާގެ ލަދަށް ސިއްރުކުރަނީ މީ ވަކިސަރުކާރެއް އައިސްގެންވާ ކަމެއް ނޫން. ތަފާތަކީ މިހާރު މީހުންގެ ލޯހުޅުވުން އަދި އެޒަމާނުގަ ފޯނެއް ކެމެރާއެއް ނުހުރޭ ... އޭރުބަލާނީ ގިފިލިން މީހުންގެ އޮރިޔާން، އަދި އެއްގެއެއްގެ ތެރެއިންވެސް ބައިވަރުކަންކަން ހިންގާނެ....... އެކަމަކު ހަމަ ސިއްރުކުރާނީ..\nޖުލައި 5, 2020 22:24\nތިޔަ ކައުންސިލަރަކީ އަނެއްކާ ކޮންޕާޓީއަކަށް، ކޮންރަށަކަށް، ކޮންޖިންސަކަށް ނިސްބަތްވާ މީހެއް. އޭނަގެ މައްސަލަ ނުބެލެނީ ކީއްވެބާ؟ ހާދަދެރައޭ. މިވަނީ ކިހިނެއްބާ.\nޖުލައި 5, 2020 22:25\nއެއީ ސަދޫމުގެވެރިން ، ކެރަފާ އާއިލާ އުފާވާނެފަދަ އަމަލެއް.\nޕޮލިހުންނައް ކޮންކަމެއްތަ ކުރެވޭނީ ހެއްކާ ގަރީނާޔާ ޕޮލިހުން ހޯދިޔަސް ކޯޓުމަރުހަލާއިން އެ ހެއްކާ ގަރީނާޔައް ވާގޮތެއް ނޭނގޭނެ ، މިގައުމުގެ ހުރިހާ ހަލާކަކީ މިއުޅޭ ކެނެރީގޭ ބުއްޅަބޭ.\nޖުލައި 5, 2020 22:27\nހޭ ވައްޓާފަ އެތިބީ ހޮވާފަ. ވެރިކަމާ، މަޖިލީހާ. ކައުސިލްތަކާ. ދެން ތިބޭ ހެވިފަ އަތް ޖަހަން.\nޖުލައި 5, 2020 22:30\nއުތެމަ އަށް ނިސްބަތްވާ ގޮލައަކަށް ވުން ގާތީ\nޖުލައި 5, 2020 22:35\nކޮން ޕާޓީ އެއްގެ މީހެއްތޯ\nޖުލައި 5, 2020 22:36\nތިވާނީ އެކުއްޖާ އޭނާއާއި ގުޅުން ހިންގީކަމަށް! އަނެއްކާ ރޮޔަލްމީހެއްބާ! ރަޔަލްމީހެއް ނުންނަމަ ފަހަރެއްގައި ތިކަންބަލިދާނެ. ޕީޕީއެމް ނުވަތަ ޕީއެންސީ މީހެއްނަމަ ފިޔަވަޅުއަޅާނެކަން ޔަޤީން!\nޖުލައި 5, 2020 22:47\nރޯޔަލް ފެމިލީ ސޮރެއްތަ؟ މައްސަލައެއް ނުބަލާނެ\nތީ ތިރަށު މީހުން ކުރުވާ ކަމެއް ނު\nޖުލައި 5, 2020 22:48\nކުރެެގެ ސަރުކާރުން ދޫކޮއްފަ ހުރިމީހުން ޖިންސީގޯނާ ކުރަމުން ދިޔާމަ މިސަރުކާރައް ބެވީމަ ހިނި އާދޭ\nޖުލައި 5, 2020 22:51\nރާއްޖޭގެ ހުރިހާކަމެއްވެސް މިދަނީ ގައުމު އެދޭ ގޮތައް! އިސްލާމީޝަރީޢަތަށްވުރެ މާ މާތްޝަރީޢަތެއް އަހަރެމެންނަށް ހައްދަވައި ދެއްވަނީ! ޑިމޮކްރަސީ ދޮންވެ ފައްކާކުރަނީ! މުސްލިމުން ބަންގާޅު ކަޑަށް އަޅާލައި އެޖެންޑާ 19 ފުރިހަމަ ކުރަނީ!\nޖުލައި 5, 2020 22:52\nޖިންސީގޯނާކުރާމީހުން ދޫކޮއްފަ ތިބީ ކުރީގެ ސަރުކާރުން މިސަރުކާރައް އެކަމަކު މިބައަނި ކިހާހެއްވާ\nޖުލައި 5, 2020 22:56\nހައްޔަރުކުރޭ...ބަކަރި ކޮށި ބަންދުކުރޭ..ޔާމީން އާއި ވެރިކަން ހަވާލު ކޮށްފަ...އެމްޑީޕ އުވާލާ..އަދީބް އާއި ޒިޔަތު ޖަލަށް ލާ..ސިފައިންނާއި ފުލުހުން ނިކުމެ ހުރިހާ ބޮޑެތި ކުއްވެރިން މުޖުތަމައު އިން އެކަހެރި ކުރޭެ..ޒީރޯ ޓޮލެރެންސް އަކީ މިއީ\nޖުލައި 5, 2020 23:01\nޖުލައި 5, 2020 23:12\nކޮންމެކަމެއްކުރިޔަސް ﷲގެ ހުކުމްފުޅު ތަންފީޒްނުކުރާހާ ހިނދަކު އެއްވެއްސް ކަމެއް ދުވަހަކުވެސް ރަނގަޅެއްނުވާނެ\nޖުލައި 6, 2020 08:23\nހުކުން ފުޅުގައި އޮތް އެއްޗެއް އަޅެ ކަލޭ ބުނެބަލަ\nޖުލައި 5, 2020 23:18\nކޮން ޕާޓީ އެއްގެ ކައުންސިލަރެއް ކަން ބުނެނުލީމަ ހަބަރު ފުރިހަމައެއް ނޫން!\nޖުލައި 5, 2020 23:19\nއެއީ ހައްދުންމަތީ ރަށެއްގެ ޕޕ ކައުންސިލަރެއް، މައްސަލައަކީ ޕާރޓީއެއްނޫން، މައްސަލަ އަކީ މިކަހަލަ ޖާހިލު މީހުން\nޖުލައި 6, 2020 05:50\nހައްދުންމަތި އެއީ މެދުރާއްޖެތެރެތަ؟ ހަބަރެއް ފެންނައިރަށް ކޮމެންޓެއް ޖަހާލާތި ތިކަހަލަ ގަމާރުންވެސް.\nޖުލައި 6, 2020 13:03\nމިހާރު ހަބަރު ކިޔާލާ، ހައްޔަރުކުރީ ކޮންރަށެއްގެ ކާކުތޯ، އަދި ލ.މާބައިދޫ އެއީ ހައްދުންމަތި ނޫންތޯ، ތިމާގެ ފެންވަރު ދަނެގެން އެހެން މީހުނަށް ގަމާރަށް ގޮވާ\nޖުލައި 5, 2020 23:21\nރައްޔިތުން ނުކުމެ ފިޔަވަޅު އަޅާބަލަ...\nޖުލައި 6, 2020 02:33\nމިހާރު ޕޕމ އޭ ބުނާއިރަށް ފޮނުއެރުވުން ކުޑަ ވެއްޖެ ދޯ؟؟؟؟؟\nޖުލައި 6, 2020 00:03\nބީތާ ވެފައޮތް ސަރުކާރެއް މިނޫނީ ނުދެކެން.\nޖުލައި 6, 2020 00:42\nޒީރޯ ޓޯލަރެންސް އާ ލައިގެން ކަމެއް ކުރަން ވީނުން މޑޕ އިން. ހަމަ ރަންގަޅައްވެސް އިތުބާރު ގެއްލިއްޖެ ކަލޭމެންނައް.\nޖުލައި 6, 2020 00:50\nތިބުނާ ރަށެއްގެ ކައުންސިލަށް ތިހާ ނުބާ މީހަކު ހޮވުނު ގޮތެއް ނޭނގުނު.... ގައިމު ވޯޓެއް ލައިގެނޯ ހޮވެނީ... އެހާ ނުބައި މީހަކު ހޮވާނީ ވެސް އެހާ ނުބައި މީހުން .... ރަނގަޅަށް ވިއްޔާ ކޮންމެސް އެއްޗެހި ތަކެއް ނުދީގެން ރޭޕް ސީޒަން އަށް ފައްތާލީ ތޯއްޗެއް\nޖުލައި 6, 2020 01:13\nރައްޔިތުން މަޖިލީހުގެ ހިއުމަން ރައިޓްސް ކޮމެޓީއަށް ވެސް ހުށަހެޅިއޭ؟ ކެކެކަކަ ހައްގު ހޯދައިދިނިމުގަ ފިރިކަލުންގެ އެއްބާރުލުން ނުހަނު ބޮޑަށް ލިބޭ ކަމަނާފާނެއްގެ ކޮމިޓީ...\nޖުލައި 6, 2020 01:15\nއިޝާ ނަމާދަށް ދިއުމަށް މިރޭ 19:30 ހާއިރު ކައުންސިލަރު ތައްޔާރު ވަނިކޮށް ކީއް ތިކުރީ!\nޖުލައި 6, 2020 02:06\nމިހާރު މިއޮތީ ގަބީލާ ލާދީނީ ވެރިކަމެއް. ޢިންސާފެއް ނުލިބޭނެ\nޖުލައި 6, 2020 06:06\nމަގުމަތިން ކޯޓު ހަދާމީހުމީ ކޮންކަމެއް ބޮޑު ނޫނީ.\nޖުލައި 6, 2020 06:10\nކުށްވެރިވާނީ ތިޔަ ވީޑިއޯ ކުރިބަޔަ ކުހެން ހީވަނީ ، އަދި ވީޑިއޯ ހެއް ކަކަ ކަށް ވެސް ނުފުދި ހިގައިދާނެ އެއީ ފުލުހުންވެސް ކޯޓްއަމުރާ ނުލާ ތަންތަނަށް ވަދެ ރެޑް ހޭންޑް ކޮށް ހިފިޔަސް ކޯޓު އަމުރުނެތި އެތަނަށް ވަނީތީ އުސޫލާޚިލާފުވެގެން އެބަހުރި ކުށްވެރިޔާ ކޯޓުން ދޫ ކޮށްލާފަ\nޖުލައި 6, 2020 06:41\nރޭޕް އަދި އެފަދަ އަމަލުތައް ހިންގާ މީހުނަށް ހައްޤު އަދަބު ނުދެވޭ ހާލަތުގައި އެކަން ކުރި ބަޔަކަށް ކަމެއްކުރިއަސް އެކަމަކަށް އަދަބު ދެވިގެން ނުވާނެކަމަށް ދެކެން. އިންސާފު ކޮންމެވެސް ގޮތަކަށް ލިބެން އެބަޖެހޭ.\nޖުލައި 6, 2020 06:45\nކޮވިޑު91 އަށްވުރެ ނުބައި ބައްޔެއް މިފެތުރެނީ\nޖުލައި 6, 2020 07:01\nސަތޭކަ ޕަސެންޓް ލާދީނީ އެމްޑީޕީގެ ގޮލަޔަކަށް ތިގޮލާވާނީ. ފަހުވަގުތު ތިކަން އެނބުރިގެންދާނީ ސަފާރީ ރޯޔަލް ރޭޕްކޭސްއަށް ވީ ގޮތް.. ފަހުވަގުތު ކުށްވެރިވާނީ އެ ކުޑަ ކުއްޖާފުޅު. މިއީ ނުބައިނުަލަފާ ލަދުހަޔާތުގެ ކަންފުޅެއްވެސް ނެތް ރަހުމު ކުޑަ ޖާހިލުންތަކެއް.\nޖުލައި 6, 2020 07:28\nތިޔަމައްސަލަ ތަހުގީގުކުރެވޭނީ މަޖިލިސް މެންބަރުންނަށް\nޖުލައި 6, 2020 08:24\nކޮންމެވެސް ދަންނަ މީހަކު އިސްލާމީ ޝަރީއަތުގައި ކުޑަކުއްޖަކާ ގުޅުން ހިންގީމަ ދޭން އޮންނަ އަދަބެއް ބުނެދީބަލަ\nޖުލައި 6, 2020 09:02\nކީއކުރާނީ އެ ދާއިރާ ރައްޔިތުނަނަށް އޭނަ ނޫން އެހެން މީހަކު ހޮވަން ނުކެރުނު ވިއްޔާ\nޖުލައި 6, 2020 09:38\nހައްތަހާވެސް މޯދީންނެވެ 🤷🏾♀\nޖުލައި 6, 2020 09:46\nތި ރަށުގަ އެ ކައުންސިލަރަށް ވޯޓު ދިން އެންމެންނަކީ އެކަމަށް ސަޕޯޓު ކުރާމީހުން ....ކޮންވާހަކއެއް.....\nޖުލައި 6, 2020 10:44\nވީޑިއޯ ޙިއްޞާ ކުރުމުން އަނިޔާ ލިބުނު ކުއްޖާގެ އަބުރާ އިންސާނީ ކަރާމާތް ގެއްލި އޭނާގެ މުސްތަޤްބަލު ކިލަނބުވާނެ. އެހެން ނުހައްދަވާ، ވީޑިއޯ ބޭނުންކުރޭ ތަޙުޤީޤު ކުރުމަށާ ޝަރީޢަތުގަ\nނ އަތޮޅު ރަށެއްގަ ވަހުށީ ކަމަށް އަރާހުރި ޅެންވެރި އަކު، ކުރީގަ މިސްކިތު މުދިމެއް ވެސް އެބަ އުޅެ.\nއަމިއްލަ ދަރިން އުމުރުގެ ކުދިންނަށް ޅެން ހެދުމުގެ ނަމުގަ ވަހުށީ އެއްޗހެހި ފޮނުވާ ވަރަށް ވިޔާނުދާ މީހެއް. މާހް.. މާހް... މާހް... މާހ\nޖުލައި 6, 2020 10:55\nފިޓު ބޮޑު ވަގު އުފެއްދީ ކޮން ސަރުކާރަކުން؟\nޖުލައި 6, 2020 10:57\nބޮޑު އުފެއްދީ ކޮން ސަރުކާރެގައި؟ އެމް އެމް ޕީ އާރް ސީ ގެ ފައިސާ ބަނޑުއެޅީ ކޮން ސަރުކާރަކުން އޭގެ އިސްކޮށް އުޅުނީ ކޮން ސަރުކާރެއްގެ ނާއިބު ރައީސެއް؟\nޖުލައި 6, 2020 11:32\nއެމީހުން ތިބީ މަގުމަތީގައިތަ އެކަމެއް ކުރަން. ރަށު ރައްޔިތުންނަށް ފެނުނީ؟؟\nޖުލައި 6, 2020 15:01\nޖުލައި 6, 2020 21:22\nޖުލައި 6, 2020 21:23\nޖުލައި 6, 2020 22:38\nކޮން ޒީރޯ ޓޮލަރެންސެއް ކިޔާކަށް .މިހާރު ނިއޮތް ސަރުކާރަކީ ތިކަންކަމާ ވިސްނާ ސަރުކާރެއްނުން.ފޮނި ވާހަކަ ދައްކާފައި ވެރިކަމަށް އައިސް އެއްވެސް ކަމަކަށް ހައްލެއްނުލިބުނު.ކޮމިޝަން ހަދައިގެން އުޅުނުއިރު ހީވަނީ އެހެންފަދަ ކަމެއްހެން.\nޖުލައި 7, 2020 01:50\nތިކައުންސިލަރަކީ ފުރަތަމަ އމޑޕ ގެފަހުލަވަާނެށް ތިބުނާ ކުޑަ ކުއްޖާ ގެ ފުރަތަމަ ކޭޝް އަމިއްލަ އުފަން ގެއިން ފެށުނީ ވާނުވާ ........\nޖުލައި 7, 2020 11:10\nމިފަދަކަންތައް ނުހުއްޓި ކުރިޔަށްދަނީ މިފަދަނުބައި އަމަލުހިންގާފަރާތްތަކަށް އަދަބުނުދެވޭތީ\nމިފަދަޢަމަލުހިންގަން ބޭނުންވާފަރާތްތަކަށް ހިތްވަރުލިބޭތީކަމަށްބެލެވޭ ވީމާ، މަފަދަނުބައި\nޢަމަލުހިންގާ ފަރާތްތަކަށް ހިތްވަރުނުލިބޭ ގާނޫނެއްހަދައިގެންވެސް ރާއްޖޭގެ ދީނާ ގައުމަށް\nޖެހިފައިވާ މިވަބާއިން ސަލާމަތްވެ ރަށްކާތެރިވާންޖެހޭކަމުގައިދެކެން މިކަން ފުރިހަމަގޮތުގައި\nއަވަހަށްކުރެވޭނީ ގާނޫނުހަދާމަޖިލީހުން ނަމަވެސް މިހާރު\nޖުލައި 7, 2020 11:15\nޖުލައި 7, 2020 14:11\nޜަށު އެންމެން ނިކުމެ ދެން އެކަން ނުކުރެވެޔ ވަރު ކޮއްލަބަލަ.\nޖުލައި 8, 2020 00:14\nޕީޕީ ކުދިންކޮޅު ކީއްވެތަ އެއްފަހަރުވެސް ޕީޕީއެމް އަށް ނިސްބަތްވާ އެތައް ބައެއް ކުޑަކުދިންނާ ބެހުނު މައްސަލަތަކުގައި ޔާމީނު މައްސަލައޭ ނުބުނަނީ... ކުރީގައި ހުންނާނެ ޕީޕީއެމް އަށް ނިސްބަތްވާ މީހުން ކޮށްފަ ހުރި އަމަލުތަކުގެވާހަކަ ނޫހުގަ ޖެހުމުން ޕީޕީ ކުދިންގެ ކޮމެންޓުތައް ކޮބާހޭ ސުވާލުކޮށް ކޮމެންޓުކޮށްފަ ވެސް... ޖަވާބެއް ނުލިބޭ... ދުނިޔޭގަ ޖަނަވާރުން ފަދަ އިންސާނުން އުޅުމަކީ ވަކި ވެރިޔެއް ނޫނީ ވަކި ސަރުކާރަކުން ރާވައިގެން ކުރި ކަމެއް ނޫން..\nޖުލައި 8, 2020 08:17\nމިފަދަޢަމަލުތަކަކީ ޕާޓީއަށް ނިސްބަތްކޮށް ނިންމަވީކަމެއްނޫން އެގޮތަށްދެކިލައްވާނަމަ މިކަންހުއްޓޭނެތޯ ޕާޓީ ގޯހެއްނޫން ގޯހީ މިފަދަނުބައި،ރަހުމްކުޑަ ޢަމަލުތައްހިންގާފަރާތްތައް\nއިސްލާމުންގެ ނަމުގައިތިބެ އެދީނާޚިލާފް\nޖުލައި 11, 2020 23:49\nމިފަދަ އަމަލުތަކަށް ފާޅުގައި ހިތްވަރު ދޭ ކުދިންކޮޅެއް އުޅޭ ޕާޓީއެއް މިގައުމުގެ އޮންނާނެ. އެހެންވެ ޕާޓީގެ ނަންވެސް ލެވެނީ. އިސްލާމީ ޝަރީއަތުގަ ހިމެނޭ ހުއްދަނޫން ކަންތައްތައް ބަލައިގަންނަން ބޭނުން ނުވާ ކުދިން ކޮޅެއް. ދީނާއި ބީރައްޓެހި ވިސްނުން ގެންގުޅޭ ބަޔަކު އުޅޭ ޕާޓީއެއް ރަނގަޅެއް ނުވާނެ.\nޖުލައި 8, 2020 11:38\nޖުލައި 11, 2020 23:28\nކޮބާތަ ކިނބޫ؟؟ ހޭރިފަ ސްޓަންޓް ޖައްސައިގެން މީހުންގެ ހަމްދަރުދީ ހޯދަންއުޅޭ މުނާފިގު ކަލޭގެ ކޮބާ؟؟ ކުޑަކުދިން ޖަމާކުރަމުން ދުވާ ޝައިތާނުންނަށް ހިމާޔަތް ދީގެން ހުރެ ކިނބޫގަނޑު ހޭރެނީ. މިކަލޭގެ މަކަރުވެރިކަން ޖައްސާ ނުލަފާ ވައްތަރަކަށް އެގޭ.


labour party ufehdhumah baahva jalsa mirey Dharubaarugey gai\nރާއްޖެ - ލޭބަރ އެންޑް ސޯޝަލް ޑިމޮކްރެޓިކް ޕާޓީ\nލޭބަރ ޕާޓީ އުފެއްދުމަށް ބާއްވާ ޖަލްސާ މިރޭ ދަރުބާރުގޭގައި\n500 އެއްހާ މީހުން ބައިވެރިވާނެ ކަމަށް އަންދާޒާ ކުރޭ\nޖަލްސާ ފަށަނީ މިރޭ 8:00ގައި ދަރުބާރުގޭގައި\nގިނަ މަސައްކަތްތެރިން ބައިވެރިވާނެ\nކ. މާލެ 11 ޖެނުއަރީ 2019 | ހުކުރު 12:11 2,851\nރިސޯޓު މުވައްޒަފުންތަކެއް: ލޭބަރ ޕާޓީގައި ގިނައީ ރިސޯޓު މުވައްޒަފުން - ރާއްޖެ އެމްވީ\nމޯލްޑިވްސް ލޭބަރ އެންޑް ސޯޝަލް ޑިމޮކްރެޓިކް ޕާޓީއަށް އުފެއްދުމަށް ބާއްވާ ޖަލްސާ މިރޭ ދަރުބާރުގޭގައި ބޭއްވުމަށް ނިންމައިފިއެވެ.\nދަރުބާރުގޭގައި އެ ޖަލްސާ ފަށާނީ މިރޭ 8:00 ގައެވެ. ލޭބަރ ޕާޓީން ބުނީ ޕާޓީ އުފެއްދުމަށް ބާއްވާ ޖަލްސާގައި 500 އާއި 400އާ ދެމެދުގެ އަދަދެއްގެ މީހުން ބައިވެރިވާނެ ކަމަށް ލަފާ ކުރެވޭ ކަމަށެވެ.\nސިޔާސީ ޕާޓީތަކުގެ ގާނޫނުގައި ބުނެފައި ވަނީ ޕާޓީ އުފެއްދުމަށް ބާއްވާ ޖަލްސާގައި އެ ޕާޓީގެ މެމްބަރަކަށްވުމަށް ހުށަހަޅާފައިވާ މީހުންގެ ތެރެއިން މަދުވެގެން 300 މީހުން އެ ބައްދަލުވުމެއްގައި ބައިވެރިވާންވާނެ ކަމަށެވެ. އަދި އެ މީހުންގެ ނަމާއި އެޑްރެހާއި އައިޑެންޓިޓީ ކާޑު ނަމްބަރާއި ފޯނު ނަމްބަރާއި ސޮއި އޮތް ލިސްޓެއް ބައްދަލުވުމުގެ ޔައުމިއްޔާގައި ހިމަނަންވާނެ ކަމަށެވެ.\nލޭބަރ ޕާޓީ އުފެއްދުމުގެ މަސައްކަތުގައި އުޅުއްވާ ގާނޫނީ ވަކީލު އަބްދުﷲ ހަސީން "ރާއްޖެއެމްވީ"އަށް ވިދާޅުވީ ޕާޓީ އުފެއްދުމަށް ބާއްވާ ޖަލްސާގައި ޕާޓީގެ އަސާސީ ގަވާއިދާއި ޕާޓީގެ ހިންގާނެ ލީޑަރޝިޕް ކޮމެޓީއެއް އިންތިހާބު ކުރާނެ ކަމަށެވެ. ލޭބަރ ޕާޓީގައި ރައީސަކު ނުހުންނާނެ ކަމަށާއި ޕާޓީ ހިންގާނީ ލީޑާޝިޕް ކޮމެޓީން ކަމަށް ހަސީން ވިދާޅުވިއެވެ. ލީޑާޝިޕް ކޮމެޓީން، ޗެއަރ އަކާއި ވައިސް ޗެއަރ އެއް އިންތިހާބު ކުރާނެ ކަމަށް ވެސް ހަސީން ވިދާޅުވިއެވެ.\nލޭބަރ ޕާޓީ އުފެއްދުމަށް ބާއްވާ ޖަލްސާގައި ރާއްޖޭގެ ގިނަ މަސައްކަތްތެރިން ބައިވެރިވާނެ ކަމަށާއި އެގޮތުން މާލޭގައި މަސައްކަތް ކުރާ މަޖޫރީން ވެސް ބައިވެރިވާނެ ކަމަށް އެ ޕާޓީން ބުންޏެވެ.\nސިޔާސީ ޕާޓީތަކުގެ ގާނޫނުގައި ބުނެފައި ވަނީ ޕާޓީ އުފެއްދުމަށް ބާއްވާ ޖަލްސާގައި އިލެކްޝަންސް ކޮމިޝަންގެ ކަމާބެހޭ މުވައްޒަފުންނާއި ރާއްޖޭގައި ހަރަކާތްތެރިވާ މީޑިއާގެ ހުރިހާ ފަރާތްތަކަށް ދައުވަތު ދޭންވާނެ ކަމަށެވެ.


Raajje gennan ulhunu kamah belevey drugs India in athulaigenfi | Mihaaru\nއަތުލައިގެންފައިވާ މަސްތުވާއެއްޗެހިތަކެއް: ރާއްޖެ ގެންނަން އުޅުނު ކަމަށް ބެލެވޭ މަސްތުވާއެއްޗެހިތަކެއް އިންޑިއާ އިން ވަނީ އަތުލައިގެންފައި\nރާއްޖެ އެތެރެކުރަން އުޅުނު ކަމަށް ބެލެވޭ މަސްތުވާއެއްޗެހިތަކެއް އިންޑިއާ އިން އަތުލައިގެންފި\n25 މެއި 2019 - 12:117comments\nއެ ގައުމުގެ މީޑިއާގައިވާ ގޮތުން، އިންޑިއާގެ ޓްރިވެންޑްރަމްގައި ފުލުހުން އިއްޔެ ހިންގި އޮޕަރޭޝަނެއްގައި ވަނީ 14 ކިލޯގެ މަސްތުވާތަކެތި އަތުލައިގެންފަ އެވެ. ކާރެއްގައި ފޮރުވައިގެން އެ ތަކެތި ގެންދިޔައީ އަންދްރަޕްރަދޭޝުން ކަމަށާއި އެ މައްސަލައިގައި ތިން މީހަކު ހައްޔަރު ކޮށްފައިވާ ކަމަށް މީޑިއާގައި ވަނީ ރިޕޯޓު ކޮށްފަ އެވެ.\nއިންޑިއާގެ ފުލުހުންނާ ހަވާލާދީ ބުނެފައިވާ ގޮތުން، އެ މަސްތުވާތަކެތި ގެންދިޔައީ ރާއްޖެ އާއި ބޭރުގެ އެހެން ގައުމުތަކަށް މަސްތުވާތަކެތި އެތެރެކުރާ އެޖެންޓަކާ ހަވާލު ކުރުމަށެވެ. އަދި ހައްޔަރުކުރި މީހުންގެ ފަރާތުން ގިނަ މައުލޫމާތުތަކެއް ލިބެމުންދާ ކަމަށާއި އޭގެ ތަފްސީލުތައް ފަހުން ހާމަކުރާނެ ކަމަށް އިންޑިއާގެ ފުލުހުން ބުނެ އެވެ.\nރާއްޖެ އެތެރެކުރަން އުޅުނު ކަމަށް ބެލެވޭ މަސްތުވާ އެއްޗެހިތަކެއް އިންޑިއާ އިން ހިފެހެއްޓިއިރު، ދެ ފަހަރެއްގެ މަތިން ރާއްޖެ އެތެރެކުރި 200 ކިލޯގެ މަސްތުވާތަކެތި ދިވެހި ފުލުހުން ވަނީ އަތުލައިގެންފަ އެވެ. އޭގެ ތެރެއިން 149 ކިލޯ މަސްތުވާތަކެތި ފަޅު ރަށެއްގައި ވަޅުލާފައި ހުއްޓާ އަތުލައިގަތްއިރު، އީރާނުގެ ބޯޓެއްގައި ފޮރުވައިގެން އެތެރެކުރި 50 ކިލޯގެ މަސްތުވާތަކެތި ވެސް ފުލުހުން ވަނީ ހޯދައިފަ އެވެ. އަދި އެކަމުގައި ބައިވެރިވި މީހުން ވަނީ ހައްޔަރުކޮށްފަ އެވެ.\nއިތުރު ލިޔުންތައް އިންޑިއާ ޕޮލިސް މަސްތުވާތަކެތި ރާއްޖެ-އިންޑިއާ ޓްރިވެންޑްރަމް


Bar council ge executive committee ah kurimathilaan hulhuvaalaifi\nބާ ކައުންސިލުގެ ބައްދަލުވުމެއްގެ ތެރެއިން--\nބާ ކައުންސިލްގެ އެގްޒެކެޓިވް ކޮމެޓީގެ މެންބަރު ކަމުގެ މަގާމަށް ކުރިމަތިލުމަށް ހުޅުވާލައިފި\nހުސްވެފައިވާ ބާ ކައުންސިލްގެ އެގްޒެކެޓިވް ކޮމެޓީގެ މެންބަރު ކަމުގެ މަގާމަށް ކުރިމަތިލުމަށް ހުޅުވާލައިފިއެވެ.\nބާ ކައުންސިލުން މިއަދު ކޮށްފައިވާ އިއުލާނެއްގައި ބުނީ ބާ ކައުންސިލުގެ އެގްޒެކެޓިވް ކޮމިޓީގެ މެންބަރު ކަމަށް ކުރިމަތިލުމަށް އެދޭ މީހުން އެ މަގާމަށް ކުރިމަތިލުމުގެ ފުރުސަތު، މިއަދުން ފެށިގެން އަންނަ ބުރާސްފަތި ދުވަހުގެ 15:00އާ ހަމައަށް ހުޅުވާލާފައިވާ ކަމަށެވެ.\nބާ ކައުންސިލުގެ އެގްޒެކެޓިވް ކޮމިޓީގެ މެންބަރަކު ހޮވުމަށް ބާއްވާ ބައި-އިލެކްޝަނަށް ކުރިމަތިލުމަށް އެދޭ ފޯމާއި ތަކެތި ހުށަހަޅަންވާނީ އެ އިންތިހާބުގެ ކަންކަން ބެލެހެއްޓުމަށް ޤާއިމުކޮށްފައިވާ މަރުކަޒު، ކަމަށް ބާ ޖަމާލުއްދީނަށް ކަމަށްވެސް އެ ކައުންސިލުން ބުނެއެވެ.\nއެ ތަކެތި ބަލައިގަންނާނީ މިއަދުން ފެށިގެން އަންނަ ބުރާސްފަތި ދުވަހުގެ ނިޔަލަށް ކަމަށްވެސް ބާ ކައުންސިލުން ބުނެއެވެ. އެމަގާމަށް ކުރިމަތިލާން ބޭނުންވާ ފަރާތްތަކުން ފޯމު ހުށަހެޅުން އޮންނާނީ ކޮންމެ ދުވަހެއްގެ ހެނދުނު 9:00އިން ފެށިގެން މެންދުރުފަހު 15:00އާ ހަމަށެވެ.\nބާ ކައުންސިލްގެ އެގްޒެކެޓިވް ކޮމެޓީއަށް ކުރިމަތިލާ ފަރާތަކީ ގާނޫނީ ދާއިރާގައި މަސައްކަތް ކުރުމުގެ ފަސް އަހަރު ދުވަހުގެ ތަޖުރިބާ ލިބިފައިވާ ފަރާތަކަށް ވާންޖެހެއެވެ. އަދި ގާނޫނީ ދާއިރާގައި ކޮށްފައިވާ މަސައްކަތުގެ ތެރޭގައި އެމީހެއްގެ ނަޒާހަތްތެރިކަމާއި މެދު ސުވާލު އުފެދޭ ފަދަ މައްސަލައެއް ޝަރުޢީ ކޯޓަކުން ނުވަތަ ބާ ކައުންސިލަށް ސާބިތުވެފައިވާ މީހެއް ކަމުގައި ވެގެން ނުވާނެ ކަމަށްވެސް ބާ ކައުންސިލުން ބުނެއެވެ. ހަމައެއާއެކު ގާނޫނީ ގޮތުން ބަނގުރޫޓުވެފައިވާ މީހެއްކަމުގައި ނުވުން ނުވަތަ ޖިނާޔަތުގެ ކުށެއް ސާބިތުވެފައިވާ މީހެއް ކަމުގައިވެސް ވެގެން ނުވާނެ ކަމަށް ބާ ކައުންސިލްގެ އިއުލާނުގައި ބުނެފައިވެއެވެ.\nބާ ކައުންސިލްގެ އެގްޒެކެޓިވް ކޮމެޓީގެ މެންބަރަކު ހޮވުމަށް ބާއްވާ ބައި-އިލެކްޝަންގެ ވޯޓު ނެގުމަށް ހަމަޖައްސާފައިވަނީ، މި މަހުގެ 28ވަނަ ދުވަހުގެ ހެނދުނު 9:00 ން މެންދުރުފަހު 15:00 އަށެވެ. އަދި ވޯޓު ގުނަން ފަށާނީ ހަމަ އެދުވަހު ވޯޓު ނަގާ ނިމޭތާ 30 މިނެޓުގެ ތެރޭގައެވެ. މި އިންތިޚާބުގެ ރަސްމީ ނަތީޖާ އިޢުލާން ކުރުމަށް ހަމަޖެހިފައިވަނީ މި މަހުގެ 29ވަނަ ދުވަހުއެވެ.\nބާ ކައުންސިލްގެ އެގްޒެކްޓިވް ކޮމެޓީއަށް މެންބަރު އިންތިހާބު ކުރުމަށް ނިންމާފައި މިވަނީ އެ ކޮމެޓީއަށް އިންތިހާބުވި އައިޝާ ޝުޖޫނަށް ސުޕްރީމް ކޯޓުގެ ފަނޑިޔާރުކަން ލިބިވަޑައިގަތުމާއި ގުޅިގެން އެކަމަނާ އެ މަގާމުން އިސްތިއުފާ ދެއްވުމުންނެވެ.


Maafaru Airportge Runway Bodu Kurumah UAE Sarukaarun Ruhun Dheefi - Vaguthu\nމާފަރު އެއާޕޯޓްގެ ރަންވޭ ބޮޑު ކުރުމަށް ޔޫއޭއީ ސަރުކާރުން ރުހުން ދީފި\nޔޫއޭއީގެ 48 ވަނަ ގައުމީ ދުވަހު ހޮޓެލް ޖެންގައި ބޭއްވި ރަސްމިއްޔާތުގެ ތެރެއިން ފޮރިން މިނިސްޓަރ ވާހަކަ ދައްކަވަނީ-- ފޮޓޯ: ރައީސް އޮފީސް\nމާފަރުގައި އަލަށް ހަދާފައިވާ އެއާޕޯޓްގެ ރަންވޭ ބޮޑު ކުރުމަށް ޔޫއޭއީ ސަރުކަރުން ރުހުން ދީފައިވާކަމަށް ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެއެވެ.\nހޮޓެލް ޖެންގައި ރޭ ކުރިއަށްދިޔަ ޔޫއޭއީގެ 48 ވަނަ ޤައުމީ ދުވަސް ފާހަގަކުރުމުގެ ޖަލްސާގައި ވާހަކަ ދައްކަވަމުން މިނިސްޓަރ ޝާހިދު ވިދާޅުވީ، ރާއްޖޭގެ ރައީސުލްޖުމްހޫރިއްޔާ އިބްރާޙިމް މުހައްމަދު ސޯލިހް ޔޫއޭއީއަށް ކުރެއްވި ދަތުރުފުޅާއެކު ދެ ގައުމުގެ ދެމެދުގައި އޮތް ގާތް ގުޅުން އިތުރަށް ބަދަހިވެގެން ގޮސްފައިވާ ކަމަށެވެ. އަދި އަބޫދާބީ ފަންޑަކީ ރާއްޖޭގެ ތަރައްގީގައި މުހިއްމު ބައިވެރިއެއް ކަމަށްވެސް މިނިސްޓަރ ވަނީ ވިދާޅުވެފައެވެ.\nޝަހިދު ވިދާޅުވީ، މާފަރު އެއާޕޯޓްގެ ރަންވޭގައި އޭ-380 މަރުކާގެ ބޯޓްތައް ޖެއްސޭވަރަށް އެތަނުގެ ރަންވޭ ބޮޑު ކުރަން ބިން ހިއްކުމާއި ރަންވޭ ހެދުމުގެ މަސައްކަތަށް އަބޫދާބީ ފަންޑުން ފައިސާ ހަމަޖައްސަން އެ ގައުމުގެ ސަރުކާރުން ރުހުން ދީފައިވާ ކަމަށެވެ.\nމާފަރުގައި އަލަށް ހުޅުވި އެއާޕޯޓް ރަސްމީކޮށް ހުޅުވާފައިވަނީ މިދިޔަ އާދިއްތަ ދުވަހުގައެވެ. މި އެއާޕޯޓަކީ އަބޫދާވީ ފަނޑުގެ އެހީގައި އަޅާފައިވާ އެއާޕޯޓެކެވެ.\n"ޔޫއޭއީ އަކީ އިންވެސްޓުމެންޓު ހަބެއް. އަދި ފަތުރުވެރިކަމުގެ މަގުބޫލު މަންޒިލެއް. ޔޫއޭއީގެ ޕޮލިސީތަކުން ރާއްޖެއަށް މަންފާ ކުރާނެ. އެ ޕޮލިސީތަކުން ރާއްޖެއަށް މިސާލު ނެގޭނެ،" މި ރަސްމިއްޔާތުގައި ވާހަކަ ދައްކަވަމުން މިނިސްޓަރު ޝާހިދު ވިދާޅުވިއެވެ.\nމީގެއިތުރުން ޝާހިދު ވިދާޅުވީ، ފަތުރުވެރިކަމުގެ ދާއިރާގައި ޔޫއޭއީއިން ހޯދާފައިވާ ކުރިއެރުންތަކުން ރާއްޖެއަށް މިސާލު ނެގިދާނެ ކަމަށެވެ. އަދި އަންނަ އަހަރު ޔޫއޭއީގައި ބޭއްވުމަށް ހަމަޖެހިފައިވާ އެކްސްޕޯ 2020 ގައި ރާއްޖެއިން ބައިވެރިވާނެ ކަމަށްވެސް ޝަހިދުވަނީ ވިދާޅުވެފައެވެ.\nޗައިނާ އާއި ރާއްޖެއާ ދެމެދު އޮތް ގުޅުން ވަރުގަދަ ކުރުމަށް މަސައްކަތް ކުރާނަން: ޝާހިދު\nޑިސެމްބަރު 3, 2019 16:16\nގައިގެ ހަމަށްވުރެ މޫނުގެހަން ކަޅުވާނަމަ އެމީހެއްގެ ހަށިގަނޑުގެތެރެޔަށް މީސްތަކުންގެ ޙައްޤުގެ އިތުރުން ﷲ ޙަރާމްކުރެއްވި ތަކެތި ވަންނަނީކަން ކަށަވަރެވެ.\nތިޔައީ މާކުރިން ނިމިފައި އޮތް ކަމެއް ތިޔަ ދަތުރާއި ގުޅިގެން ވީ ކަމެއް ނޫން އޮޅުވާ ނުލާ\nޑިސެމްބަރު 3, 2019 18:09\nތިޔަ ކަމަކަށް ގްރޭޓަރ މާލޭ ބޭފުޅުން ހިތްޕުޅާވަޑައިނުގަންނަވާނެ. އެބައިމީހުން ހައްތާވެސް ހީކުރާނީ ގްރޭޓަރ މާލެ ސަރަހައްދުގެ ކޮންޓްރޯލް ނެއްޓި "ރާއްޖެތެރޭ މީހުން" މާ ބާރުވެރިވެދާނެކަމަށް. ނިކަން ބައްލަވާ އައްޑޫއަށް ހެދި ގޮތް. މުޅި ދެކުނުގެ ގްރޭޓާރ ސިޓީ ފޮހެލައިގެން އާރާއި ބާރު ގެންދިޔައީ ހަމަ ކ.އަތޮޅަށް. ދެން އެނޫނަސް މި ސަރުކާރަކުން ތިކަމެއް ވާނެހެނެއް ހީއެއްނުވޭ. އެއްވެސް އުންމީދެއްވެސް ނެތް. ކުރީ ސަރުކާރުން ނަމަ ރިބަން ކަނޑާނޭ ދުވަހެއްވެސް ފެނިދާނެ. މިހާތަނަށް ވެފަ އޮތީވެސް އެހެން. މިސާލަކަށް ރަންވޭ ބަލަހައްޓާ ނުވަތަ ފުލައިޓުތައް ދޮވެ ސާފުކޮށް ދަވާދުލާ މީހަކީ އެމްޑީޕީ މީހެއް ނުވަތަ އެކްޓިވިސްޓަކަށް ބޮޑެތި މުސާރަ ދީފަ ހެދިދާނެ. މީ އެމްޑީޕީއަށް ވަރަށް ފަސޭހައިން ކުރެވިދާނެ ކަމެއް. އަދި އެބައިމީހުންގެ ބަހުންނަމަ، ބޮޑު ބިޔަ މަޝްރޫއަކަށް ވެދާނެ.\nލޯކަލްކައުންސިލް އިންތިހާބައް ދެބޯގެރިދުއްވަންފެށީ\nޑިސެމްބަރު 3, 2019 19:15\nހިންޏަށް ހަކުރު އޮޅުވާލާ މީހުން.\nހެއްދިފަރާތަށް އެއްވެސް ކަމެއް ވަންހަނާވެ ވޮޑި ނުގަންނަވާނެ. ތިބާއާއި އަހަރެންގެ ވެސް.\nބަހާއި ޢަމަލުވެސް އެކަލާނގެ މޮޅަށްދެނެވޮޑިގެންވޭ


BREAKING NEWS: Gaanoon Asaasee Islaahkoh Beyrumeehunnah Raajjey Ge Rahvehikan Dhenee - Vaguthu\nޤާނޫނު އަސާސީ އިސްލާހުކޮށް ބޭރު މީހުންނަށް ރާއްޖޭގެ ރަށްވެރިކަން ދެނީ\nޕީޕީއެމްގެ ސަޕޯޓަރުން މިރޭގެ އެއްވުމުގައި – ވަގުތު އިމޭޖްސް: މުހައްމަދު އަފްޒަލް\nޤާނޫނު އަސާސީ އިސްލާހުކޮށް ބޭރު މީހުންނަށް ރާއްޖޭގެ ރަށްވެރިކަން ދިނުމަށް ސަރުކާރުން ތައްޔާރުވަމުންދާ ކަމަށް ރައްޔިތުންގެ މަޖިލީހުގެ ނައިފަރު ދާއިރާގެ މެންބަރު އަހްމަދު ޝިޔާމް ވިދާޅުވެއްޖެއެވެ.\nޕީޕީއެމް އާއި ޕީއެންސީ އިން ބާއްވަމުންދާ އެއްވުމެއްގައި ވާހަކަފުޅު ދައްކަވަމުން ޝިޔާމް ވިދާޅުވީ ވަރަށް އަވަހަށް ޤާނޫނު އަސާސީ އަށް އެއިސްލާހު ހުށަހަޅަން ސަރުކާރުން ނިންމާފައިވާ ކަމަށެވެ.\n"ރައްޔިތުންގެ މަޖިލީހަށް ވަރަށް އަވަހަށް އެމީހުން ގެންނަން އެބައުޅޭ ބިލެއް، ގާނޫނެއް. ގާނޫނު އަސާސީއަށް ގެންނަ އިސްލާހެއް އެއީ. އަޅުގަނޑުމެންނަށް މި އިވެނީ ދިވެހިރާއްޖޭގެ މީސްކޮޅު މަދުވީމަ، އިގުތިޞާދު ހަލާކުވެގެންދާ ވާހަކަ މި މީހުން މި ދައްކަނީ. އެހެން ގައުމެއްގެ ބަޔަކު މި ގައުމުގެ ދަފްތަރުގައި ނުވަތަ މި ގައުމުން ރަށްވެހިކަން ދޭން އެބަ މަސައްކަތް ކުރޭ،" އޭނާ ވިދާޅުވިއެވެ.\nޝިޔާމް ވިދާޅުވީ އެހެން ގައުމުތަކުގެ މީހުން ރަށްވެހިކަން ދޭން އުޅެނީ މި ސަރުކާރަށް އެއްވެސް ކަމެއް ނުކޮށްދެވޭތީ ކަމަށާއި އެއީ އެހެން ބަޔަކަށް ވޯޓުލުމުގެ ހައްގު ދީ، ތާއަބަދު ވެރިކަމުގައި ތިބެވޭނެ ގޮތެއް ހަދަން ވެގެން ކަމަށެވެ.\n"ކީއްކުރަންތޯ މިއުޅެނީ؟ މިވެރިކަމަށް ޑެލިވާ ނުކުރެވޭތީ. މި ވެރިކަމަށް އެމީހުންނަށް ޕާފޯމް ނުކުރެވޭތީ. ކަމެއް ނުކޮށްދެވޭތީވެ އެހެން ބަޔަކު ގެނެސްގެން ވޯޓުލުމުގެ ހައްގު އެމީހުންނަށް ދީ، މި މީހުން ތާއަބަދު ވެރިކަމުގައި ބައިތިއްބަން ކުރަމުންދާ ކަމެއް ކަމުގައި އަޅުގަނޑު ދަންނަވަން. ތިބޭފުޅުން ވަރަށް ވިސްނަވާތި. މި ދެންނެވި އިސްލާހު ގާނޫނު އަސާސީއަށް އެބަ އާދޭ. މިބޭފުޅުން އެބަ ގެންނަވާ،" ޝިޔާމް ވިދާޅުވިއެވެ.\nޤާނޫނު އަސާސީ އަށް މިފަދަ އިސްލާހެއް ގެންނަން އުޅޭކަން ސަރުކާރުން އަދި ކަށަވަރު ކޮށެއް ނުދެއެވެ.\nއޮގަސްޓް 1, 2019 23:11\nއޭރުންތާ ބުދުފައްޅި އެޅޭނީ.\nއޮގަސްޓް 2, 2019 09:23\nބިރުގަތީ ދޯ ބުދުފައްޅި ދެކެ؟\nއޮގަސްޓް 2, 2019 16:26\nހަފުސާ! ބުދުފައްޅި އަޅައި މުޅިގައުމު ދާނީ ހަފުސްވެގެން.\nއޮގަސްޓް 1, 2019 23:32\nމިގައުމުގެ ދިވެހިން ކޮޅު މަރާ ހުސްކޮށްލާނެ. ސުބުހާނަﷲ\nއޮގަސްޓް 1, 2019 23:33\nއޮށްޓްރޭލިޔާގެ ރައްވެހިންހެން ދިވެހިންވެސް ފައްސާ ނަގާލާނެ.\nއޮގަސްޓް 2, 2019 00:02\nތިހަދަން އުޅެނީ އެއްމެ ފަހުއެތި، ބާތިލް ދީންތަކުގެ މީހުން މި ކުޑަމުޖުތަމައް މަސްހުނިކޮށް، އަމިއްލަވަންތަކަންވެސް މިގައުމުން ފޮހެލަން މި އުޅެނީ. ﷲ މި މީހުންގެ މި ހީލަތްތެރިކަމުން މިޤައުމު ސަލާމަތްކުރައްވާންދޭވެ.\nއޮގަސްޓް 2, 2019 00:40\nމިސަރުުކާރަކީ ތެޔޮބިޑީގެ ފިިކުރާއި މޮޑީމަޒާގެ ބާރުން ޤައުމުު ހިންގާ ސަރުކާރަކަށް ވުުމުން. ދެންް ދިިވެހިންނަށް ލިބޭ ފުުރުުޞަތާއި ފުދުުންތެރިކަންްދާނީ ނެެތެމުން. މިއީ އެމްޑީޕީޕީގެ ފަރާތުން ދިިވެހިންގެ މައްޗަށް ފިލުވާލަދޭ ޖަޒީރާ ޙަސަދައެއް. ބަނަވެ ނިކަމެތިވުމުގެ ކުރީގައި ވިސްނަންޖެހެ\nއޮގަސްޓް 2, 2019 02:05\nބަލަ ރީނދޫ ގަމާރުތަކާ އިހަށް ދިވެހިރައްޔިތުންނަށް ކަމެއް ކޮށްދެވޭތޯ ބަލާބަލަ. އަނގަޔާ އަތާ ދިމާނުވާވަރު ވަމުން މިދަނީ.\nއޮގަސްޓް 2, 2019 03:02\nއެއީ މިނިވަންކަމަކީ އެހެންނޫންތޯ.. މި އެމްޑީޕީއަކީ ރާއްޖެ މިނިވަން ގައުމެއްގެ ގޮތުގައި އޮތްއޮތުމައް ނިމުން ގެންނާނެ މީހުން.. ބަލަންތިބޭ.\nއޮގަސްޓް 2, 2019 03:58\n“ނުވާނަމަ ސަފުން ބަދަލުވުމުގެ ހިޔާލާތެއް\nކަލާންގެ ސަފުން ނުކުރައްވަތެ ބަދަލެއް”\nއެބައެއްގެ ހަލާކާ ގެއްލުން އެބައެއްގެ އައްތަކުން ނޫނީ އެބަޔަކު ހޯދާ ނުގަނެއެެވެ. ދިވެހިންނަށް ހެޔޮވިސްނުން މިންވަރު ކުރައްވާ ރާއްޖޭގެ މަސްރަހުގައި ހިގަމުން މިދާ ކަންތައްތަކުން އިބުރަތް ހާސިލްކޮށް ދިވެހިންގެ ދީނާއި އަމިއްލަވަންތަކަން ދެމެހެޓުމުހައި ސާބިކަން ދެއްވާށި. ޢާމީން\nއޮގަސްޓް 2, 2019 04:20\nޢެއީ އެވަރުކަމެއްތަ؟ މިނޫނިއްޔާ މިދުނީއޭގަވެސް ނޯވޭ ތިޔަ ފުރުސަތު ނެތްގައުމެއް ބޮޑެތި މަހުޖަނުންނާ ތަފާތު ޢިލްމްވެރިންނާ ހުނަރުވެރިންނަށް ރައްވެހިކަން ހަމަދޭންވީ\nއޮގަސްޓް 2, 2019 11:40\nތިބާގެ ގެއިން ނުވަތަ ގޯތިން ބިދޭސިންނަށް ބައި އަޅާފާނަންތަ؟ ޖަނަވާރުންގެ ތެރެއިން އޫރު ނޫނިއްޔާ ނުރައްކަލެއް ދިމާވާ ހާލަތުގައި އަނބިދަރިން ދޫކޮށްފައި ނުބަޗާނެ. އިންސާނުންގެ ތެރެއިން އެގޮތަށް ކަންކުރަނީ ދެބަދޭތެރޭގައި އުޅޭ ބުރާންތިން.\nއޮގަސްޓް 2, 2019 07:14\nއެހެންޤައުމުތަކުގެވާހަކަދައްކާއިރު ވިސްނާލިންތޯ އެޤައުމުތަކަކީ މިޤައުމާއަޅާބަލާއިރު އެތައްގުނައެއްބޮޑެތިގައުމު ކިހިނެއް މިޤައުމައްހަދަންތޯ ތިވިސްނަނީ ބޭނުންހާއެއްޗެއްހަދަން ދިވެހިން ފުރުސަތެއްނުދޭނެކަން ހަނދާންކުރާތި މީވަރައްވާހަކަ\nއޮގަސްޓް 2, 2019 07:32\nފިޖީ އަށް ހެދިގޮތަށް ހަދާލާނެ. އެތަނުގައުވެސް ވެރިކަން ކުރަނީ އިންޑިޔާ ދަރިކޮޅު!\nއޮގަސްޓް 2, 2019 08:45\nކިހާ ރަނގަޅު... މިރާއްޖޭގެ ދަރިންތަކެއް އަސީރުވެފަ ސީރިޔާގެ ކުރުދީން އަތްދަށުގަ... އެތަނުން އެއްވެސް މީހަކު ގެނަޔަކަ ނުދިން އަންނިއެއް... އިބޫ ކިތައްމެ ގެންނަން އުޅުނަސް އަންނި އެކަން ހުއްޓުވާ އެބަ... މީގެ ދޮޅު އަހަރެއްވަރު ކުރިން ސީރިޔާގެ ރެފިޔުޖީ މުސްލިމުންތައް ގެންނަން ވާހަކަދެއްކި... އެކަމު އެއީ މުސްލިމުން ވީމަ އޭރު އެމްޑީޕީން ކެކި އެރީ... ޔަމަނުން ރެފިޔުޖީ އެއްގެ ގޮތުގަ އައިސް ރާއްޖެ ކުއްޖަކާ ކައިވެނިކޮށް ރާއްޖޭގައި އުޅެމުން ދަނިކޮށް ހައްޔަރުކޮށް ޖަލަށްލީގޮތަށް އަދިވެސް އަޅައެއް ނުލާ... އެކަމު އިންޑިޔާ ބުޑިސްޓުންތައް ގެންނަންވީމަ މިކުއްތާއިން ތެޅޭ ވައްތަރެއް ތާ ދޯ... މިޔަންމާގެ މުސްލިމުން ވަންނާނެ ތަނެއް ނެތި އެއުޅެނީ\nދަރިފުޅާ ސޯލިހުގެ ރޭވުމާ އެއްގޮތަށް އައްނި މަސައްކަތްކުރަނީ. ސޯލިހު ސާފުކޮށް ޒިންމާއެ ނަގަންނުޖެހި މޑޕއާ އައްނިއާ ސޯލިހު ބޭނުންވާ ހުރިހާކަމެ ކުރަމުންދަނީ. ސޯލިހަކީ ރޯނުފިލާހުރި ޅަކުއްޖެނޫން. ތިމަންނަގެ މަގާމާ މަސްއޫލިއްޔަތުނޭގެން. 25އަހަރު މަޖުލިހުގަ އިދެފި މޑޕ އުފެދުނީއްސުރެ އެޕާޓީގަ އުޅެނީ ޅައިރުއްސުރެ ގާތް އެކުވެރިޔާ އައްނި. ސޯލިހުގެ ބާރުނެތި ސޯލިހު ބޭނުންނުވެ މިހުރިހާ ނުބައެއް ހިގަންޏާ ސޯލިހު އެބަޖެހޭ ރައްޔިތުންނަ ވާނުވާ އޮޅުންފިލުވަދޭން.. އަދި އިސްތިއުފާދޭން.. މިއީ ސޯލިހު ކަންކުރަންޖެހޭގޮތް. އެކަމަކު ސޯލިހުގެ ނަމުގެ ފަހަތަށް ސޯލިހު އައިގޮތަށް ކަންކަމުގެ ރަގަޅުގޮތްވެސް ފަހަތަށް ފޮނުވާލާފަ ހަނުހުރެގެން އައްނި ކެރޭމީހާލައްވާ ނުބައިބައި ކުޅުވަނީ\nއޮގަސްޓް 2, 2019 17:44\nއަންނި އެއީ ބުއްބޯ ޅަކުއްޖެއްތަ؟\nއޮގަސްޓް 2, 2019 11:08\nދިވެހިން ހޭއަރަންވެއްޖެނު. ގައުމަށް ހަރާމްކޯރު ބަޔަކު މިގައުމުގައި ފިތުނަފަސާދަ އުފައްދައި ކާމިޔާބު ހޯދައިފި. ރައްޔިތުން ނިކަމެތިކޮށް އަޅުދާސްތުކޮށްފި. މިހާހިސާބަށް އާދެވުމުން އެހެނިހެން ދީންތަކަށް ގައުމު ހުޅުވާލިޔަސް ޗުއްޕޭ ބުނަންކެރޭނެ މީހަކު ހުންނާނެތަ. ޢެއޮތީ ވަޒިފާގެ ބިރު. އެއޮތީ އިންޑިއަްއްޑޫ މިލިޓަރީ ބޭސް ބިރު. ނުލަފާ މީހާގެ ނުލަފާކަން ދެކެގެން ތިބުން ނޫން ގޮތެއް ދިވެހީންނަކަށް ނެތް.\nމޮޔައިން ގޮވާގޮވެލި ތާއީދުނެތުނީމަ ދައްކާވާހަކަ\nތިއުޅެނީ ގައުމުގެ ބައިތުލްމާލު ކާލިބައިގަޑު\nއޮގަސްޓް 2, 2019 11:52\nމި މަސައްކަތް ކުރަނީ އިންޑިއާ އިން އަންގައިގެން އަންނި...މި ގައުމުގެ ވެރި އަކަށް އިންޑިއާ މީހެއް ގެނެސް އެމިހުން ގެ ގައުމުގެ ދަށް އަޅުވެތި ކުރަން...ބޮޑެތި މުޖިރިމުން ނަކީ އަންނި ކަހަލަ އައުވާނުން\nއޮގަސްޓް 2, 2019 12:40\nމިހާރުވެސް ރައްވެހިވެވޭނެ ރާއްޖޭގެ ވަކި ޝަރުތުތަކެއއ ހަމަވާންޖެހޭ.. ޤާނޫނު އަސާސީއަށް ބަދަލު ގެންނަންޖެހޭކަމެއް ނޫން އެއީ..ޝިޔާމްމެންގެ ޢިލްމީ ޤާބިލްކަމެއް ނެތީމަ ކޮސް ގޮވަނީ..\nއޮގަސްޓް 2, 2019 17:40\nދެރަކަމެއްނު. މިހާރުވެސް މިތާ ބޭރުމީހުން ގިނަވެގެން އަހަރުން މިއުޅެނީ، އަނެއްކާ ބަޔަކު ގެނެސް ރަށްވެހިކަންވެސް ދެނީ. ދުވަސްކޮޅަކުން އަހަރެމެން ދިވެހިން ކަން ނޭގެ މިތަން ދޫކޮށް ދާން ޖެހޭނީ އެހެން ގައުމަކުން ރަށްވެހިކަން ހޯދަން.


ސްރީލަންކާގެ ބޮޑުވަޒީރު ރާއްޖެއަށް ކުރެއްވި ރަސްމީ ދަތުރުފުޅު ނިންމަވާލެއްވުމަށް ފަހު ފުރާވަޑައިގެންފި - The President's Office\nސްރީލަންކާގެ ބޮޑުވަޒީރު ރާއްޖެއަށް ކުރެއްވި ރަސްމީ ދަތުރުފުޅު ނިންމަވާލެއްވުމަށް ފަހު ފުރާވަޑައިގެންފި\n4 ސެޕްޓެންބަރު 2019، ރިފަރެންސް: 2019-670\nސްރީލަންކާގެ ބޮޑުވަޒީރު ރަނިލް ވިކްރަމަސިންގހަ ރާއްޖެއަށް ކުރެއްވި ރަސްމީ ދަތުރުފުޅު ނިންމަވާލެއްވުމަށްފަހު މިއަދު ހެނދުނު ފުރާވަޑައިގެންފިއެވެ.\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްގެ ދަޢުވަތަކަށް، މިމަހުގެ2އިން4އަށް ލަންކާގެ ބޮޑު ވަޒީރު ރާއްޖެއަށް ކުރެއްވި މި ދަތުރުފުޅުގައި ރާއްޖެއިން ވަނީ ހޫނު މަރުޙަބާއެއް ވިދާޅުވެފައެވެ. ލަންކާގެ ބޮޑުވަޒީރުގެ މިދަތުރުފުޅުގައި އަނބިކަނބަލުން ޕްރޮފެސަރ މައިތިރީ ވިކްރަމަސިންހަގެ އިތުރުން އެޤައުމުގެ ސަރުކާރުގެ އިސް ބޭފުޅުން ހިމެނޭ ވަފުދެއްވެސް ރާއްޖެ ވަޑައިގެންނެވިއެވެ.\nލަންކާގެ ބޮޑުވަޒީރުގެ މިދަތުރުފުޅުގައި ދެޤައުމުގެ ދެމެދުގައި މުހިންމު އެއްބަސްވުންތަކެއް ބަދަލުކުރެވިފައިވެއެވެ. އަދި ދެ ޤައުމުގެ މެދުގައި ރަސްމީ ވާހަކަފުޅުތައް ވަނީ ބައްވަވާފައެވެ. އެގޮތުން، ދިވެހިރާއްޖެއާއި ސްރީލަންކާއާއި ދެޤައުމުގެ ދެމެދުގައި އެކި ދާއިރާތަކުގައި އިތުރަށް ގުޅުން ބަދަހިކުރެއްވުމާ ގުޅޭގޮތުންނާއި، ދެޤައުމުން އަހައްމިއްޔަތުކަންދޭ ކަންކަމާ ގުޅޭގޮތުން ވަރަށްފުޅާ ދާއިރާއެއްގައި މަޝްވަރާ ކުރެވިފައިވެއެވެ.\nމިގޮތުން ޞިއްޙީ ދާއިރާއާއި، ތަޢުލީމީ ދާއިރާއާއި، ޒުވާނުންގެ ހުނަރު ތަރައްޤީ ކުރުމާއި ސަޤާފީ ގޮތުން ގުޅުން ބަދަހިކުރުމުގެ އިތުރުން ސަރަޙައްދީ ސަލާމަތީ ރައްކާތެރިކަން އިތުރުކުރުމާ ބެހޭގޮތުން ދެޤައުމުގެ ލީޑަރުން މަޝްވަރާކުރެއްވިއެވެ. ލަންކާގެ ބޮޑުވަޒީރުގެ ދެކަނބަލުންގެ ޝަރަފުގައި ރައީސުލްޖުމްހޫރިއްޔާގެ ދެކަނބަލުން ދެއްވި ރަސްމީ ޖާފަތުގައި ބޮޑުވަޒީރުގެ ދެކަނބަލުންނާއި އަރިހުގައި ވަޑައިގެންނެވި ވަފުދުގެ ބޭފުން ބައިވެރިވެވަޑައިގެންނެވިއެވެ.\nލަންކާގެ ބޮޑުވަޒީރުގެ މިދަތުރުފުޅުގައި ރާއްޖޭގެ ރައްޔިތުންގެ މަޖިލީހުގައި ތަޤްރީރު ކުރައްވާފައިވެސް ވެއެވެ.\nބޮޑުވަޒީރުގެ މިދަތުރުފުގައި، ރާއްޖޭގައި މި މަހުގެ3އިން4އަށް ބޭއްވި އިންޑިއަން އޯޝަން ކޮންފަރެންސް 2019ގައި ބައިވެރިވެވަޑައިގެން އެ ކޮންފަރެންސްގެ ރިޔާސަތު ބަލަހައްޓަވާފައި ވެއެވެ.


Nimal aai ithuru bayakah dhauvaa kuran ACC in PG ah fonuvaifi | Mihaaru\nނިމާލް: ފެނަކައަށް ޑޮލަރު ގަތުމަށް ޝަރޫއަށް ފައިސާ ދޫކުރިއިރު ފެނަކައިގެ މެނޭޖިން ޑިރެކްޓަރަކަށް ހުންނެވީ ނިމާލް.---ފޮޓޯ/މިހާރު\nޑޮލަރު ގަތުމުގެ މައްސަލާގައި ނިމާލާއި އިތުރު ބައެއްގެ މައްޗަށް ދައުވާކުރަން ޕީޖީ އަށް ފޮނުވައިފި\n07 ޑިސެމްބަރ 2017 - 13:52 22 comments\nފެނަކަ އަށް އެއް މިލިއަން ޑޮލަރު ގަތުމަށް ޝަރޫ ލޯންޗް ސާވިސް އަށް 17 މިލިއަން ރުފިޔާ ދޫކޮށް، ޑޮލަރު ނުލިބުނު މައްސަލާގައި ނިމާލްގެ އިތުރުން ދައުވާކުރަން ފޮނުވީ، ފެނަކައިގެ ޗީފް ޓެކްނިކަލް އޮފިސަރާއި ޑެޕިއުޓީ ޑިރެކްޓަރާއި ޑިރެކްޓަރުގެ މައްޗަށެވެ. ޕީޖީ އަށް ފޮނުވީ އެ ބޭފުޅުން މަގާމުގެ ނުފޫޒު ބޭނުން ކޮށްގެން އެހެން ފަރާތަކަށް ނާޖާއިޒް ފައިދާ ހޯދުމުގެ ދައުވާކޮށް ދިނުމަށެވެ.\nއޭސީސީން މިއަދު ނެރުނު ބަޔާނެއްގައި ވަނީ ޑޮލަރު ގަތުމަށް އެކި ފަހަރު މަތިން ފެނަކައިން ފައިސާ ދޫކުރިއިރު، އެކަން ކުރަނީ ޑޮލަރު ވިއްކުމުގެ ހުއްދަ އޮތް ފަރާތެއްތޯ ނުވަތަ އެފަދަ މާލީ ގާބިލް ކަމެއް ހުރިތޯ ކަށަވަރު ކޮށްފައި ނުވާ ކަމަށެވެ. އަދި ޝަރޫ ލޯންޗް ކުންފުންޏަކީ ޑޮލަރު ވިއްކުމުގެ ހުއްދަ އެމްއެމްއޭ އިން ދީފައި ނުވާ ފަރާތަކަށް ވާއިރު، އެ މުއާމަލާތް ކުރިއަށް ގެންދަން އެންގީ އޭރުގެ މެނޭޖިން ޑިރެކްޓަރުގެ ހައިސިއްޔަތުން ނިމާލް ކަމަށް ވެސް އޭސީސީން ބުންޏެވެ.\nމީގެ އިތުރުން ފުރަތަމަ ދޫކުރި ފައިސާ އަށް ވާ ޑޮލަރު ނުލިބެނީސް ދެވަނަ އަދި ތިން ވަނަ ފަހަރަށް ވެސް ޑޮލަރު ގަތުމަށް ފައިސާ ދޫކުރި ކަން ފާހަގަވެފައިވާ ކަމަށް ވެސް އޭސީސީގެ ބަޔާނުގައި ވެ އެވެ. ފުރަތަމަ ފަހަރަށް ފައިސާ ދޫކުރި ވައުޗަރުގައި ސޮއިކުރީ ފެނަކައިގެ ޗީފް ޓެކްނިކަލް އޮފިސަރާއި ޑެޕިއުޓީ ޑިރެކްޓަރު ކަމަށް އޭސީސީން ބުންޏެވެ.\nދެ ވަނަ ފަހަރަ ފައިސާ ދިން ވައުޗަރުގައި ޗީފް ޓެކްނިކަލް އޮފިސަރާއި ޑިރެކްޓަރު ސޮއި ކޮށްފައިވާއިރު، ތިން ވަނަ ފަހަރަށް ފައިސާ ދޫކުރި ވައުޗަރުގައި ސޮއިކުރީ ޑިރެކްޓަރު ކަމަށް ވެސް އޭސީސީގެ ބަޔާނުގައި ވެ އެވެ.\nއޭސީސީން ބުނިގޮތުގައި ފެނަކަ އަށް ޑޮލަރު ބޭނުން ވެގެން ފިނޭންސް މިނިސްޓްރީ އާއި އެމްއެމްއޭގައި ފެނަކައިން ކުރިން އެދިގެން ޑޮލަރު ހޯދަން މަސައްކަތް ކޮށްފައި ވިޔަސް ޝަރޫ ކުންފުންޏާ އެކު އެ މުއާމަލާތް ހިންގުމުގެ ކުރިން އެމްއެމްއޭ އާއި ފިނޭންސް މިނިސްޓްރީ މެދުވެރިކޮށް ޑޮލަރު ހޯދަން ފެނަކައިން އެދިފައެއް ނުވެ އެވެ.\nޑޮލަރު ގަތުމަށް ފެނަކައިން ދޫކުރި ފައިސާ އެ ކުންފުންޏަށް އަނބުރާ ދައްކަން ސިވިލް ކޯޓުން ކުރިން ވަނީ ޝަރޫ ކުންފުނީގެ މައްޗަށް އަމުރުކޮށްފަ އެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން ޑޮލަރު ކޮރަޕްޝަން ފެނަކަ ކޯޕަރޭޝަން މުހައްމަދު ނިމާލް


Afghanistan ah ehee foarukohdheyn India ah ehee vaanun: Iran | ThePress\nއަފްގާނިސްތާނަށް އެހީ ފޯރުކޮށްދޭން އިންޑިއާއަށް އެހީ ވާނަން: އީރާން\n11 January 2022, 08:46\nހަތިޔާރު އެޅި ހަނގުރާމަވެރި ތޯލިބާނުން ވަނީ އަފްގާނިސްތާންގައި ބޭރު ފައިސާ ގެންގުޅުން މަނާ ކޮށްފަ / ފައިލް ފޮޓޯ: ގެޓީ އިމޭޖަޒް\nއިންތިހާ ބިކަ ހާލުގައި ޖެހި، އިންސާނީ ކާރިސާއަކާ ކުރިމަތިލާން ޖެހިފައި ވާ އަފްގާނިސްތާނަށް ބޭނުންވާ އެހީތެރިކަން ފޯރުކޮށްދިނުމަށް، އިންޑިއާއަށް ބޭނުންވާ އެއްބާރުލުމާ އެހީ ލިބޭނެ ކަމުގެ ޔަގީންކަން، އީރާނުގެ ހާރިޖީ ވަޒީރު ހުސައިން އާމިރު ޢަބްދުﷲހިއާން ދެއްވައިފިއެވެ.\nއީރާންގެ ހާރިޖީ ވަޒީރު މިފަދައިން ވިދާޅުވީ، އިންޑިއާގެ އެކްސްޓާނަލް އެފެއާޒް މިނިސްޓަރު ޑރ އެސް ޖައިޝަންކަރާ ފޯނުން ގުޅުއްވާ، ވާހަކަދައްކަވަމުން ކަމަށް އިންޑިއާ މީޑިއާއިން ވަނީ ރިޕޯޓް ކޮށްފައެވެ.\nއަފްގާނިސްތާނުގެ މަސްރަހާ ބެހޭ ގޮތުން ވާހަކަދައްވަމުން އާމިރު ވަނީ، ހުރިހާ ފަރާތެއްގެ ޝާމިލުވުން އެކުލެވޭ ސަރުކާރެއް އަފްގާނިސްތާނުގައި އެކުލަވާލުމަށް ބާރު އަޅުއްވާފައެވެ. އަދި ގޮދަނާއި، ބޭސްފަރުވާއާ ކޮވިޑް-19 ވެކްސިންގެ ގޮތުގައި އިންޑިއާއިން އަފްގާނިސްތާނަށް ފޯރުކޮށްދޭ އެހީ، އެ ގައުމަށް ގެންދިއުމުގައި އީރާންގެ އެހީ ލިބޭނެ ކަމަށް ވަޒީރު ވަނީ ވިދާޅުވެފައެވެ.\nއަފްގާނިސްތާނުގެ ކޮންޓްރޯލް، ހަތިޔާރުއެޅި ހަނގުރާމަވެރި ތޯލިބާނުންގެ މުށުތެރެއަށް ގެންދިޔަ ފަހުން، އެ ގައުމުގައި އުފެދިފައި އޮތް އިންސާނީ ކާރިސާގެ ހާލަތު ދަނީ ގޯހުން ގޯހަށެވެ. ބައިނަލްއަގުވާމީ ބޮޑެތި ބާރުތަކުން އަފްގާނިސްތާނު އެކަހެރި ކޮށްފައި ވާއިރު، އެކަމުގެ ސީދާ އަސަރު ފޯރަމުން ދަނީ އަފްގާނިސްތާނުގެ ރައްޔިތުންނަށް ކަމަށް މައުލޫމާތު ލިބެއެވެ.\nއިންޑިއާއިން ދާދި ފަހުން ވަނީ އަފްގާނިސްތާނުގެ ރައްޔިތުންނަށް، 50000 މެޓްރިކް ޓަނުގެ ގޮދަނާ، ބޭސްފަރުވާގެ ސާމާނުގެ އިތުރުން 1 މިލިއަން ޑޯޒްއެއްގެ ކޮވިޑް ވެކްސިން ފޯރުކޮށްދޭނެ ކަމަށް ބުނެފައެވެ. މީގެ ކުރިންވެސް އިންޑިއާއިން ވަނީ 1.6 މެޓްރިކް ޓަނުގެ ބޭސް، ކާމް އެއާވޭގެ މަގުން އަފްގާނިސްތާނަށް ފޮނުވާފައެވެ. އަފްގާނިސްތާނުގެ ވެރިރަށް ކާބުލްގައި އޮޕަރޭޓް ކުރާ އިންދިރާ ގާންދީ ޗިލްޑްރަންސް ހޮސްޕިޓަލަށް ފޮނުވި މި އެހީއަށް މަރުހަބާ ކިއާކަމަށް، ތޯލިބާން ސަރުކާރުގެ ހާރިޖީ ތަރުޖަމާނު ޢަބްދުލް ޤަހްރު ބަލްކީ ވަނީ ބުނެފައެވެ.\nއަފްޣާނިސްތާނު އިންޑިއާ އީރާން ދުނިޔެ ތޯލިބާން\nއަފްގާނިސްތާން: ބިންހެލުމުގައި މަރުވި މީހުންގެ އަދަދު މައްޗަށް!\nމަސައްކަތުގެ އުޖޫރައަށް ގޮދަން ދޭ މަޝްރޫއު ފުޅާކުރާނަން: ތޯލިބާން


އއ. އުކުޅަހުގައި ބަށި ކޯޓެއް އަޅާދޭނެ ފަރާތެއް ހޯދުން\nމި ކައުންސިލުން ދޭ މަޢުލޫމާތާ އެއްގޮތަށް އއ. އުކުޅަހުގައި ބަށި ކޯޓެއް އަޅާދޭނެ ފަރާތެއް ހޯދަން ބޭނުންވެއެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން 20 މާރިޗު 2018 ވާ އަންގާރަ ދުވަހުގެ ހެނދުނު 10:00 މި އިދާރާއަށް ވަޑައިގެން މަޢުލޫމާތު ސާފުކުރެއްވުމަށްފަހު، 25 މާރިޗު 2018 ވާ އާދީއްތަ ދުވަހުގެ ހެނދުނު 10:00 އަށް މި އިދާރާއަށް ބިޑް ހުށަހެޅުއްވުން އެދެމެވެ.\nސުންގަޑި: 20 މާރިޗު 2018 1000


Anhenaku Accidentve Marah Thelhemun Dhiya Iruves Emme Thibee Balan - Vaguthu\nއަންހެނަކު އެކްސިޑެންޓުވެ މަރަށް ތެޅެމުންދިޔައިރުވެސް އެންމެން ތިބީ ބަލަން\nދާދިފަހުން ޗައިނާގެ ޒުމަންޑިއަންގައި ހިނގި އެކްސިޑެންޓެއްގައި އަންހެނަކު މަރަށް ތެޅެމުންދިޔަ މަންޒަރު ފެންނަ ވީޑިއޯއެއް މީސް މީޑިއާގައި ދައުރުވެ ގިނަބައެއްގެ ސަމާލުކަމަށް ވަނީ އައިސްފައެވެ. މަގު ހުރަސް ކުރަން އުޅުމުގެ ތެރޭގައި ދުއްވާފައި އައި ޓެކްސީއެއްގައި ޖެހި އެ އަންހެންމީހާ އެކްސިޑެންޓްވި އިރު އަންހެން މީހާގެ ގައިގައި ޖެއްސި ޓެކްސީ ޑްރައިވަރު ބެލީ އެހީވުމުގެ ބަދަލުގައި ފިލުމަށެވެ.\nޒަހަމްތަކާއި އެކު މަގުގައި އެހީއަށް އެދި އެދި އޮއްވާ އަނެއްކާވެސް އިތުރު ކާރެއް އެ އަންހެން މީހާގެ ގައިމަތިން ހުރަސް ކުރިއެވެ. އެއާއި އެކު އޭނާގެ ޙަބަރު ހުސްވެ މި ދުނިޔެއާއި އަލްވަދާއު ކިޔެއެވެ. އޭނާގެ އެންމެ ފަހު ވަގުތުގައި މަރަށް ތެޅެމުންދިޔަ މަންޒަރު ބަލަން ކައިރީގައި އެތަށް ބަޔަކު ތިބި ނަމަވެސް އެއިން އެކަކުވެސް އެ އަންހެން މީހާއަށް އެހީތެރިވާކަމަށް މަސައްކަތެއް ނުކުރެއެވެ. އަދި މަގުން ދުއްވާފައިދިޔަ ވެހިކަލްތައް މަޑުކުރުވައި އޭނާ ސަލާމަތްކުރުމަށް އެހީވެފައެއްވެސް ނުވެއެވެ.\nއެކްސިޑެންވެ އަންހެނަކު ޒަހަމްވެފައިވާކަމުގެ ރިޕޯޓެއް ލިބިގެން އެ ސަރަހައްދަށް ފުލުހުންގެ ޓީމަކުން ގޮސް ބެލިއިރުވެސް އޭނާ އޮތީ މަގުމަތީގައެވެ. ފުލުހުން ދިޔައިރުވެސް އޭނާގެ ފުރާނަ ނެތްކަމަށް އޮފިޝަލުން ވަނީ ބުނެފައެވެ. އެ އަންހެން މީހާއަކީ ކާކުކަން ދަނެގަނެވިފައިވާއިރު އޭނާގެ މަރުގެ މައްސަލަ ތަހުގީގު ކުރަމުން އަންނަ ކަމަށް އެފަރާތްތަކުން ބުނެއެވެ.\nޗިއޮންގީ މަރުވި މަންޒަރު ކައިރީގައިވާ ކެމެރާތަކަށް އަރާފައިވާއިރު އޭނާ މަރުވި މަންޒަރު ދައްކުވައިދޭ ވީޑިއޯއަށްވެސް ވަނީ ގިނަ ބައެއްގެ ސަމާލުކަން ލިބިފައެވެ. އެގޮތުން 61،000 މީހުން އެ ވީޑިއޯ ޝެއާކޮށް ނުރުހުން ފާޅުކޮށްފައިވެއެވެ. މި މައްސަލައާއި ބެހޭ ގޮތުން ޗައިނާގެ ފުލުހުން ބުނީ މަރުގެ މައްސަލައިގައި ޝާމިލްވާ ދެ ޑްރައިވަރުން ހޯދުމުގެ މަސައްކަތް ކުރަމުން އަންނަ ކަމަށާއި މިހާތަނަށް އަދި އެއްވެސް މީހަކު ހައްޔަރުކޮށްފައި ނުވާކަމަށެވެ.


Idhikolhu ihthihaadh: Ruhumaai nuruhumuge lolakun | Mihaaru\nއިދިކޮޅު އިއްތިހާދުގެ ބައެއް ލީޑަރުން ލަންޑަންގައި\n11 ސެޕްޓެމްބަރ 2016 - 11:08 37 comments\n"ވަތަން އެދޭ ގޮތަށް" ނަމުގައި ކުރީގެ ރައީސް މައުމޫންގެ ވެރިކަން ބަދަލުކުރަން ބޮޑު އިއްތިހާދެއް އެކުލަވާލި އެވެ. ޖީއެމްއާރު އަތުން އިބްރާހިމް ނާސިރު އިންޓަނޭޝަނަލް އެއާޕޯޓު (އައިއެންއައިއޭ) ހޯދަން "23 ޑިސެމްބަރު އިއްތިހާދުގެ ނަމުގައި ސިޔާސީ ބޭފުޅުން އެއް ވަލެއްގައި ހިއްޕެވި އެވެ. ރައީސް އަބްދުﷲ ޔާމީން ވެސް ވެރިކަމަށް ވަޑައިގަތީ "ބޮޑު ފަޅި" ނަމުގައި ސިޔާސީ ލީޑަރުން ބައިއަތު ހިއްޕަވައިގެންނެވެ. އެކަމަކު އެ ހުރިހާ އިއްތިހާދެއް، ކުޑަ ދުވަސްކޮޅެއްގެ ތެރޭގައި، ރޫޅި ދިޔައީ އެވެ.\nއިއްތިހާދަކީ މިހާރު ގިނަ ދިވެހިން އިތުބާރު ކުރާ ނަމަކަސް ނުވެ އެވެ. އެކަމަކު ރައީސް ޔާމީން ސަރުކާރާ ދެކޮޅަށް މޯލްޑިވްސް ޔުނައިޓެޑް އޮޕޮޒިޝަން (އެމްޔޫއޯ)ގެ ނަމުގައި އިއްތިހާދެއް ހަދައިގެން އަންނަނީ މަސައްކަތްކުރަމުންނެވެ. އަނެއްކާވެސް ސިޔާސީ ބޮޑެތި ހަތުރުން، މިތުރުންނަށް ވީ އެވެ.\nސިޔާސީ ބައެއް މީހުން ދެކޭ ގޮތުގައި މިހާރު އޮތް އިދިކޮޅު އިއްތިހާދަކީ، ކުރީގެ އިއްތިހާދުތަކާ އަޅާބަލާއިރު "މަޑުމޮޅި" ބައެކެވެ. ސިޔާސީ ހަރަކާތްތައް ހިންގަން ސަރުކާރުން އަޅާފައިވާ ހުރަސްތަކާ އެކު އިއްތިހާދަށް ބޮޑެތި އުނދަގޫތަކެއް ކުރިމަތިވެފައިވާ ކަމަށް އަނެއް ބަޔަކު ދެކެ އެވެ. ސަރުކާރު އެއްކޮޅު މީހުން ގަބޫލުކުރަނީ ސިޔާސީ ހަރަކާތްތައް ހިންގުމުގެ މިނިވަންކަން އޮތް ކަމަށެވެ. ނަމަވެސް މުޒާހަރާކުރަން ހުއްދަ ނުދިނުމާއި ސިޔާސި ޖަލްސާތައް ބާއްވާނެ ތަނެއް ނެތުމާއި ވަރަށް ފަސޭހަކަމާ އެކު އިދިކޮޅު ބައެއް ބޭފުޅުން ހައްޔަރުވެ، ހުކުމްތައް އައިސްފައި ވުން ފަދަ އެތައް ކަމެއް ވަނީ ކުރިމަތިވެފަ އެވެ.\nއިދިކޮޅު އިއްތިހާދަށް ތާއީދުކުރާ ބަޔަކު މާލޭގައި ބޭއްވި މުޒާހަރާއެއް ރޫޅާލުމަށް ފުލުހުން މަސައްކަތް ކުރަނީ. - ފޮޓޯ: މުހައްމަދު ޝަރުހާން/ މިހާރު\nހުޅުހެންވޭރު ދާއިރާގެ މެމްބަރު ރީކޯ މޫސާ މަނިކު ނަންގަވަނީ އަދި އެހެން މައްސަލައެކެވެ. އިދިކޮޅު އިއްތިހާދުގެ އިސް ބައެއް ބޭފުޅުން ރާއްޖޭން ބޭރުގައި ތިއްބަވައިގެން ކުރަައްވާ މަސައްކަތްތަކެވެ. އޭނާ ގަބޫލުކުރައްވާ ގޮތުގައި ބޭރުގައި އެގޮތަށް ތިއްބެވުމުގެ މާނައެއް ނެތެވެ.\nމޫސާ ވިދާޅުވީ އެއްވެސް ގައުމެއްގައި އެންމެ ރަނގަޅަށް ޑިމޮކްރެޓިކް ވެށި ގާއިމްވެފައި ނެތް ކަމަށެވެ. ޖިނާއީ ތުހުމަތުތަކުގައި ކޮންމެ ވެރިކަމެއްގައި ވެސް މީހުންނަށް ދައުވާކޮށް ޝަރީއަތް ހިންގާ ކަމަށާއި އެއީ ވަކި ސަރުކާރެއް އޮވެގެން ކުރިއަށް ދާ ކަމެއް ނޫން ކަމަށް އޭނާ ގަބޫލުކުރައްވަ އެވެ.\n"ކޮންމެ ވެރިކަމެއްގައި ވެސް މީހުންނާ ސުވާލުކޮށް ޖަލަށް ލައި ހަދާފައި އެބަހުރި،" ކުރިން އެމްޑީޕީގައި އިސްކޮށް އުޅުއްވި އެކަމަކު މިހާރު ސަރުކާރު ކޮޅަށް ވާހަކަ ދައްކަވަމުން ގެންދަވާ މޫސަ ވިދާޅުވި އެވެ.\n"މާހައުލު ނެތޭ ކިޔާފައި ބޭރުގައި ތިބޭވަރުގެ ކަމެއް ނުފެނޭ. މިއަށް ވުރެ މާ އަނދިރި ދުވަސްވަރު އަޅުގަނޑުމެން ހިޔާލުފާޅުކުރިން ހަމަ ރާއްޖޭގައި ތިބެގެން،" ރައީސް މައުމޫނާ ދެކޮޅަށް ކުރެއްވި މަސައްކަތް ފާހަގަކުރައްވަމުން މޫސަ ވިދާޅުވި އެވެ.\nއިދިކޮޅު އިއްތިހާދުގެ ލީޑަރުން ވިދާޅުވާ ގޮތުގައި ސަރުކާރާ ދެކޮޅަށް މަސައްކަތްކޮށްގެން ވަންނަން ޖެހެނީ ޖަލަށެވެ. ދައުލަތުގެ ހުރިހާ ބާރުތަކާއި މުއައްސަސާތައް އޮތީ ސަރުކާރުގެ މުށުތެރޭގައި ކަމަށް އެބޭފުޅުން ވިދާޅުވެ އެވެ.\nއިއްތިހާދުގެ ލީޑަރު އަދި ކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު ވިދާޅުވީ ރާއްޖޭގައި ތިއްބަސް، ބޭރުގައި ތިއްބަސް ރާއްޖޭގައި އަދިވެސް ކާމިޔާބު ފޯމިއުލާއަކީ އިއްތިހާދު ކަމަށެވެ. އަދި އިއްތިހާދުގެ ގިނަ ވެރިން ބޭރުގައި ތިއްބަވަން ޖެހެނީ ސިޔާސީ ގޮތުން ވާދަކުރެވޭނެ މާހައުލެއް ރާއްޖޭގައި ނެތުމުން ކަމަށް އޭނާ ވިދާޅުވި އެވެ.\n"ރާއްޖޭގެ ސިޔާސީ ހަރަކާތް ހިންގަން އިދިކޮޅު އެއްވެސް ލީޑަރަކަށް ފުރުސަތު ދެއްވަން ރައީސް ޔާމީނަށް ކެރިވަޑައެއް ނުގަންނަވާނެ. އަޅުގަނޑު ބޭނުން ރައީސް ޔާމީނާ ސިޔާސީ ގޮތުން ވާދަކުރަން،" ޖަމީލް ވިދާޅުވި އެވެ.\nރައްޔިތުންގެ މަޖިލިހުގައި ޕީޕީއެމްގެ އިސް މެމްބަރެއް ކަމަށްވާ ވިލުފުށީ ދާއިރާގެ މެމްބަރު ރިޔާޒް ރަޝީދު، އިދިކޮޅު އިއްތިހާދުގެ ހަރަކާތްތައް ނަންގަވަނި އަދި މުޅިން އެހެން ގޮތަކަށެވެ. އޭނާ ވިދާޅުވާ ގޮތުގައި އިއްތިހާދު ހަދައިގެން އެ އުޅެނީ "ރާއްޖެ ކުރިއަރައި ތަރައްގީވަމުން އަންނާތީ" އެހެން ގައުމުތަކުގެ މަދަދާ އެކު "ބަގާވާތްކޮށް، ޓެރަރިސްޓް ހަމަލާއެއްދީ ވެރިކަން ބަދަލުކުރާ"ށެވެ.\n"ބޭރު މީހުންގެ ނިވަލުގައި އައިސް މިތަނުގައި ވެރިކަން ކުރަން މިއުޅެނީ، އެކަމެއް އެމީހުންނަކަށް ނުވާނެ. އެމީހުން ކުރާ ކަމަކުން ސަރުކާރަށް އެއްވެސް ޕްރެޝަރެއް ނާދޭ،" ރިޔާޒް ވިދާޅުވި އެވެ.\nއިދިކޮޅު އިއްތިހާދުގެ ބައްދަލުވުމެއް ލަންޑަންގައި ކުރިއަށް ދަނީ: އިއްތިހާދުގެ އިސް ބައެއް ބޭފުޅުން ދިރިއުޅުއްވަނީ ވެސް އިނގިރޭސި ވިލާތުގައި\nމޫސަ ވިދާޅުވީ "ބޭރުގައި ފިލާ ތިބެގެން" ސަރުކާރާ ދެކޮޅަށް މަސައްކަތްކުރަނީ ރައީސް ޔާމީން ސަރުކާރުގެ ތެރޭގައި ކޮންމެވެސް ހިޔާނާތެއް ނުވަތަ ޖަރީމާއެއް ހިންގަވާފައި ތިބި ބޭފުޅުން ކަމަށެވެ. ޖަމީލާއި ކުރީގެ ރައީސް މުހައްމަދު ނަޝީދާއި އެމްޑީޕީގެ ޗެއާޕާސަން އަލީ ވަހީދުމެން ފަދަ ސިޔާސީ ލީޑަރުން ބޭރުގައި ތިއްބެވީ ރާއްޖޭގެ ނިކަމެތި ރައްޔިތުން ޖިނާއީ ކުށްތަކަށް އަރައިގަންނަން ހިތްވަރު ދެއްވަން ކަމަށް ވެސް އޭނާ ވިދާޅުވި އެވެ.\nރިޔާޒާއި މޫސަގެ ވާހަކަތަކަށް ޖަމީލް، ބައެއް މިސާލުތައް ނަންގަވަމުން، ރައްދު ދެއްވަ އެވެ.\nއޭނާ ވިދާޅުވީ ހަގީގަތެއް ނެތް، ދޮގު ހެއްކެއް ބޭނުންކޮށްގެން، ބައެއް މީހުންނާ ދެކޮޅަށް "މައްސަލައެއް އުފަންކުރުމަކީ" ރައީސް ޔާމީންގެ ފިނޑި އަމަލުތަކުގެ ތެރެއިން ބައެއް ކަމަށެވެ.\nސައްހަ ނޫން ކޯޓު އަމުރެއް ހޯދައިގެން ރައީސް ހައްޔަރުކުރަން ރޭވިކަމުގެ ތުހުމަތު ޖަމީލަށް އަމާޒުވެ، ފުލުހުން އޭނާގެ މައްސަލަ އަންނަނީ ތަހުގީގުކުރަމުންނެވެ. އަދި ރާއްޖެ ވަޑައިގަތް ތަހުގީގަށް އެއްބާރުލުން ދެއްވަން އެދި ފުލުހުން ވަނީ އަމުރެއް ވެސް ނެރެފަ އެވެ. އެކަމަކު ޖަމީލު ހުންނެވީ އިނގިރޭސި ވިލާތުގެ ސިޔާސީ ހިމާޔަތް ހޯއްދަވައިގެންނެވެ.\n"އިއްތިހާދުގެ ލީޑަރުންތައް މި ގޮވާލަނީ ނުކުންނާށޭ މަގުމައްޗަށް، ހައްޔަރުކޮށްފިއްޔާ ފައިސާ ދޭނަމޭ. އެކަމުގެ ސަބަބުން ގެއްލުން ލިބެނީ އެމްޑީޕީގެ މެމްބަރުންނަށާއި އާންމު ރައްޔިތުންނަށް،" މޫސަ\nއިދިކޮޅު އިއްތިހާދަށް ހަތަރު މަސް ވީއިރު، ހޯދުނީ ކޮން ކާމިޔާބީއެއްތޯ، ސަރުކާރަށް ނިސްބަތްވާ މީހުން ސުުވާލުކުރެ އެވެ. ހަމައެކަނި ބަޔާނެއް ނެރެގެން ސަރުކާރު ޕްރެޝަރު ނުކުރެވޭނެ ކަމަށް ވެސް އެ މީހުން ބުނެ އެވެ. އެކަމަކު ސިޔާސީ އެއްވުންތަކާ ގުޅިގެން އެތައް ބަޔަކު ހައްޔަރުކޮށް، ދައުވާ ކުރާ މަންޒަރު ފެނެ އެވެ. އަދި އެއްވުންތަކުގައި ބައިވެރިވާ ބައެއް މީހުންގެ ބަންދުގެ މުއްދަތު ވެސް ވަރަށް ފަސޭހައިިން އިތުރުކޮށްދެ އެވެ.\nމޫސަ ވިދާޅުވީ ސިޔާސީ އެއްވުންތަކުގައި ބައިވެރިވެ، ޖިނާއީ ކުށްތަކަށް އަރައިގަނެގެން ޖަލަށް ދާ ކޮންމެ މީހެއްގެ ޒިންމާ ނަގަން ޖެހޭނީ އިދިކޮޅު ހަރަކާތްތައް ލީޑުކުރައްވާ ބޭފުޅުން ކަމަށެވެ.\n"އިއްތިހާދުގެ ލީޑަރުންތައް މި ގޮވާލަނީ ނުކުންނާށޭ މަގުމައްޗަށް، ހައްޔަރުކޮށްފިއްޔާ ފައިސާ ދޭނަމޭ. އެކަމުގެ ސަބަބުން ގެއްލުން ލިބެނީ އެމްޑީޕީގެ މެމްބަރުންނަށާއި އާންމު ރައްޔިތުންނަށް،" މޫސަ ވިދާޅުވި އެވެ.\nނަމަވެސް ޖަމީލް ވިދާޅުވީ "ސަލާމަތް ބުއްދީގެ އެއްވެސް މީހަކަށް ހައްގު ބަސް ބުނެފައި" ރައީސް ޔާމީންގެ "ފޮތަށް" ނާރާ ނޫޅެވޭނެ ކަމަށެވެ. އަދި ރައީސް ޔާމީނާ ދެކޮޅަށް ބަސް ބުނާ ކޮންމެ މީހަކަށް ޝަރީއަތް ކުރަމުން ދާ ކަމަށް ވެސް އޭނާ ވިދާޅުވި އެވެ.\nރިޔާޒާއި މޫސަ ގަބޫލުކުރައްވާ ގޮތުގައި އިއްތިހާދަށް ސިޔާސީ ހަރަކާތްތައް ކާމިޔާބުވުމުގެ އެއްވެސް ފުރުސަތެއް ނެތެވެ.\n"މައުމޫނާ ދެކޮޅަށް ނިކުތީ ހަމަ އެއް ބަޔަކު. ނުކުމެ ވެރިކަން ބަދަލުކުރީ. ރައީސް ޔާމީނާ އެކު ނުކުތީ އެއް ބައެއް. އެކަމަކު ރައީސް ޔާމީނާ އިދިކޮޅަށް މިހާރު ނުކުމެ އުޅޭ ބޭފުޅުންނަށް ކަމެއް ކުރެވިދާނެ ގާބިލްކަމެއް ނެތް،" މޫސަ ވިދާޅުވި އެވެ.\n"ރައީސް ނަޝީދު ސަރުކާރު ވައްޓާލިއިރު، އެންމެން ތިބީ މަގުމަތީގައި. މިއަދު އެ ތިބީ ފިލާ."\nރީކޯ މޫސާ މަޖިލީހުގެ ޖަލްސާއެއްގައި ވާހަކަ ދައްކަވަނީ. އިއްތިހާދަށް އެންމެ ބޮޑަށް ފާޑު ވިދާޅުވާ އެއް ބޭފުޅަކީ މޫސަ. - ފޮޓޯ: މަޖިލިސް\nސަރުކާރާ ދެކޮޅަށް ބޮޑު އިއްތިހާދެއް ނުކުމެ، އަދި ވަކި ކަހަލަ އަމާޒުތަކަކަށް މަސައްކަތް ކުރަން ފެށުމާ އެކު ބައިނަލްއަގްވާމީ އެކި ގައުމުތަކާއި ޖަމާއަތްތަކުގެ ތާއީދު ލިބުނުކަން އިއްތިހާދުގެ ލީޑަރުން ގަބޫލުކުރައްވަ އެވެ.\nޖަމީލް ވިދާޅުވީ ދިވެހިން އަބަދުވެސް ތާއީދުކުރަނީ ގުޅިގެން ކުރާ މަސައްކަތަށް ކަމަށެވެ. އަދި އިއްތިހާދު ކާމިޔާބުވުމާއި ނުވުން ބިނާވެފައި އޮންނާނީ ލީޑަރުންގެ މައްޗަށް ކަމަށް ވެސް އޭނާ ވިދާޅުވި އެވެ.\n"ދިވެހި ރައްޔިތުން ބޭނުންވާ ގޮތަށް މަގު ފަހިކުރަން ބިރުގަނޭ. މިއަދު ރައީސް ޔާމީނަށް ރާއްޖެ ފެންނަނީ ވަޅެއްގައި އޮތް ބޮކަކަށް ދުނިޔެ ފެންނަ ގޮތަށް،" ޖަމީލް ވިދާޅުވި އެވެ.\nއިދިކޮޅު އިއްތިހާދު މަސައްކަތްކުރާ ގޮތާއި ލީޑަރުން ބޭރުގައި ތިއްބެވުން ފަދަ ކަންކަމަށް ސަރުކާރަށް ތާއީދުކުރާ މީހުން ސުވާލުކޮށް، ހަޖޫޖަހަ އެވެ. އެކަމަކު ސަރުކާރާ އިދިކޮޅު ފަރާތްތަކުން މިސާލު ދައްކަނީ، ނަޝީދާއި ކުރީގެ ޑިފެންސް މިނިސްޓަރު މުހައްމަދު ނާޒިމާއި އަދާލަތު ޕާޓީގެ ލީޑަރު އިމްރާން އަބްދުﷲ އަދި ގަލޮޅު ދެކުނު ދާއިރާގެ އަހުމަދު މަހުލޫފަށް އައި ހުކުމްތަކުންނެވެ. އަދި މުޒާހަރާކުރަން ހުރަސް އެޅޭ ގޮތަށް ގާނޫނަށް ގެނައި ބަދަލާއި ހިޔާލުފާޅުކުރުމާއި ނޫސްވެރިކަމުގެ މިނިވަންކަން ހުއްޓުވަން ދާދި ފަހުން ހެދި ގާނޫނެވެ. މިއިން އެއްވެސް ކަމެއް ގޯސް ގޮތަކަށް ސަރުކާރަކުން ނުނަގަ އެވެ.\nއިތުރު ލިޔުންތައް ރައީސް މުހައްމަދު ނަޝީދު މުޒާހަރާ އިދިކޮޅު ފަރާތްތައް ޑރ. މުހައްމަދު ޖަމީލް އަހުމަދު އެމްޑީޕީ މުޒާހަރާ އިދިކޮޅު އިއްތިހާދު ސިޔާސީ މަޝްވަރާތައް މޯލްޑިވްސް ޔުނައިޓެޑް އޮޕޮޒިޝަން